« »

# අංගුත්තර නිකාය

# ඡක්ක නිපාතෝ

## 6.2.1.10. සීහනාද සුත්තං

### 6.2.1.10. සිංහනාදය ගැන වදාළ දෙසුම

#### සාවත්ථිනිදානං …..

සැවැත් නුවර දී ය …..

#### ඡයිමානි භික්ඛවේ තථාගතස්ස තථාගතබලානි යේහි බලේහි සමන්නාගතෝ තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති. කතමානි ඡ:

මහණෙනි, තථාගතයන් වහන්සේට සය වැදෑරුම් තථාගත බල ඇත්තේ ය. ඒ සය වැදෑරුම් බලයෙන් සමන්විත වූ තථාගත තෙමේ ශ්‍රේෂ්ඨත්වය ප්‍රතිඥා දෙයි. පිරිස් අතරෙහි සිංහනාද කරයි. බ්‍රහ්ම චක්‍රය ප්‍රවර්තනය කරයි. ඒ කවර සයක් ද යත්;

#### (1) ඉධ භික්ඛවේ තථාගතෝ ඨානඤ්ච ඨානතෝ අට්ඨානඤ්ච අට්ඨානතෝ යථාභූතං පජානාති. යම්පි භික්ඛවේ තථාගතෝ ඨානඤ්ච ඨානතෝ අට්ඨානඤ්ච අට්ඨානතෝ යථාභූතං පජානාති, ඉදම්පි භික්ඛවේ තථාගතස්ස තථාගතබලං හෝති යං බලං ආගම්ම තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

1. මහණෙනි, මෙහිලා තථාගත තෙමේ විය හැකි දේ විය හැකි දේ වශයෙනුත්, නොවිය හැකි දේ නොවිය හැකි දේ වශයෙනුත් ඇත්ත ඇති සැටියෙන් ම දනියි. මහණෙනි, යම් හෙයකින් තථාගත තෙමේ විය හැකි දේ විය හැකි දේ වශයෙනුත්, නොවිය හැකි දේ නොවිය හැකි දේ වශයෙනුත් ඇත්ත ඇති සැටියෙන් ම දන්නේ ද, යම් බලයකට පැමිණ තථාගතයන් වහන්සේ ශ්‍රේෂ්ඨත්වය ප්‍රතිඥා කරත් නම්, පිරිස් අතරෙහි සිහනද පතුරුවත් නම්, බ්‍රහ්ම චක්‍රය ප්‍රවර්තනය කරත් නම්, එයට හේතු වූ මෙය ද මහණෙනි, තථාගතයන්ගේ තථාගත බලයෙකි.

#### (2) පුන ච පරං භික්ඛවේ තථාගතෝ අතීතානාගතපච්චුප්පන්නානං කම්මසමාදානානං ඨානසෝ හේතුසෝ විපාකං යථාභූතං පජානාති. යම්පි භික්ඛවේ තථාගතෝ අතීතානාගතපච්චුප්පන්නානං කම්මසමාදානානං ඨානසෝ හේතුසෝ විපාකං යථාභූතං පජානාති, ඉදම්පි භික්ඛවේ තථාගතස්ස තථාගතබලං හෝති යං බලං ආගම්ම තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

2. තව ද මහණෙනි, මෙහිලා තථාගත තෙමේ අතීත වූත්, අනාගත වූත්, වර්තමාන වූත් කර්ම කරන්නවුන්ගේ විපාකය හේතු වශයෙන් ද, තැන් වශයෙන් ද ඇත්ත ඇති සැටියෙන් ම දනියි. මහණෙනි, යම් හෙයකින් තථාගත තෙමේ අතීත වූත්, අනාගත වූත්, වර්තමාන වූත් කර්ම කරන්නවුන්ගේ විපාකය හේතු වශයෙන් ද, තැන් වශයෙන් ද ඇත්ත ඇති සැටියෙන් ම දන්නේ ද, යම් බලයකට පැමිණ තථාගතයන් වහන්සේ ශ්‍රේෂ්ඨත්වය ප්‍රතිඥා කරත් නම්, පිරිස් අතරෙහි සිහනද පතුරුවත් නම්, බ්‍රහ්ම චක්‍රය ප්‍රවර්තනය කරත් නම්, එයට හේතු වූ මෙය ද මහණෙනි, තථාගතයන්ගේ තථාගත බලයෙකි.

#### (3) පුන ච පරං භික්ඛවේ තථාගතෝ ඣානවිමොක්ඛසමාධිසමාපත්තීනං සංකිලේසං වෝදානං වුට්ඨානං යථාභූතං පජානාති. යම්පි භික්ඛවේ තථාගතෝ ඣානවිමොක්ඛසමාධිසමාපත්තීනං සංකිලේසං වෝදානං වුට්ඨානං යථාභූතං පජානාති, ඉදම්පි භික්ඛවේ තථාගතස්ස තථාගතබලං හෝති යං බලං ආගම්ම තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

3. තව ද මහණෙනි, මෙහිලා තථාගත තෙමේ ධ්‍යාන, විමෝක්ෂ, සමාධි, සමාපත්ති ආදියෙහි කිළුටු වීමත්, පිරිසිදු වීමත්, නැගී සිටීමත් ඇත්ත ඇති සැටියෙන් ම දනියි. මහණෙනි, යම් හෙයකින් තථාගත තෙමේ ධ්‍යාන, විමෝක්ෂ, සමාධි, සමාපත්ති ආදියෙහි කිළුටු වීමත්, පිරිසිදු වීමත්, නැගී සිටීමත් ඇත්ත ඇති සැටියෙන් ම දන්නේ ද, යම් බලයකට පැමිණ තථාගතයන් වහන්සේ ශ්‍රේෂ්ඨත්වය ප්‍රතිඥා කරත් නම්, පිරිස් අතරෙහි සිහනද පතුරුවත් නම්, බ්‍රහ්ම චක්‍රය ප්‍රවර්තනය කරත් නම්, එයට හේතු වූ මෙය ද මහණෙනි, තථාගතයන්ගේ තථාගත බලයෙකි.

#### (4) පුන ච පරං භික්ඛවේ තථාගතෝ අනේකවිහිතං පුබ්බේනිවාසං අනුස්සරති. සෙය්‍යථිදං: ඒකම්පි ජාතිං, ද්වේපි ජාතියෝ ….(පෙ)…. ඉති සාකාරං සඋද්දේසං අනේකවිහිතං පුබ්බේනිවාසං අනුස්සරති. යම්පි භික්ඛවේ තථාගතෝ අනේකවිහිතං පුබ්බේනිවාසං අනුස්සරති, සෙය්‍යථිදං: ඒකම්පි ජාතිං, ද්වේපි ජාතියෝ ….(පෙ)…. ඉති සාකාරං සඋද්දේසං අනේකවිහිතං පුබ්බේනිවාසං අනුස්සරති, ඉදම්පි භික්ඛවේ තථාගතස්ස තථාගතබලං හෝති යං බලං ආගම්ම තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

4. තව ද මහණෙනි, මෙහිලා තථාගත තෙමේ අනේක ප්‍රකාර වූ පෙර විසූ කඳ පිළිවෙල සිහි කරයි. එනම් එක උපතක් වශයෙන් ද, උපත් දෙකක් වශයෙන් ද, උපත් තුනක් වශයෙන් ද, උපත් සතරක් වහයෙන් ද, උපත් පහක් වශයෙන් ද, ….(පෙ)…. මෙසේ කරුණු සහිත වූ, විස්තර සහිත වූ අනේක ප්‍රකාර වූ පෙර විසූ කඳ පිළිවෙල සිහි කරයි. මහණෙනි, යම් හෙයකින් තථාගත තෙමේ අනේක ප්‍රකාර වූ පෙර විසූ කඳ පිළිවෙල සිහි කරයි ද, එනම් එක උපතක් වශයෙන් ද, උපත් දෙකක් වශයෙන් ද, ….(පෙ)…. මෙසේ කරුණු සහිත වූ, විස්තර සහිත වූ අනේක ප්‍රකාර වූ පෙර විසූ කඳ පිළිවෙල සිහි කරන්නේ ද, යම් බලයකට පැමිණ තථාගතයන් වහන්සේ ශ්‍රේෂ්ඨත්වය ප්‍රතිඥා කරත් නම්, පිරිස් අතරෙහි සිහනද පතුරුවත් නම්, බ්‍රහ්ම චක්‍රය ප්‍රවර්තනය කරත් නම්, එයට හේතු වූ මෙය ද මහණෙනි, තථාගතයන්ගේ තථාගත බලයෙකි.

#### (5) පුන ච පරං භික්ඛවේ තථාගතෝ දිබ්බේන චක්ඛුනා විසුද්ධේන අතික්කන්තමානුසකේන ….(පෙ)…. යථාකම්මූපගේ සත්තේ පජානාති. යම්පි භික්ඛවේ තථාගතෝ දිබ්බේන චක්ඛුනා විසුද්ධේන අතික්කන්තමානුසකේන ….(පෙ)…. යථාකම්මූපගේ සත්තේ පජානාති, ඉදම්පි භික්ඛවේ තථාගතස්ස තථාගතබලං හෝති යං බලං ආගම්ම තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

5. තව ද මහණෙනි, මෙහිලා තථාගත තෙමේ මිනිස් දැක්ම ඉක්මවා ගිය විශුද්ධ දිව්‍ය නේත්‍රයෙන් ….(පෙ)…. උපදින්නා වූත් සත්වයන් දකියි. ඒ සත්වයන් කර්මානුරූපව පහත් වූත්, උසස් වූත්, මනා පැහැයෙන් ඇත්තා වූත්, විරූපී වූත්, සුගතියේත් දුගතියේත් උපදින අයුරු දනියි. මහණෙනි, යම් හෙයකින් තථාගත තෙමේ මිනිස් දැක්ම ඉක්මවා ගිය විශුද්ධ දිව්‍ය නේත්‍රයෙන් චුතවන්නා වූත්, උපදින්නා වූත් සත්වයන් දකියි ද, ….(පෙ)…. සුගතියේත් දුගතියේත් උපදින අයුරු දන්නේ ද, යම් බලයකට පැමිණ තථාගතයන් වහන්සේ ශ්‍රේෂ්ඨත්වය ප්‍රතිඥා කරත් නම්, පිරිස් අතරෙහි සිහනද පතුරුවත් නම්, බ්‍රහ්ම චක්‍රය ප්‍රවර්තනය කරත් නම්, එයට හේතු වූ මෙය ද මහණෙනි, තථාගතයන්ගේ තථාගත බලයෙකි.

#### (6) පුන ච පරං භික්ඛවේ තථාගතෝ ආසවානං ඛයා ….(පෙ)…. අභිඤ්ඤා සච්ඡිකත්වා උපසම්පජ්ජ විහරති. යම්පි භික්ඛවේ තථාගතෝ ආසවානං ඛයා ….(පෙ)…. සච්ඡිකත්වා උපසම්පජ්ජ විහරති, ඉදම්පි භික්ඛවේ තථාගතස්ස තථාගතබලං හෝති යං බලං ආගම්ම තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

6. තව ද මහණෙනි, මෙහිලා තථාගත තෙමේ ආශ්‍රවයන් ක්ෂය වීමෙන් අනාශ්‍රව වූ චිත්ත විමුක්තියත්, ප්‍රඥා විමුක්තියත් මේ ජීවිතයේදී ම තම විශිෂ්ට නුවණින් අත්දැක එයට පැමිණ වාසය කරයි. මහණෙනි, යම් හෙයකින් තථාගත තෙමේ ආශ්‍රවයන් ක්ෂය වීමෙන් අනාශ්‍රව වූ චිත්ත විමුක්තියත්, ප්‍රඥා විමුක්තියත් මේ ජීවිතයේදී ම තව විශිෂ්ට නුවණින් අත්දැක එයට පැමිණ වාසය කරන්නේ ද, යම් බලයකට පැමිණ තථාගතයන් වහන්සේ ශ්‍රේෂ්ඨත්වය ප්‍රතිඥා කරත් නම්, පිරිස් අතරෙහි සිහනද පතුරුවත් නම්, බ්‍රහ්ම චක්‍රය ප්‍රවර්තනය කරත් නම්, එයට හේතු වූ මෙය ද මහණෙනි, තථාගතයන්ගේ තථාගත බලයෙකි.

#### ඉමානි ඛෝ භික්ඛවේ ඡ තථාගතස්ස තථාගතබලානි, යේහි බලේහි සමන්නාගතෝ තථාගතෝ ආසභං ඨානං පටිජානාති, පරිසාසු සීහනාදං නදති, බ්‍රහ්මචක්කං පවත්තේති.

මහණෙනි, තථාගතයන් වහන්සේට මේ සය වැදෑරුම් තථාගත බල ඇත්තේ ය. ඒ සය වැදෑරුම් බලයෙන් සමන්විත වූ තථාගත තෙමේ ශ්‍රේෂ්ඨත්වය ප්‍රතිඥා දෙයි. පිරිස් අතරෙහි සිංහනාද කරයි. බ්‍රහ්ම චක්‍රය ප්‍රවර්තනය කරයි.

#### තත්‍ර චේ භික්ඛවේ පරේ තථාගතං ඨානඤ්ච ඨානතෝ අට්ඨානඤ්ච අට්ඨානතෝ යථාභූතං ඤාණේන උපසංකමිත්වා පඤ්හං පුච්ඡන්ති, යථා යථා භික්ඛවේ තථාගතස්ස ඨානඤ්ච ඨානතෝ අට්ඨානඤ්ච අට්ඨානතෝ යථාභූතං ඤාණං විදිතං, තථා තථා තේසං තථාගතෝ ඨානඤ්ච ඨානතෝ අට්ඨානඤ්ච අට්ඨානතෝ යථාභූතං ඤාණේන පඤ්හං පුට්ඨෝ බ්‍යාකරෝති.

මහණෙනි, ඉදින් එහිලා අන්‍යයෝ විය හැකි දේ විය හැකි දේ වශයෙනුත්, නොවිය හැකි දේ නොවිය හැකි දේ වශයෙනුත් ඇත්ත ඇති සැටියෙන් ම දන්නා නුවණ පිළිබඳ වූ ප්‍රශ්න තථාගතයන් වහන්සේ කරා එළඹ අසති. මහණෙනි, තථාගතයන් වහන්සේ විසින් විය හැකි දේ විය හැකි දේ වශයෙනුත්, නොවිය හැකි දේ නොවිය හැකි දේ වශයෙනුත් ඇත්ත ඇති සැටියෙන් ම දන්නා නුවණින් යුතුව යම් යම් අයුරින් දැනගන්නා ලද්දේ ද, ඒ ඒ අයුරින් තථාගතයන් වහන්සේ විය හැකි දේ විය හැකි දේ වශයෙනුත්, නොවිය හැකි දේ නොවිය හැකි දේ වශයෙනුත් ඇත්ත ඇති සැටියෙන් ම දත් ඥානයෙන් ඔවුන්ගේ ප්‍රශ්නයන්ට පිළිතුරු දෙති.

#### තත්‍ර චේ භික්ඛවේ පරේ තථාගතං අතීතානාගතපච්චුප්පන්නානං කම්මසමාදානානං ඨානසෝ හේතුසෝ විපාකං යථාභූතං ඤාණේන උපසංකමිත්වා පඤ්හං පුච්ඡන්ති, යථා යථා භික්ඛවේ තථාගතස්ස අතීතානාගතපච්චුප්පන්නානං කම්මසමාදානානං ඨානසෝ හේතුසෝ විපාකං යථාභූතං ඤාණං විදිතං, තථා තථා තේසං තථාගතෝ අතීතානාගතපච්චුප්පන්නානං කම්මසමාදානානං ඨානසෝ හේතුසෝ විපාකං යථාභූතං ඤාණේන පඤ්හං පුට්ඨෝ බ්‍යාකරෝති.

මහණෙනි, ඉදින් එහිලා අන්‍යයෝ අතීත වූත්, අනාගත වූත්, වර්තමාන වූත් කර්ම කරන්නවුන්ගේ විපාකය හේතු වශයෙන් ද, තැන් වශයෙන් ද ඇත්ත ඇති සැටියෙන් ම දන්නා නුවණ පිළිබඳ වූ ප්‍රශ්න තථාගතයන් වහන්සේ කරා එළඹ අසති. මහණෙනි, තථාගතයන් වහන්සේ විසින් අතීත වූත්, අනාගත වූත්, වර්තමාන වූත් කර්ම කරන්නවුන්ගේ විපාකය හේතු වශයෙන් ද, තැන් වශයෙන් ද ඇත්ත ඇති සැටියෙන් ම දත් නුවණින් යුතුව යම් යම් අයුරින් දැනගන්නා ලද්දේ ද, ඒ ඒ අයුරින් තථාගතයන් වහන්සේ අතීත වූත්, අනාගත වූත්, වර්තමාන වූත් කර්ම කරන්නවුන්ගේ විපාකය හේතු වශයෙන් ද, තැන් වශයෙන් ද ඇත්ත ඇති සැටියෙන් ම දත් ඥානයෙන් ඔවුන්ගේ ප්‍රශ්නයන්ට පිළිතුරු දෙති.

#### තත්‍ර චේ භික්ඛවේ පරේ තථාගතං ඣානවිමොක්ඛසමාධිසමාපත්තීනං සංකිලේසං වෝදානං වුට්ඨානං යථාභූතං ඤාණේන උපසංකමිත්වා පඤ්හං පුච්ඡන්ති, යථා යථා භික්ඛවේ තථාගතස්ස ඣානවිමොක්ඛසමාධිසමාපත්තීනං සංකිලේසං වෝදානං වුට්ඨානං යථාභූතං ඤාණං විදිතං, තථා තථා තේසං තථාගතෝ ඣානවිමොක්ඛසමාධිසමාපත්තීනං සංකිලේසං වෝදානං වුට්ඨානං යථාභූතං ඤාණේන පඤ්හං පුට්ඨෝ බ්‍යාකරෝති.

මහණෙනි, ඉදින් එහිලා අන්‍යයෝ ධ්‍යාන, විමෝක්ෂ, සමාධි, සමාපත්ති ආදියෙහි කිළුටු වීමත්, පිරිසිදු වීමත්, නැගී සිටීමත් ඇත්ත ඇති සැටියෙන් ම දන්නා නුවණ පිළිබඳ වූ ප්‍රශ්න තථාගතයන් වහන්සේ කරා එළඹ අසති. මහණෙනි, තථාගතයන් වහන්සේ විසින් ධ්‍යාන, විමෝක්ෂ, සමාධි, සමාපත්ති ආදියෙහි කිළුටු වීමත්, පිරිසිදු වීමත්, නැගී සිටීමත් ඇත්ත ඇති සැටියෙන් ම දත් නුවණින් යුතුව යම් යම් අයුරින් දැනගන්නා ලද්දේ ද, ඒ ඒ අයුරින් තථාගතයන් වහන්සේ ධ්‍යාන, විමෝක්ෂ, සමාධි, සමාපත්ති ආදියෙහි කිළුටු වීමත්, පිරිසිදු වීමත්, නැගී සිටීමත් ඇත්ත ඇති සැටියෙන් ම දත් ඥානයෙන් ඔවුන්ගේ ප්‍රශ්නයන්ට පිළිතුරු දෙති.

#### තත්‍ර චේ භික්ඛවේ පරේ තථාගතං පුබ්බේනිවාසානුස්සතිං යථාභූතං ඤාණේන උපසංකමිත්වා පඤ්හං පුච්ඡන්ති, යථා යථා භික්ඛවේ තථාගතස්ස පුබ්බේනිවාසානුස්සතිං යථාභූතං ඤාණේන විදිතං, තථා තථා තේසං තථාගතෝ පුබ්බේනිවාසානුස්සතිං යථාභූතං ඤාණේන පඤ්හං පුට්ඨෝ බ්‍යාකරෝති.

මහණෙනි, ඉදින් එහිලා අන්‍යයෝ පෙර විසූ කඳ පිළිවෙල ඒ වූ සැටියෙන් ම දත් නුවණ පිළිබඳ වූ ප්‍රශ්න තථාගතයන් වහන්සේ කරා එළඹ අසති. මහණෙනි, තථාගතයන් වහන්සේ විසින් පෙර විසූ කඳ පිළිවෙල ඒ වූ සැටියෙන් ම දත් නුවණින් යුතුව යම් යම් අයුරින් දැනගන්නා ලද්දේ ද, ඒ ඒ අයුරින් තථාගතයන් වහන්සේ පෙර විසූ කඳ පිළිවෙල ඒ වූ සැටියෙන් ම දත් ඥානයෙන් ඔවුන්ගේ ප්‍රශ්නයන්ට පිළිතුරු දෙති.

#### තත්‍ර චේ භික්ඛවේ පරේ තථාගතං සත්තානං චුතූපපාතං යථාභූතං ඤාණේන උපසංකමිත්වා පඤ්හං පුච්ඡන්ති, යථා යථා භික්ඛවේ තථාගතස්ස සත්තානං චුතූපපාතං යථාභූතං ඤාණං විදිතං, තථා තථා තේසං තථාගතෝ සත්තානං චුතූපපාතං යථාභූතං ඤාණේන පඤ්හං පුට්ඨෝ බ්‍යාකරෝති.

මහණෙනි, ඉදින් එහිලා අන්‍යයෝ සත්වයන්ගේ චුතිය – උපත පිළිබඳ ව ඒ වූ සැටියෙන් ම දත් නුවණ පිළිබඳ වූ ප්‍රශ්න තථාගතයන් වහන්සේ කරා එළඹ අසති. මහණෙනි, තථාගතයන් වහන්සේ විසින් සත්වයන්ගේ චුතිය – උපත පිළිබඳ ව ඒ වූ සැටියෙන් ම දත් නුවණින් යුතුව යම් යම් අයුරින් දැනගන්නා ලද්දේ ද, ඒ ඒ අයුරින් තථාගතයන් වහන්සේ සත්වයන්ගේ චුතිය – උපත පිළිබඳ ව ඒ වූ සැටියෙන් ම දත් ඥානයෙන් ඔවුන්ගේ ප්‍රශ්නයන්ට පිළිතුරු දෙති.

#### තත්‍ර චේ භික්ඛවේ පරේ තථාගතං ආසවානං ඛයා යථාභූතං ඤාණේන උපසංකමිත්වා පඤ්හං පුච්ඡන්ති, යථා යථා භික්ඛවේ තථාගතස්ස ආසවානං ඛයා යථාභූතං ඤාණං විදිතං, තථා තථා තේසං තථාගතෝ ආසවානං ඛයං යථාභූතං ඤාණේන පඤ්හං පුට්ඨෝ බ්‍යාකරෝති.

මහණෙනි, ඉදින් එහිලා අන්‍යයෝ ආශ්‍රවයන් ක්ෂය වීම පිළිබඳ ව ඒ වූ සැටියෙන් ම දත් නුවණ පිළිබඳ වූ ප්‍රශ්න තථාගතයන් වහන්සේ කරා එළඹ අසති. මහණෙනි, තථාගතයන් වහන්සේ විසින් ආශ්‍රවයන් ක්ෂය වීම පිළිබඳ ව ඒ වූ සැටියෙන් ම දත් නුවණින් යුතුව යම් යම් අයුරින් දැනගන්නා ලද්දේ ද, ඒ ඒ අයුරින් තථාගතයන් වහන්සේ ආශ්‍රවයන් ක්ෂය වීම පිළිබඳ ව ඒ වූ සැටියෙන් ම දත් ඥානයෙන් ඔවුන්ගේ ප්‍රශ්නයන්ට පිළිතුරු දෙති.

#### තත්‍ර භික්ඛවේ යමිදං ඨානඤ්ච ඨානතෝ අට්ඨානඤ්ච අට්ඨානතෝ යථාභූතං ඤාණං, තම්පි සමාහිතස්ස වදාමි, නෝ අසමාහිතස්ස.

මහණෙනි, එහිලා විය හැකි දේ විය හැකි දේ වශයෙනුත්, නොවිය හැකි දේ නොවිය හැකි දේ වශයෙනුත් ඇත්ත ඇති සැටියෙන් ම දන්නා යම් ඥානයක් ඇද්ද, එය ද සමාහිත සිත් ඇත්තහුට යැයි කියමි. අසමාහිත සිත් ඇත්තහුට නොවෙයි.

#### යම්පිදං අතීතානාගතපච්චුප්පන්නානං කම්මසමාදානානං ඨානසෝ හේතුසෝ විපාකං යථාභූතං ඤාණං, තම්පි සමාහිතස්ස වදාමි, නෝ අසමාහිතස්ස.

මහණෙනි, එහිලා අතීත වූත්, අනාගත වූත්, වර්තමාන වූත් කර්ම කරන්නවුන්ගේ විපාකය හේතු වශයෙන් ද, තැන් වශයෙන් ද ඇත්ත ඇති සැටියෙන් ම දන්නා යම් ඥානයක් ඇද්ද, එය ද සමාහිත සිත් ඇත්තහුට යැයි කියමි. අසමාහිත සිත් ඇත්තහුට නොවෙයි.

#### යම්පිදං ඣානවිමොක්ඛසමාධිසමාපත්තීනං සංකිලේසං වෝදානං වුට්ඨානං යථාභූතං ඤාණං, තම්පි සමාහිතස්ස වදාමි, නෝ අසමාහිතස්ස.

මහණෙනි, එහිලා ධ්‍යාන, විමෝක්ෂ, සමාධි, සමාපත්ති ආදියෙහි කිළුටු වීමත්, පිරිසිදු වීමත්, නැගී සිටීමත් ඇත්ත ඇති සැටියෙන් ම දන්නා යම් ඥානයක් ඇද්ද, එය ද සමාහිත සිත් ඇත්තහුට යැයි කියමි. අසමාහිත සිත් ඇත්තහුට නොවෙයි.

#### යම්පිදං පුබ්බේනිවාසානුස්සතිං යථාභූතං ඤාණං, තම්පි සමාහිතස්ස වදාමි, නෝ අසමාහිතස්ස.

මහණෙනි, එහිලා පෙර විසූ කඳ පිළිවෙල පිළිබඳ ව ඇත්ත ඇති සැටියෙන් ම දන්නා යම් ඥානයක් ඇද්ද, එය ද සමාහිත සිත් ඇත්තහුට යැයි කියමි. අසමාහිත සිත් ඇත්තහුට නොවෙයි.

#### යම්පිදං සත්තානං චුතූපපාතං යථාභූතං ඤාණං, තම්පි සමාහිතස්ස වදාමි, නෝ අසමාහිතස්ස.

මහණෙනි, එහිලා සත්වයන්ගේ චුතිය හා උපත පිළිබඳ ව ඇත්ත ඇති සැටියෙන් ම දන්නා යම් ඥානයක් ඇද්ද, එය ද සමාහිත සිත් ඇත්තහුට යැයි කියමි. අසමාහිත සිත් ඇත්තහුට නොවෙයි.

#### යම්පිදං ආසවානං ඛයා යථාභූතං ඤාණං, තම්පි සමාහිතස්ස වදාමි, නෝ අසමාහිතස්ස.

මහණෙනි, එහිලා ආශ්‍රවයන්ගේ ක්ෂය වීම පිළිබඳ ව ඇත්ත ඇති සැටියෙන් ම දන්නා යම් ඥානයක් ඇද්ද, එය ද සමාහිත සිත් ඇත්තහුට යැයි කියමි. අසමාහිත සිත් ඇත්තහුට නොවෙයි.

#### ඉති ඛෝ භික්ඛවේ සමාධි මග්ගෝ, අසමාධි කුම්මග්ගෝති.

මහණෙනි, මෙසේ සමාධිය මාර්ගය යි. සමාධිය නැති බව නොමග යි.

සාදු! සාදු!! සාදු!!!

සීහනාද සූත්‍රය නිමා විය.

#### මහාවග්ගෝ පඨමෝ.

පළමුවෙනි මහා වර්ගය අවසන් විය.

#### තස්සුද්දානං:

එහි පිළිවෙල උද්දානයයි :

#### සෝණෝ ඵග්ගුණං ඡළාභිජාතියෝ ආසවා දාරුකම්මහත්ථිමජ්ඣං
පස්ස චිත්තපරායනං උදකං නිබ්බේධිකසීහනාදේන වග්ගෝති. – සීමු.

#### සෝණෝ ඵග්ගුණෝභිජාති ආසවා දාරුහත්ථි ච
මජ්ඣේ ඤාණං නිබ්බේධිකං සීහනාදෝති තේ දසාති. – මඡසං.

සෝණ සූත්‍රය, ඵග්ගුණ සූත්‍රය, ඡළාභිජාති සූත්‍රය, ආසව සූත්‍රය, දාරුකම්මික සූත්‍රය, හත්ථිසාරිපුත්ත සූත්‍රය, මජ්ඣේ සූත්‍රය, පුරිසින්ද්‍රිය ඤාණ සූත්‍රය, නිබ්බේධික සූත්‍රය සහ සීහනාද සූත්‍රය වශයෙන් මෙහි සූත්‍ර දශයකි.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/an4_6-2-1-10/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M