« »

# සංයුත්ත නිකාය

# ඛන්ධක වග්ගෝ

## 1.3.2.7. දුතිය පරිපුච්ඡිත සුත්තං

### 1.3.2.7. ප්‍රශ්න විචාරීම ගැන වදාළ දෙවෙනි දෙසුම

#### 119. සාවත්ථියං…..

119. සැවැත් නුවර දී …………………..

#### තං කිං මඤ්‌ඤථ භික්ඛවේ, රූපං නේතං මම, නේසෝහමස්‌මි, න මේසෝ අත්‌තාති සමනුපස්‌සථාති? ඒවං භන්තේ.

“පින්වත් මහණෙනි, මේ ගැන ඔබ කුමක්ද සිතන්නේ? රූපය දකින්නේ ‘මේක මගේ නොවේ, මේ මම නොවේ, මේ මගේ ආත්මය නොවේ’ වශයෙන්ද?” “එසේය, ස්වාමීනි.”

#### සාධු භික්ඛවේ. රූපං භික්ඛවේ, නේතං මම, නේසෝහමස්‌මි, න මේසෝ අත්‌තාති ඒවමේතං යථාභූතං සම්‌මප්‌පඤ්‌ඤාය දට්‌ඨබ්‌බං. වේදනං නේතං මම ….(පෙ)…. සඤ්‌ඤං නේතං මම ….(පෙ)…. සංඛාරේ නේතං මම ….(පෙ)…. විඤ්‌ඤාණං නේතං මම, නේසෝහමස්‌මි, න මේසෝ අත්‌තාති සමනුපස්‌සථාති?

“පින්වත් මහණෙනි, ඉතා හොඳයි. පින්වත් මහණෙනි, ‘මගේ නොවේ, මම නොවෙමි, මගේ ආත්මය නොවේ’ කියල ඒ වූ ආකාරයෙන් ම දියුණු කරපු ප්‍රඥාවෙන් ම යි රූපය අවබෝධ කළ යුත්තේ. වේදනාව …. (පෙ) …. සඤ්ඤාව …. (පෙ) …. සංස්කාර …. (පෙ) …. විඤ්ඤාණය දකින්නේ ‘මේක මගේ නොවේ, මේ මම නොවේ, මේ මගේ ආත්මය නොවේ’ වශයෙන්ද?”

#### ඒවං භන්තේ. සාධු භික්ඛවේ. විඤ්‌ඤාණං භික්ඛවේ, නේතං මම, නේසෝහමස්‌මි, න මේසෝ අත්‌තාති ඒවමේතං යථාභූතං සම්‌මප්‌පඤ්‌ඤාය දට්‌ඨබ්‌බං.

“එසේය, ස්වාමීනි.” “පින්වත් මහණෙනි, ඉතා හොඳයි. පින්වත් මහණෙනි, ‘මගේ නොවේ, මම නොවෙමි, මගේ ආත්මය නොවේ’ කියල ඒ වූ ආකාරයෙන් ම දියුණු කරපු ප්‍රඥාවෙන් ම යි විඤ්ඤාණය අවබෝධ කළ යුත්තේ.”

#### ඒවං පස්‌සං භික්ඛවේ සුතවා අරියසාවකෝ රූපස්මිම්පි නිබ්බින්දති, ….(පෙ)…. නාපරං ඉත්‌ථත්‌තායාති පජානාතීති.

පින්වත් මහණෙනි, ශ්‍රැතවත් ආර්ය ශ්‍රාවකයා ඔය විදිහට දියුණු කරපු ප්‍රඥාවෙන් දකින කොට රූපය ගැනත් අවබෝධයෙන් ම කළකිරෙනවා …. (පෙ) …. ආයෙත් නම් සංසාරයේ වෙන උපතක් නැතැයි අවබෝධය ඇති වෙනවා.

සාදු! සාදු!! සාදු!!!

දුතිය පරිපුච්ඡිත සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn3_1-3-2-7/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M