« »

# ඛුද්දක නිකාය

# සුත්ත නිපාතෝ

## 11. කලහවිවාද සුත්තං

### 11. කෝලාහල හා විවාද ගැන වදාළ දෙසුම

#### 866. කුතෝ පහූතා කලහා විවාදා
පරිදේවසෝකා සහමච්ඡරා ච
මානාතිමානා සහපේසුනා ච
කුතෝ පහූතා තේ තදිංඝ බ්‍රෑහි

(ප්‍රශ්නය)

කෝලාහල හා විවාද – කොයි තැනින් ද හටගන්නේ ?
හඬමින් වැළපෙනා සෝක – මනස වෙලා ගත්ත ලෝභ
මහ ඉහළින් පිම්බුන බව – කේළමකින් කෙටවීමද
කොයි තැනින් ද හටගන්නේ? – පහදා පවසාලනු මැන

#### 867. පියා පහූතා කලහා විවාදා
පරිදේවසෝකා සහ මච්ඡරා ච
මානාතිමානා සහපේසුනා ච
මච්ඡරියයුත්තා කලහා විවාදා
විවාදජාතේසු ච පේසුනානි

(පිළිතුර)

ප්‍රිය දෙයින් ය හටගන්නේ – කෝලාහල හා විවාද
හඬමින් වැළපෙනා සෝක – හිතේ වෙලා ගත්ත සෝක
මහ ඉහළින් පිම්බුන බව – කේළමකින් කෙටවීමද
මසුරු කමින් වෙලී තිබේ – කෝලාහල හා විවාද
විවාදයක් හටගත් විට – එහි කේළම් බස් ද තිබේ

#### 868. පියාසු ලෝකස්මිං කුතෝ නිදානා
යේ චාපි ලෝභා විචරන්ති ලෝකේ
ආසා ච නිට්ඨා ච කුතෝ නිදානා
යේ සම්පරායාය නරස්ස හොන්ති

(ප්‍රශ්නය)

ප්‍රිය මනාප දේ මේ ලොවේ – කොයි තැනින්ද උපදින්නේ?
යම් කිසිවෙක් මේ ලෝකේ – හැසිරෙත් නම් සිත ලෝබේ
ආශාවෙන් බැසගත් දේ – කොයි තැනින්ද හටගන්නේ?
මිනිසා හට පරලොව දී – පිහිටට ඇත්තේ කුමක්ද?

#### 869. ඡන්දනිදානානි පියානි ලෝකේ
යේ චාපි ලෝභා විචරන්ති ලෝකේ
ආසා ච නිට්ඨා ච ඉතෝ නිදානා
යේ සම්පරායාය නරස්ස හොන්ති

(පිළිතුර)

ප්‍රිය මනාප දෙයට ලොවේ – මුල් වී පවතී කැමැත්ත
යම් කිසිවෙක් මේ ලෝකේ – හැසිරෙත් නම් සිත ලෝබෙන්
ආශා කළ සියළු දෙයට – මුල් වී පවතී කැමැත්ත
මිනිසා හට පරලොවදී – පිහිටට ඇත්තේ කැමැත්ත

#### 870. ඡන්දෝ නු ලෝකස්මිං කුතෝ නිදානෝ
විනිච්ඡයා වාපි කුතෝ පහූතා
කෝධෝ මෝසවජ්ජං ච කථංකථා ච
යේ වාපි ධම්මා සමණේන වුත්තා

(ප්‍රශ්නය)

ලෝකේ පවතින කැමැත්ත – කොයි තැනින් ද හට ගන්නේ?
සොයා සොයා තෝරගැනුම – කොයි තැනින් ද හටගන්නේ?
ක්‍රෝධය හා බොරු කීම ද – දහමේ සැක ඇති අකුසල්
කොතැනින් හට ගත්ත බව ද – සමණිඳු පවසා සිටින්නෙ?

#### 871. සාතං අසාතන්ති යමාහු ලෝකේ
තමූපනිස්සාය පහෝති ඡන්දෝ
රූපේසු දිස්වා විභවං භවං ච
විනිච්ඡයං කුරුතේ ජන්තු ලෝකේ

(පිළිතුර)

කියත් නම් ලොවේ යමකට – රසවත් හෝ නීරස යයි
ඒ රසවත් දේ නිසාය – උපදින්නේ මේ කැමැත්ත
රූපෙ තුළම පිහිටා ඇති – නැතිවන ඇතිවන දොස දැක
ලොව මිනිසුන් හොඳ දේවල් – තෝර තෝර බලති සොයා

#### 872. කෝධෝ මෝසවජ්ජං ච කථංකථා ච
ඒතේපි ධම්මා ද්වයමේව සන්තේ
කථංකථි ඤාණපථාය සික්ඛේ
ඤත්වා පවුත්තා සමණේන ධම්මා

ක්‍රෝධය හා බොරු කීමත් – දහමේ සැක ඇති අකුසල්
හට ගන්නේ තිබෙන කලට – රසවත් නීරස දේවල්
සැක සංකා තියෙන කෙනා – නුවණ වැඩෙන මගේ යන්න
සමණිඳු නම් මේ සදහම් – දැනගෙන ම ය කියාදෙන්නෙ

#### 873. සාතං අසාතං ච කුතෝ නිදානා
කිස්මිං අසන්තේ න භවන්ති හේතේ
විභවං භවං චාපි යමේතමත්ථං
ඒතං මේ පබ්‍රෑහි යතෝ නිදානං

(ප්‍රශ්නය)

රසවත් නීරස දේවල් – කොයි තැනින් ද හට ගන්නේ?
කුමක් නැති වෙලා ගිය විට – දෝ මේවා නැති වන්නේ?
නැතිවෙන ඇතිවෙන දොස ගැන -පැවසූ යම් අරුතක් වෙද
එය කීවේ කුමකට දැයි – පහදා දෙනු මැන මා හට

#### 874. ඵස්සනිදානං සාතං අසාතං
ඵස්සේ අසන්තේ න භවන්ති හේතේ
විභවං භවං චාපි යමේතමත්ථං
ඒතං තේ පබ්‍රෑමි ඉතෝ නිදානං

(පිළිතුර)

හිතකට අරමුණු එක් වී – ඒ තුළින්ය හට ගන්නේ
රසවත් නීරස දේවල්
එක් වීම ම නැති වූ විට – නැති වී යයි මේ දේවල්
නැති වෙන ඇති වෙන දොස ගැන – පැවසූ යම් අරුතක් වෙද
එක් වීම ම මුල් කොට බව – දැන් එය පවසමි ඔබ හට

#### 875. ඵස්සෝ නු ලෝකස්මිං කුතෝ නිදානෝ
පරිග්ගහා චාපි කුතෝ පහූතා
කිස්මිං අසන්තේ න මමත්තමත්ථි
කිස්මිං විභූතේ න ඵුසන්ති ඵස්සා

(ප්‍රශ්නය)

අරමුණු එක් වීම ලොවේ – කොයි තැනින් ද හටගන්නේ?
බැඳීයාම අරමුණකට – කොයි තැනින් ද හටගන්නේ?
කවර දෙයක් නැති විටකද – මමත්වය ද නැති වන්නේ?
කුමකින් පිට පැන්න විටද – අරමුණු එක් වී නොයන්නෙ?

#### 876. නාමඤ්ච රූපඤ්ච පටිච්ච ඵස්සා
ඉච්ඡානිදානානි පරිග්ගහානි
ඉච්ඡාය’සන්ත්‍යා න මමත්ත මත්ථි
රූපේ විභූතේ න ඵුසන්ති ඵස්සා

(පිළිතුර)

නාම රූප ඇති නිසාය – මේ අරමුණු එකතු වෙන්නෙ
කැමැත්ත පවතින නිසාය – ඒ දෙසට ම බැඳී යන්නෙ
කැමැත්ත නැති වී ගිය විට – මමත්වය ද නැති වී යයි
පැනගත් විට මේ රූපෙන් – නැත එක්වීමක් අරමුණු

#### 877. කථං සමේතස්ස විභෝති රූපං
සුඛං දුඛං වාපි කථං විභෝති
ඒතං මේ බ්‍රෑහි යථා විභෝති
තං ජානිස්සාම ඉති මේ මනෝ අහු

(ප්‍රශ්නය)

මේ රූපෙන් පැන ගන්නට – කෙහොමද කටයුතු කරන්නෙ?
කෙලෙසින් කල් ගෙවන විට ද – සැප දුක් ඉක්මවා යන්නෙ?
පැන ගන්නට හැම දෙයින් ම – ඇවැසි දහම් පැවසුව මැන
මේවා ගැන දැනගන්නට – සිතක් පහළ විය මා හට

#### 878. න සඤ්ඤසඤ්ක්‍දී න විසඤ්ඤසඤ්ඤී
නෝපි අසඤ්ක්‍දී න විභූතසඤ්ඤී
ඒවං සමේතස්ස විභෝති රූපං
සඤ්ඤානිදානා හි පපඤ්චසංඛා

(පිළිතුර)

සඤ්ඤාවද නොම හඳුනා – විසඤ්ඤාවකුත් නොම ගෙන
සඤ්ඤාවෙන් තොර නොවෙමින් – සඤ්ඤාවෙන් පිට නොයමින්
සදහම් මග යෙදෙනා විට – රූපෙන් පැන ගන්නේ වේ
හැම අකුසල් බඹරයට ම – මුල් වී ඇති සඤ්ඤාවම

#### 879. යං තං අපුච්ඡිම්හ අකිත්තයි නෝ
අඤ්ඤං තං පුච්ඡාම තදිංඝ බ්‍රෑහි
එත්තාවතග්ගං නු වදන්ති හේකේ
යක්ඛස්ස සුද්ධිං ඉධ පණ්ඩිතා සේ
උදාහු අඤ්ඤම්පි වදන්ති එත්තෝ

(ප්‍රශ්නය)

ඇසූ ඇසූ හැම පැනයට – ලැබුනා පිළිතුරු අප හට
අසා සිටිමු අනෙක් දෙයක් – පහදා දෙනු මැනවි එයද
ලොවේ ඇතැම් නුවණැත්තෝ – අරූපි සමවත පිළිගෙන
ඉතා උතුම් පිරිසිදු වූ – දෙයක් ලෙසින් සලකති එය
එයින් බැහැර පිරිසිදු වූ – වෙනත් සමවතක් තිබේද?

#### 880. එත්තාවතග්ගම්පි වදන්ති හේකේ
යක්ඛස්ස සුද්ධිං ඉධ පණ්ඩිතා සේ
තේසං පනේකේ සමයං වදන්ති
අනුපාදිසේසේ කුසලා වදානා

(පිළිතුර)

ලොවේ ඇතැම් නුවණැත්තෝ – ඉතා උතුම් පිරිසිදු යැයි
මේ අරූපී සමවත ගැන – සලකත් ඒ ලෙසම සිතා
ඇතැමෙක් ඒ පිරිස අතර – කෙලෙස් රහිත වූ දහමේ
අපි හපන්නු යැයි සිතමින් – පවසති උච්ඡේද මතය

#### 881. ඒතේ ච ඤත්වා උපනිස්සිතාති
ඤත්වා මුනී නිස්සයේ සෝ විමංසී
ඤත්වා විමුත්තෝ න විවාදමේති
භවාභවාය න සමේති ධීරෝ’ති

මෙවැනි වාද හඳුනා ගෙන – එවැනි මතයකට නො වැටී
නුවණින් යුතුව ම විමසා – දැක ඇල්මේ සැබෑම තතු
කිසිම මතයකට නො පැමිණ – සියළු දෙයින් නිදහස් වුන
ධීර වීර මුනිඳු තෙමේ – නො එයි යළි යළිත් භවයට

#### කලහවිවාද සුත්තං නිට්ඨිතං.

කෝලාහල හා විවාද ගැන කළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_4-11/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M