« »

# අංගුත්තර නිකාය

# දුක නිපාතෝ

## 16. (1) කෝධපෙය්‍යාලං

### 16. (1) කෝධ පෙය්‍යාලය

2.16. 1-5.

#### (සාවත්ථිනිදානං)

සැවැත් නුවරදී …………

#### ද්වේමේ භික්ඛවේ ධම්මා. කතමේ ද්වේ: කෝධෝ ච උපනාහෝ ච ….(පෙ)…. මක්ඛෝ ච පළාසෝ ච – ඉස්සා ච මච්ඡරියඤ්ච – මායා ච සාඨෙය්‍යඤ්ච – අහිරිකඤ්ච අනොත්තප්පඤ්ච. ඉමේ ඛෝ භික්ඛවේ ද්වේ ධම්මා.

පින්වත් මහණෙනි, මේ ධර්ම දෙකක් තියෙනවා. ඒ දෙක මොනවාද? ක්‍රෝධයත්, බද්ධ වෛරයත් ය. ….(පෙ)…. ගුණමකුකමත්, එකට එක කිරීමත් ය. ….(පෙ)…. ඉරිසියාවත්, මසුරුකමත් ය. ….(පෙ)…. මායාකාරී බවත්, ශටකපට බවත් ය. ….(පෙ)…. (පවට) ලැජ්ජා නැතිකමත්, භය නැතිකමත් ය. පින්වත් මහණෙනි, මේ තමයි ධර්ම දෙක.

2.16. 6-10.

#### ද්වේමේ භික්ඛවේ ධම්මා. කතමේ ද්වේ: අක්කෝධෝ ච අනුපනාහෝ ච ….(පෙ)…. අමක්ඛෝ ච අපළාසෝ ච – අනිස්සා ච අමච්ඡරියඤ්ච – අමායා ච අසාඨෙය්‍යඤ්ච – හිරී ච ඔත්තප්පඤ්ච. ඉමේ ඛෝ භික්ඛවේ ද්වේ ධම්මා.

පින්වත් මහණෙනි, මේ ධර්ම දෙකක් තියෙනවා. ඒ දෙක මොනවාද? ක්‍රෝධය නැති බවත්, බද්ධ වෛර නැති බවත් ය. ….(පෙ)…. ගුණමකු නැති බවත්, එකට එක නොකිරීමත් ය. ….(පෙ)…. ඉරිසියා නැති බවත්, මසුරු නැති බවත් ය. ….(පෙ)…. මායාකාරී නැති බවත්, ශටකපට නැති බවත් ය. ….(පෙ)…. (පවට) ලැජ්ජා ඇති බවත්, භය ඇති බවත් ය. පින්වත් මහණෙනි, මේ තමයි කාරණා දෙක.

2.16. 11-15.

#### ද්වීහි භික්ඛවේ ධම්මේහි සමන්නාගතෝ දුක්ඛං විහරති. කතමේහි ද්වීහි: කෝධේන ච උපනාහේන ච ….(පෙ)…. මක්ඛේන ච පළාසේන ච – ඉස්සාය ච මච්ඡරියේන ච – මායාය ච සාඨෙය්‍යේන ච – අහිරිකේන ච අනොත්තප්පේන ච. ඉමේහි ඛෝ භික්ඛවේ ද්වීහි ධම්මේහි සමන්නාගතෝ දුක්ඛං විහරති.

පින්වත් මහණෙනි, මේ කරුණු දෙකකින් යුතු කෙනා දුකසේ වාසය කරයි. කවර කරුණු දෙකකින්ද? ක්‍රෝධයෙනුත්, බද්ධ වෛරයෙනුත් ය. ….(පෙ)…. ගුණමකුකමෙනුත්, එකට එක කිරීමෙනුත් ය. ….(පෙ)…. ඉරිසියාවෙනුත්, මසුරුකමෙනුත් ය. ….(පෙ)…. මායාකාරී බවෙනුත්, ශටකපට බවෙනුත් ය. ….(පෙ)…. (පවට) ලැජ්ජා නැතිකමෙනුත්, භය නැති කමෙනුත් ය. පින්වත් මහණෙනි, මේ කරුණු දෙකෙන් යුතු කෙනා දුකසේ ජීවත් වෙනවා.

2.16. 16-20.

#### ද්වීහි භික්ඛවේ ධම්මේහි සමන්නාගතෝ සුඛං විහරති. කතමේහි ද්වීහි: අක්කෝධේන ච අනුපනාහේන ච ….(පෙ)…. අමක්ඛේන ච අපළාසේන ච – අනිස්සාය ච අමච්ඡරියේන ච – අමායාය ච අසාඨෙය්‍යේන ච – හිරියා ච ඔත්තප්පේන ච. ඉමේහි ඛෝ භික්ඛවේ ද්වීහි ධම්මේහි සමන්නාගතෝ සුඛං විහරති.

පින්වත් මහණෙනි, මේ කරුණු දෙකකින් යුතු කෙනා සැපසේ වාසය කරනවා. කවර කරුණු දෙකකින්ද? ක්‍රෝධ නැති බවෙනුත්, බද්ධ වෛර නැති බවෙනුත් ය. ….(පෙ)…. ගුණමකු නැති බවෙනුත්, එකට එක නො කරන බවෙනුත් ය. ….(පෙ)…. ඉරිසියා නැති බවෙනුත්, මසුරු නැති බවෙනුත් ය. ….(පෙ)…. මායාකාරී නැති බවෙනුත්, ශටකපට නැති බවෙනුත් ය. ….(පෙ)…. (පවට) ලැජ්ජා ඇති බවෙනුත්, භය ඇති බවෙනුත් ය. පින්වත් මහණෙනි, මේ කරුණු දෙකෙන් යුතු කෙනා සැපසේ වාසය කරනවා.

2.16. 21-25.

#### ද්වේමේ භික්ඛවේ ධම්මා සේඛස්ස භික්ඛුනෝ පරිහානාය සංවත්තන්ති. කතමේ ද්වේ: කෝධෝ ච උපනාහෝ ච ….(පෙ)…. මක්ඛෝ ච පළාසෝ ච – ඉස්සා ච මච්ඡරියඤ්ච – මායා ච සාඨෙය්‍යඤ්ච – අහිරිකඤ්ච අනොත්තප්පඤ්ච. ඉමේ ඛෝ භික්ඛවේ ද්වේ ධම්මා සේඛස්ස භික්ඛුනෝ පරිහානාය සංවත්තන්ති.

පින්වත් මහණෙනි, මේ කරුණු දෙක සේඛ (අරහත්වය පිණිස හික්මෙන) භික්ෂුවගේ පිරිහීමට හේතු වෙනවා. ඒ දෙක මොනවාද? ක්‍රෝධයත්, බද්ධ වෛරයත් ය. ….(පෙ)…. ගුණමකුකමත්, එකට එක කිරීමත් ය. ….(පෙ)…. ඉරිසියාවත්, මසුරුකමත් ය. ….(පෙ)…. මායාකාරී බවත්, ශටකපට බවත් ය. ….(පෙ)…. (පවට) ලැජ්ජා නැතිකමත්, භය නැති කමත් ය. පින්වත් මහණෙනි, මේ කරුණු දෙක සේඛ භික්ෂුව ගේ පිරිහීමට හේතු වෙනවා.

2.16. 26-30.

#### ද්වේමේ භික්ඛවේ ධම්මා සේඛස්ස භික්ඛුනෝ අපරිහානාය සංවත්තන්ති. කතමේ ද්වේ: අක්කෝධෝ ච අනුපනාහෝ ච ….(පෙ)…. අමක්ඛෝ ච අපළාසෝ ච – අනිස්සා ච අමච්ඡරියඤ්ච – අමායා ච අසාඨෙය්‍යඤ්ච – හිරී ච ඔත්තප්පඤ්ච. ඉමේ ඛෝ භික්ඛවේ ද්වේ ධම්මා සේඛස්ස භික්ඛුනෝ අපරිහානාය සංවත්තන්ති.

පින්වත් මහණෙනි, මේ කරුණු දෙක සේඛ භික්ෂුවගේ නොපිරිහීමට හේතු වෙනවා. ඒ දෙක මොනවාද? ක්‍රෝධය නැති බවත්, බද්ධ වෛර නැති බවත් ය. ….(පෙ)…. ගුණමකු නැති බවත්, එකට එක නොකිරීමත් ය. ….(පෙ)…. ඉරිසියා නැති බවත්, මසුරුනැති බවත් ය. ….(පෙ)…. මායාකාරී නැති බවත්, ශටකපට නැති බවත් ය. ….(පෙ)…. (පවට) ලැජ්ජා ඇති බවත්, භය ඇති බවත් ය. පින්වත් මහණෙනි, මේ කරුණු දෙක සේඛ භික්ෂුවගේ නොපිරිහීමට හේතු වෙනවා.

2.16. 31-35.

#### ද්වීහි භික්ඛවේ ධම්මේහි සමන්නාගතෝ යථාභතං නික්ඛිත්තෝ ඒවං නිරයේ. කතමේහි ද්වීහි: කෝධේන ච උපනාහේන ච ….(පෙ)…. මක්ඛේන ච පළාසේන ච ….(පෙ)…. ඉස්සාය ච මච්ඡරියේන ච ….(පෙ)…. මායාය ච සාඨෙය්‍යේන ච ….(පෙ)…. අහිරිකේන ච අනොත්තප්පේන ච. ඉමේහි ඛෝ භික්ඛවේ ද්වීහි ධම්මේහි සමන්නාගතෝ යථාභතං නික්ඛිත්තෝ ඒවං නිරයේ.

පින්වත් මහණෙනි, මේ කරුණු දෙකකින් යුතු කෙනා ඔසවාගෙන ආ බරක් බිමින් තබන්නා සේ නිරයේ උපදිනවා. කවර කරුණු දෙකකින්ද? ක්‍රෝධයෙනුත්, බද්ධ වෛරයෙනුත් ය. ….(පෙ)…. ගුණමකුකමෙනුත්, එකට එක කිරීමෙනුත් ය. ….(පෙ)…. ඉරිසියාවෙනුත්, මසුරුකමෙනුත් ය. ….(පෙ)…. මායාකාරී බවෙනුත්, ශටකපට බවෙනුත් ය. ….(පෙ)…. (පවට) ලැජ්ජා නැතිකමෙනුත්, භය නැති කමෙනුත් ය. පින්වත් මහණෙනි, මේ කරුණු දෙකකින් යුතු කෙනා ඔසවාගෙන ආ බරක් බිමින් තබන්නා සේ නිරයේ උපදිනවා.

2.16. 36-40.

#### ද්වීහි භික්ඛවේ ධම්මේහි සමන්නාගතෝ යථාභතං නික්ඛිත්තෝ ඒවං සග්ගේ. කතමේහි ද්වීහි: අක්කෝධේන ච අනුපනාහේන ච ….(පෙ)…. අමක්ඛේන ච අපළාසේන ච ….(පෙ)…. අනිස්සාය ච අමච්ඡරියේන ච ….(පෙ)…. අමායාය ච අසාඨෙය්‍යේන ච ….(පෙ)…. හිරියා ච ඔත්තප්පේන ච. ඉමේහි ඛෝ භික්ඛවේ ද්වීහි ධම්මේහි සමන්නාගතෝ යථාභතං නික්ඛිත්තෝ ඒවං සග්ගේති.

පින්වත් මහණෙනි, මේ කරුණු දෙකකින් යුතු කෙනා ඔසවාගෙන ආ බරක් බිමින් තබන්නා සේ දෙව්ලොව උපදිනවා. කවර කරුණු දෙකකින්ද? ක්‍රෝධ නැති බවෙනුත්, බද්ධ වෛර නැති බවෙනුත් ය. ….(පෙ)…. ගුණමකු නැති බවෙනුත්, එකට එක කිරීම නැති බවෙනුත් ය. ….(පෙ)…. ඉරිසියා නැති බවෙනුත්, මසුරු නැති බවෙනුත් ය. ….(පෙ)…. මායාකාරී නැති බවෙනුත්, ශටකපට නැති බවෙනුත් ය. ….(පෙ)…. (පවට) ලැජ්ජා ඇති බවෙනුත්, භය ඇති බවෙනුත් ය. පින්වත් මහණෙනි, මේ කරුණු දෙකකින් යුතු කෙනා ඔසවාගෙන ආ බරක් බිමින් තබන්නා සේ දෙව්ලොව උපදිනවා.

2.16. 41-45.

#### ද්වීහි භික්ඛවේ ධම්මේහි සමන්නාගතෝ ඉධේකච්චෝ කායස්ස භේදා පරම්මරණා අපායං දුග්ගතිං විනිපාතං නිරයං උපපජ්ජති. කතමේහි ද්වීහි: කෝධේන ච උපනාහේන ච ….(පෙ)…. මක්ඛේන ච පළාසේන ච ….(පෙ)…. ඉස්සාය ච මච්ඡරියේන ච ….(පෙ)…. මායාය ච සාඨෙය්‍යේන ච ….(පෙ)…. අහිරිකේන ච අනොත්තප්පේන ච. ඉමේහි ඛෝ භික්ඛවේ ද්වීහි ධම්මේහි සමන්නාගතෝ ඉධේකච්චෝ කායස්ස භේදා පරම්මරණා අපායං දුග්ගතිං විනිපාතං නිරයං උපපජ්ජති.

පින්වත් මහණෙනි, මේ කරුණු දෙකින් යුතු මෙහි ඇතැම් කෙනෙක් කය බිඳී මරණින් මතු අපාය නම් වූ, දුගතිය නම් වූ, විනිපාත නම් වූ නිරයෙහි උපදිනවා. කවර කරුණු දෙකකින්ද? ක්‍රෝධයෙනුත්, බද්ධ වෛරයෙනුත් ය. ….(පෙ)…. ගුණමකුකමෙනුත්, එකට එක කිරීමෙනුත් ය. ….(පෙ)…. ඉරිසියාවෙනුත්, මසුරුකමෙනුත් ය. ….(පෙ)…. මායාකාරී බවෙනුත්, ශටකපට බවෙනුත් ය. ….(පෙ)…. (පවට) ලැජ්ජා නැතිකමෙනුත්, භය නැතිකමෙනුත් ය. පින්වත් මහණෙනි, මේ කරුණු දෙකින් යුතු මෙහි ඇතැම් කෙනෙක් කය බිඳී මරණින් මතු අපාය නම් වූ, දුගතිය නම් වූ, විනිපාත නම් වූ නිරයෙහි උපදිනවා.

2.16. 46.50.

#### ද්වීහි භික්ඛවේ ධම්මේහි සමන්නාගතෝ ඉධේකච්චෝ කායස්ස භේදා පරම්මරණා සුගතිං සග්ගං ලෝකං උපපජ්ජති. කතමේහි ද්වීහි: අක්කෝධේන ච අනුපනාහේන ච ….(පෙ)…. මක්ඛේන ච අපළාසේන ච ….(පෙ)…. අනිස්සාය ච අමච්ඡරියේන ච ….(පෙ)…. අමායාය ච අසාඨෙය්‍යෙනේ ච ….(පෙ)…. හිරියා ච ඔත්තප්පේන ච. ඉමේහි ඛෝ භික්ඛවේ ද්වීහි ධම්මේහි සමන්නාගතෝ ඉධේකච්චෝ කායස්ස භේදා පරම්මරණා සුගතිං සග්ගං ලෝකං උපපජ්ජතීති.

පින්වත් මහණෙනි, මේ කරුණු දෙකින් යුතු මෙහි ඇතැම් කෙනෙක් කය බිඳී මරණින් මතු සුගතිය නම් වූ දෙව්ලොව උපදිනවා. කවර කරුණු දෙකකින්ද? ක්‍රෝධ නැති බවෙනුත්, බද්ධ වෛර නැති බවෙනුත් ය. ….(පෙ)…. ගුණමකු නැති බවෙනුත්, එකට එක කිරීම නැති බවෙනුත් ය. ….(පෙ)…. ඉරිසියා නැති බවෙනුත්, මසුරු නැති බවෙනුත් ය. ….(පෙ)…. මායාකාරී නැති බවෙනුත්, ශටකපට නැති බවෙනුත් ය. ….(පෙ)…. (පවට) ලැජ්ජා ඇති බවෙනුත්, භය ඇති බවෙනුත් ය. පින්වත් මහණෙනි, මේ කරුණු දෙකින් යුතු මෙහි ඇතැම් කෙනෙක් කය බිඳී මරණින් මතු සුගතිය නම් වූ දෙව්ලොව උපදිනවා.

#### වග්ගෝ සෝළසමෝ.

දහසයවෙනි වර්ගයයි.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/an1_2-16-1/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M