« »

# ඛුද්දක නිකාය

# සුත්ත නිපාතෝ

## 8. ධම්ම නාවා සුත්තං

### 8. දහම් නැව ගැන වදාළ දෙසුම

#### 318. යස්මා හි ධම්මං පුරිසෝ විජඤ්ඤා
ඉන්දං’ව නං දේවතා පූජයෙය්‍ය
සෝ පූජිතෝ තස්මිං පසන්නචිත්තෝ
බහුස්සුතෝ පාතුකරෝති ධම්මං

නැණවත් වූ කෙනෙක් ලොවේ – ඉගෙන ගනී නම් සදහම්
“සක්දෙවිඳුව” පුදන ලෙසින් – හේ “සදහම් ගුරුන්” පුදයි
බොහෝ දහම් දැනුමින් යුතු – පිදුම් ලබන ගුරුවරයා
පහන් සිතින් යුතුව ඔහුට – මතුකර දෙයි සද්ධර්මය

#### 319. තදට්ඨිකත්වාන නිසම්ම ධීරෝ
ධම්මානුධම්මං පටිපජ්ජමානෝ
විඤ්ඤූ විභාවී නිපුණෝ ච හෝති
යෝ තාදිසං භජතේ අප්පමත්තෝ

නොපමා වී කෙනෙක් එබඳු – දහම් ගුරුන් ඇසුරු කළොත්
හොඳින් සවන් යුග යොමු කොට – සිරි සදහම් බණ ඇසුවොත්
නුවණැති හේ පිළිපදිනා – විට අසනා දහම් අනුව
වහ වැටහෙන සියුම් නුවණ – ඇති කෙනෙකුන් බවට පත්වෙයි

#### 320. ඛුද්දං ච බාලං උපසේවමානෝ
අනාගතත්ථං ච උසූයකං ච
ඉධේව ධම්මං අවිභාවයිත්වා
අවිතිණ්ණකංඛෝ මරණං උපේති

මතු යහපත වනසාලන – පෙළෙනා ඉරිසියාවෙන්
නරක කෙනෙක් යම් හෙයකින් – ඇසුරු කරන්නට ලැබුණොත්
කිසි දහමක් දියුණු නොකොට – සැක වලිනුත් එතෙර නොවී
හිස් මිනිසෙකු ලෙස ඒ අය – පත් වී යනු ඇත මරණෙට

#### 321. යථා නරෝ ආපගං ඕතරිත්වා
මහෝදකං සලිලං සීඝසෝතං
සෝ වුය්හමානෝ අනුසෝතගාමී
කිං සෝ පරේ සක්කති තාරයේතුං

වේගෙන් සැඩ පහර තිබෙන – මහා ජල කඳින් යුතු වූ
ගංගාවට වැටුන කෙනෙක් – පහළට ගහගෙන යන විට
තව කෙනෙකුව ඒ වතුරෙන් – ගොඩ අරගන්නේ කොහොමද?

#### 322. තථේව ධම්මං අවිභාවයිත්වා
බහුස්සුතානං අනිසාමයත්ථ
සයං අජානං අවිතිණ්ණකංඛෝ
කිං සෝ පරේ සක්කති නිජ්ඣාපේතුං

එලෙසින් දහමක් නොවඩන – නුවණැත්තන් ගෙන් නො අසන
තමන් නොදත් දහමක් ගැන – සැක සංකා දුරුනොකරන
කෙනෙකුට පුළුවන් ද දහම – පහදා දෙන්නට අනුන්ට?

#### 323. යථාපි නාවං දළ්හමාරුහිත්වා
පියේන’රිත්තේන සමංගිභූතෝ
සෝ තාරයේ තත්ථ බහූපි අඤ්ඤේ
තත්‍රෑපායඤ්ඤූ කුසලෝ මුතීමා

සවිමත් නැවකට නැග ගත් – කෙනෙක් රිට ද හබල ද ගෙන
උත්සහයෙන් හා නුවණින් – උපායෙන් ද හසුරුවමින්
එතෙරට ගෙන යත් ම ය හේ – ලොව සිටින බොහෝ දෙනා

#### 324. ඒවම්පි යෝ වේදගූ භාවිතත්තෝ
බහුස්සුතෝ හෝති අවේධධම්මෝ
සෝ ඛෝ පරේ නිජ්ඣපයේ පජානං
සෝතාවධානූපනීසූපපන්නේ

දහමේ පරතෙරට ම ගිය – දහම තුළම සිත වඩනා
දහම ම දැන ගෙන බොහො සේ – කම්පා නැතිවම සිටිනා
ඔහු වෙත පැමිණෙන ජනයා – සවන් යොමා අසනා විට
පවසයි ඒ හැම දෙන හට – නිවන් ලබා දෙන සදහම්

#### 325. තස්මා හවේ සප්පුරිසං භජේථ
මේධාවිනංචේව බහුස්සුතංච
අඤ්ඤාය අත්ථං පටිපජ්ජමානෝ
විඤ්ඤාතධම්මෝ සෝ සුඛං ලභේථාති.

සැබැවින් මේ කරුණ නිසා – බොහෝ දහම් දැන ගෙන ඇති
මනා නුවණ ඇති යහපත් – උත්තම සදහම් ගුරුන්ව
නිතර ඇසුරු කළ යුතුමයි – ඒ සත්පුරුෂයන්ව
එවිට උතුම් ධර්මය දැන – ඒ සදහම් පිළිපැදගෙන
අවබෝධයකින් යුතු වී – ලොව්තුරු සැප ලබන්නේ ය.

#### ධම්ම නාවා සුත්තං නිට්ඨිතං.

දහම් නැව ගැන වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_2-8/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M