« »

# ඛුද්දක නිකාය

# සුත්ත නිපාතෝ

## 1. රතන සුත්තං

### 1. මැණික් ගැන වදාළ දෙසුම

#### 224. යානීධ භූතානි සමාගතානි
භුම්මානි වා යානි ව අන්තලික්ඛේ
සබ්බේව භූතා සුමනා භවන්තු
අථෝපි සක්කච්ච සුණන්තු භාසිතං

භූත පිරිස් කිසිවෙකු මෙහි – සිටිත් ද රැස් වුන
අහසේ හෝ පොළොවේ හෝ – ඒ හැම එක් වුන
සියළු භූතයෝ සැප ඇති – සිත් ඇති වෙත්වා!
එමෙන්ම මා පවසන දෙය – හොඳින් අසත්වා!

#### 225. තස්මා හි භූතා නිසාමේථ සබ්බේ
මෙත්තං කරෝථ මානුසියා පජාය
දිවා ච රත්තෝ ච හරන්ති යේ බලිං
තස්මා හි නේ රක්ඛථ අප්පමත්තා

සියළු භූතයනි එනිසා – අසව් යොමා සිත
මෙත් සිත පතුරව් නිතරම – හැම මිනිසුන් වෙත
ඒ කිසිවෙක් තොප හට පින් – දිව රෑ පුද දෙත
පමා නොවී තෙපි ඒ හැම – නිති සුරැකිය යුත

#### 226. යං කිඤ්චි විත්තං ඉධ වා හුරං වා
සග්ගේසු වා යං රතනං පණීතං
න නෝ සමං අත්ථි තථාගතේන
ඉදම්පි බුද්ධේ රතනං පණීතං
ඒතේන සච්චේන සුවත්ථි හෝතු!

මෙහි හෝ පරලොව හෝ ඇති – යම් වස්තුවකට
දෙව්ලොව හෝ තිබෙනා යම් – උතුම් ම මැණිකට
නොහැකිය ගන්නට කිසිවිට – බුදු රජ සම කොට
මෙය බුදු සමිඳුගෙ පවතින – උතුම්ම මැණිකකි
සැබෑ බසින් මෙම – සෙත සැලසේවා!

#### 227. ඛයං විරාගං අමතං පණීතං
යදජ්ඣගා සක්‍යමුනී සමාහිතෝ
න තේන ධම්මේන සමත්ථි කිඤ්චි
ඉදම්පි ධම්මේ රතනං පණීතං
ඒතේන සච්චේන සුවත්ථි හෝතු!

කෙලෙස් නසන වීතරාගි – අමා නිවන යුතු
යම් දහමක් ලැබුවේ නම් – මුනිඳු සමාහිත
ඒ දහම ට සම කළ හැකි – කිසිවක් ලොව නැත
මෙය සදහම් තුළ පවතින – උතුම්ම මැණිකකි
සැබෑ බසින් මෙම – සෙත සැලසේවා!

#### 228. යං බුද්ධසෙට්ඨෝ පරිවණ්ණයී සුචිං
සමාධි මානන්තරිකඤ්ඤමාහු
සමාධිනා තේන සමෝ න විජ්ජති
ඉදම්පි ධම්මේ රතනං පණීතං
ඒතේන සච්චේන සුවත්ථි හෝතු!

බුදු සමිඳුන් අගය කළේ – ‘හොඳ’ යයි යමකට
සමාධියයි එය, අතරක – නොරැඳෙන කිසිවිට
ගත නොහැකිය කිසිවක් ඒ – සමවත සමකොට
මෙය සදහම් තුළ පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 229. යේ පුග්ගලා අට්ඨසතං පසත්ථා
චත්තාරි ඒතානි යුගානි හොන්ති
තේ දක්ඛිණෙය්‍යා සුගතස්ස සාවකා
ඒතේසු දින්නානි මහප්ඵලානි
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

පුද්ගලයෝ අට දෙනෙක් ය – හොඳ අය පසසන
සතර දෙනෙකි මේ උතුමන් – යුගළ විලස ගෙන
මේ අය බුදු සව්වෝ වෙති – දනට සුදුසු වන
මහත් ඵලය ලැබදෙයි – මෙතුමන්ට පුදන දන
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 230. යේ සුප්පයුත්තා මනසා දළ්හේන
නික්කාමිනෝ ගෝතම සාසනම්හි
තේ පත්තිපත්තා අමතං විගයිහ
ලද්ධා මුධා නිබ්බුතිං භුඤ්ජමානා
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

යමෙක් පිළිවෙතින් යුතු වෙ ද – මනසින් දැඩි කොට
නික්මෙන හැම කෙලෙසුන්ගෙන් – බුදු සසුනෙහි සිට
ඒ උතුමන් පැමිණිය පසු – සුන්දර නිවනට
වළඳති සුවසේ නිවන ම – සිතු සිතු විලසට
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 231. යථින්දඛීලෝ පඨවිංසිතෝ සියා
චතුබ්භි වාතේභි අසම්පකම්පියෝ
තථූපමං සප්පුරිසං වදාමි
යෝ අරියසච්චානි අවෙච්ච පස්සති
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

සිට වූ ගල් ටැඹක් විලස – පොළොවේ දැඩි ලෙස
සතර දිගින් එන සුළඟින් – නොසැලේ කිසි ලෙස
යමෙක් ‘ආර්ය සත්‍යය’ දකිත් නම් මෙහි ඇති ලෙස
ඒ සත්පුරුෂයට කියමි – මෙය උපමා ලෙස
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 232. යේ අරියසච්චානි විභාවයන්ති
ගම්භීරපඤ්ඤේන සුදේසිතානි
කිඤ්චාපි තේ හොන්ති භුසප්පමත්තා
න තේ භවං අට්ඨමං ආදියන්ති
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

ගැඹුරු නුවණ ඇති බුදු සමිඳුන් පවසන ලද
‘ආර්ය සත්‍යයන්’ මැනවින් – දුටු යමෙකුන් වෙද
භවයේ රැඳෙමින් කොතරම් – පමාව සිටිය ද
ඔවුන් නො එත්ම ය අටවැනි – භවයට කිසි ලෙද
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 233. සහාවස්ස දස්සනසම්පදාය
තයස්සු ධම්මා ජහිතා භවන්ති
සක්කාය දිට්ඨි විචිකිච්ඡිතං ච
සීලබ්බතං වාපි යදත්ථි කිඤ්චි
චතූහපායේහි ච විප්පමුත්තෝ
ඡ චාභිඨානානි අභබ්බෝ කාතුං
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

ඔහු තුළ ඇති වන විටදි ම – මගඵල නුවණත්
සංයෝජන තුනක් ම – දුරුවෙයි තම සිතිනුත්
සක්කාය දිට්ඨියත් සමඟ – දහමේ සැකයෙනුත්
සීල ව්‍රතයට බැඳී තිබෙන – මේ කරුණේනුත්
සතර අපායෙන් හෙතෙමේ – මිදෙයි මනාකොට
නො කරයි සය තැනක කර්ම – වැටෙන අපායට
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 234. කිඤ්චාපි සෝ කම්මං කරෝති පාපකං
කායේන වාචා උද චේතසා වා
අභබ්බෝ සෝ තස්ස පටිච්ඡාදාය
අභබ්බතා දිට්ඨපදස්ස වුත්තා
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

කිසියම් පව් කමක් ඔහුගෙ – අතින් කෙරුණ විට
කයින් වචනයෙන් හෝ – චේතනාව මුල් කොට
එය සඟවා ගෙන සිටින්ට – නො හැකිය ඔහු හට
දහමකි මෙය සදහම් – දැක ගත්තු කෙනා හට
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 235. වනප්පගුම්බේ යථා ඵුස්සිතග්ගේ
ගිම්හානමාසේ පඨමස්මිං ගිම්හේ
තථූපමං ධම්මවරං අදේසයි
නිබ්බානගාමිං පරමං හිතාය
ඉදම්පි බුද්ධේ රතනං පණීතං
ඒතේන සච්චේන සුවත්ථි හෝතු!

ගිම්හානේ පළමුව එන – වසන්ත කාලෙට
මල් පල බර වෙයි – වනගොමු වල සිරියාවට
දෙසූ සේක උත්තම සිරි – සදහම් එලෙසට
පරම සුවය සදමින් එය – ගෙන යයි නිවනට
මෙය බුදු සමිඳු ගෙ පවතින – උතුම්ම මැණිකකි
සැබෑ බසින් මෙම – සෙත සැලසේවා!

#### 236. වරෝ වරඤ්ක්‍දූ වරදෝ වරාහරෝ
අනුත්තරෝ ධම්මවරං අදේසයි
ඉදම්පි බුද්ධේ රතනං පණීතං
ඒතේන සච්චේන සුවත්ථි හෝතු!

උතුම් මුනිඳු උතුම් දහම් – දැන එය බෙදමින
දෙසූ සේක උතුම් අනුත්තර සදහම් බණ
මෙය බුදු සමිඳු ගෙ පවතින – උතුම්ම මැණිකකි
සැබෑ බසින් මෙම – සෙත සැලසේවා!

#### 237. ඛීණං පුරාණං නවං නත්ථි සම්භවං
විරත්තචිත්තා ආයතිකේ භවස්මිං
තේ ඛීණ බීජා අවිරූළ්හිච්ඡන්දා
නිබ්බන්ති ධීරා යථායංපදීපෝ
ඉදම්පි සංඝේ රතනං පණීතං
ඒතේන සච්චේන සුවත්ථි හෝතු!

වැනසුනි හැම පැරණි කර්ම – යළි නොම රැස් වෙන
නො ඇලෙයි සිත අනාගතේ – කිසි භවයක් ගැන
වැනසී ගිය බිජුවට – කිසිදා නො ම පැළවෙන
නිවෙති රහත් සඟ නිවෙනා – මෙ පහන විලසින
මෙය බුදු පිරිසෙහි පවතින – උතුම් ම මැණිකකි
සැබෑ බසින් මෙම – සෙත සැලසේවා!

#### 238. යානීධ භූතානි සමාගතානි
භුම්මානි වා යානි ව අන්තලික්ඛේ
තථාගතං දේවමනුස්සපූජිතං
බුද්ධං නමස්සාම සුවත්‍ථි හෝතු!

භූත පිරිස් කිසිවෙකු මෙහි සිටිත් ද රැස් වුන
අහසේ හෝ පොළොවේ හෝ ඒ හැම එක් වුන
දෙව් මිනිසුන් හැම පුද දෙන ‘බුදු සමිඳුන්’ වන
නමඳිමු අපි ඒ බුදුරජ සෙත සැලසේවා!

#### 239. යානීධ භූතානි සමාගතානි
භුම්මානි වා යානි ව අන්තලික්ඛේ
තථාගතං දේවමනුස්සපූජිතං
ධම්මං නමස්සාම සුවත්‍ථි හෝතු!

භූත පිරිස් කිසිවෙකු මෙහි සිටිත් ද රැස් වුන
අහසේ හෝ පොළොවේ හෝ ඒ හැම එක් වුන
දෙව් මිනිසුන් හැම පුද දෙන ‘බුදු සමිඳුන්’ වන
නමඳිමු අපි සිරි සදහම් සෙත සැලසේවා!

#### 240. යානීධ භූතානි සමාගතානි
භුම්මානි වා යානි ව අන්තලික්ඛේ
තථාගතං දේවමනුස්සපූජිතං
සංඝං නමස්සාම සුවත්‍ථි හෝතු!

භූත පිරිස් කිසිවෙකු මෙහි සිටිත් ද රැස් වුන
අහසේ හෝ පොළොවේ හෝ ඒ හැම එක් වුන
දෙව් මිනිසුන් හැම පුද දෙන ‘බුදු සමිඳුන්’ වන
නමඳිමු අපි බුදු පිරිස ද සෙත සැලසේවා!

#### රතන සුත්තං නිට්ඨිතං.

මැණික් ගැන වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_2-1/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M