« »

# ඛුද්දක නිකාය

# සුත්ත නිපාතෝ

## 8. හේමක සුත්තං

### 8. හේමක නිසා වදාළ දෙසුම

#### 1089. යේ මේ පුබ්බේ වියාකංසු (ඉච්චායස්මා හේමකෝ)
හුරං ගෝතම සාසනං
ඉච්චාසි ඉති භවිස්සති
සබ්බං තං ඉතිහීතිහං
සබ්බං තං තක්කවඩ්ඪනං
නාහං තත්ථ අභිරමිං

(හේමක)

කළින් මුණ ගැසුන උදවිය – කීවේ නම් මට දහමක්
ගෞතම සසුනෙන් තොර වූ – දෙයක්ය මා දැනගත්තේ
“මෙහෙමයි එය වුණේ කියයි – මේ ලෙස වන්නේය කියයි”
එහෙත් ඔවුන්ගේ ඒ බණ – හරසුන් වචනයන් පමණි
එසේ කියන සියළු දෙයම – හදයි වාද විවාදයන්
මට නම් ඒ මතයන් ගැන – නොමැත්තේය කිසි රුචියක්

#### 1090. ත්වං ච මේ ධම්මමක්ඛාහි-තණ්හා නිග්ඝාතනං මුනි
යං විදිත්වා සතෝ චරං – තරේ ලෝකේ විසත්තිකං

එහෙයින් මුනිඳාණනි, මට – කියා දෙන්න සිරි සදහම්
ජීවිතයේ දුක සකසන – තණ්හාවම නැති කරවන
ලොවේ යම් දුකක් තිබෙයිද – නුවණින් හඳුනාගෙන එය
සිහි නුවණින් හැසිරෙන විට- නුවණැති අය මේ ලොව තුළ
තරණය කර දමන්නේද – මේ තණ්හා සැඩ දිය කඳ
අන්න එවැනි සිරි සදහම් – මා හට පවසාලනු මැන

#### 1091. ඉධ දිට්ඨ සුත මුත විඤ්ඤාතේසු – පියරූපේසු හේමක
ඡන්දරාග විනෝදනං – නිබ්බාන පද මච්චුතං

(භාග්‍යවතුන් වහන්සේ)

පින්වත් හේමක, මෙ ලොවේ – පියකරු විලසින් පවතින
අහන දකින දෙයක් වේද – සුවඳක්, රස, පහස වේද
සිතනා යම් දෙයක් වේද – එ හැම කෙරෙහි ඇති ඇල්ම ම
දුරු කොට ලබනා දෙය නම් – අමරණීය නිවනම වේ

#### 1092. ඒතදඤ්ඤාය යේ සතා දිට්ඨධම්මාභිනිබ්බුතා
උපසන්තා ච තේ සදා තිණ්ණා ලෝකේ විසත්තිකන්ති

එසේ යමෙක් සිහි නුවණින් – මෙහිදිම දැක අමා නිවන්
මැනවින් නිවිලා යයි නම් – උපශාන්ත ඒ උතුමන්
ලොවේ තිබෙන තණ්හාවයි – තරණය කෙරුවේ සදහට

#### හේමක සුත්තං අට්ඨමං.

හේමක නිසා වදාළ දෙසුම මෙහි අට වැන්න වේ.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_5-8/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M