« »

# ඛුද්දක නිකාය

# සුත්ත නිපාතෝ

## 13. මහාවියූහ සුත්තං

### 13. මතවාද ලිහා දැමීම ගැන වදාළ දෙසුම

#### 899. යේ කේචි මේ දිට්ඨිපරිබ්බසානා
ඉදමේව සච්චන්ති විවාදයන්ති
සබ්බේව තේ නින්දමන්වානයන්ති
අථෝ පසංසම්පි ලභන්ති තත්ථ

යමෙක් හිතාගෙන දැඩි ලෙස – තමන් ගෙ මතයට බැසගෙන
හදාගනිති කෝලාහල – මෙය ම ‘ඇත්ත’ යයි කියමින්
සියළු දෙනා ඒ මතයට – නින්දා අවමන් කරත් ද?
නැතහොත් ඒ මතය කෙරෙහි – කිත් පැසසුම් ලැබ ගනිත්ද?

#### 900. අප්පං හි ඒතං න අලං සමාය
දුවේ විවාදස්ස ඵලානි බ්‍රෑමි
ඒවම්පි දිස්වා න විවාදයේථ
ඛේමාභිපස්සං අවිවාදභූමිං

සුළුම දෙයකි ඒ පැසසුම – නොහැකිය සාමය දෙන්නට
දිනුමක් පැරදුමත් පමණි – වාදයකින් ලබා දෙන්නෙ
මෙය නුවණින් දුටුව කෙනා – වාදයකට නොම පැටලෙයි
වාද බේද නැති වුන තැන – දිස් වේ කෙම්බිමක් විලස

#### 901. යා කාචිමා සම්මුතියෝ පුථුජ්ජා
සබ්බා’ව ඒතා න උපේති විද්වා
අනූපයෝ සෝ උපයං කිමෙය්‍ය
දිට්ඨේ සුතේ ඛන්තිමකුබ්බමානෝ

සම්මත කොට ගත්ත යමක් – තිබේද ලොව පුහුදුන් අය
නුවණැත්තා කිසිවිටකදී – නොම පැමිණේ ඒ මතයට
තම සිත නොම පිහිටයි නම් – ඇසුව, දුටුව රුචි දෙයකට
කුමන දෙයක් ගැන දකිත්ද – පිහිටුවන්ට වාදයකට

#### 902. සීලුත්තමා සඤ්ඤමේනාහු සුද්ධිං
වතං සමාදාය උපට්ඨිතා සේ
ඉධේව සික්ඛේම අථස්ස සුද්ධිං
භවූපනීතා කුසලා වදානා

‘සීලය නම් උතුම් දෙයකි – සංයමයෙන් පිරිසිදු වේ’
පවසන ඇතැමුන් මෙලොවේ – පුරති නොයෙක් සතුන්ගෙ ව්‍රත
පිරිසිදු බව ලබනු පිණිස – අපි මෙහිදිම හික්මෙමු යයි
එහි සමර්ථ බව කියමින් – වැටෙති යළිත් සංසාරෙට

#### 903. සචේ චුතෝ සීලවතතෝ හෝති
ස වේධති කම්මං විරාධයිත්වා
ස ජප්පති පත්ථයතීධ සුද්ධිංසත්ථා ව හීනෝ පවසං ඝරම්හා

ඉදින් සීල ව්‍රතයෙන් හේ – යම් විටකදි පිරිහුනොතින්
තමන්ට වැරදුන දේ ගැන – කම්පාවෙන් හිඳී තැවී
යළිත් ඇලෙයි හේ එයටම – යළිත් පතයි ඒ සීලෙම
නිවසින් නික්මී රටගොස් – පාඩු ලබන ගැල්කරු සේ

#### 904. සීලබ්බතං වාපි පහාය සබ්බං
කම්මඤ්ච සාවජ්ජනවජ්ජමේතං
සුද්ධිං අසුද්ධින්ති අපත්ථයානෝ
විරතෝ චරේ සන්තිමනුග්ගහාය

සියළුම ව්‍රත සිරිත් තිබෙන – නරක මෙන්ම හොඳ දේවල්
හැම දෙයක් ම බැහැර කෙරුව – පිරිසිදු හෝ අපිරිසිදු ත්
කිසිම දෙයක් ගැන නොපතන – නොබැඳී කිසිවිට මතයක
ශාන්ත බව ලබනු පිණිස – හැසිරිය යුතුමය නොඇලී

#### 905. තමූපනිස්සාය ජිගුච්ඡිතං වා
අථවාපි දිට්ඨං ව සුතං මුතං වා
උද්ධංසරා සුද්ධිමනුත්ථුනන්ති
අවීතතණ්හා සේ භවාභවේසු

ඇත නැත යන අන්ත දෙකේ -බැහැර නොකළ තණ්හා ඇති
ඒ මතවාද ම පිළිගෙන ම – අන් මත පිළිකුල් කරමින්
දුටු ඇසු දෙයකින් හෝ – සුවඳින් රස පහසින් හෝ
උසස් පහත් ස්වරයෙකින් – කියා ගනිත් පිරිසිදු බව

#### 906. පත්ථයමානස්ස හි ජප්පිතානි
පවේධිතං වාපි පකප්පිතේසු
චුතූපපාතෝ ඉධ යස්ස නත්ථි
ස කේන වේධෙය්‍ය කුහිඤ්ච ජප්පේ

යමක් පතන කෙනා හටය – මේ තණ්හා උපදින්නේ
බැසගත්විට පැතුම් විමනෙ – කම්පා වෙන්නට වෙන්නේ
එහෙත් ලොවේ යම් කෙනෙකුට – නැතිනම් චුතියත් උපතත්
කුමකින් කම්පා වන්ට ද? – කුමකට ආශා වන්ට ද?

#### 907. යමාහු ධම්මං පරමන්ති ඒකේ
තමේව හීනන්ති පනාහු අඤ්ඤේ
සච්චෝ නු වාදෝ කතමෝ ඉමේසං
සබ්බේව හි මේ කුසලා වදානා

කියා සිටිත් ඇතැම් කෙනෙක් – තම දහම ම උතුම් කියා
තවෙකෙක් පවසත්ය මෙසේ – ඒ දහම ම ළාමක යයි
කවුරුන් කියනා මතේ ද – ඇත්තක් ලෙස පිළිගන්නේ
පවසති මේ සියල්ලෝම – ඔවුන් ඉතා දක්ෂ කියා

#### 908. සකං හි ධම්මං පරිපුණ්ණමාහු
අඤ්ඤස්ස ධම්මං පන හීනාමහු
ඒවම්පි විග්ගය්හ විවාදයන්ති
සකං සකං සම්මුතිමාහු සච්චං

කියා ගනිති පිරිපුන් යයි – තමා උගන්වන දහම ම
හෙලා දකිත් ළාමක ලෙස – අනෙකුත් අය කියන දහම්
දැඩි ලෙස පිළිගෙන මෙලෙසේ – පැටලී ගොස් වාදවලට
සම්මත කරගත් දේවල් – කියා ගනිති ඇත්තම ලෙස

#### 909. පරස්ස චේ වම්භයිතේන හීනෝ
න කෝචි ධම්මේසු විසේසි අස්ස
පුථූ හි අඤ්ඤස්ස වදන්ති ධම්මං
නිහීනතෝ සම්හි දළ්හං වදානා

අනෙකෙක් නින්දා කළ විට – ළාමක වෙයි නම් කිසිවෙක්
ඔවුන්ගෙ කිසි දහමක් තුළ – නැත්තේමය උසස් කෙනෙක්
බොහෝ දෙනෙක් පවසත්මය – ළාමක ලෙස අනිත් දහම්
තම දහම ම ඇත්තක් ලෙස – සිතමින් දැඩි ලෙස පවසත්

#### 910. සධම්මපූජා ච පනා තථේව
යථා පසංසන්ති සකායනානි
සබ්බේව වාදා තථියා භවෙය්‍යුං
සුධී හි තේසං පච්චත්තමේව

තම තමන්ගෙ දහම ගැනම – පසසා සිටිනා අයුරුත්
තමන්ම පිළිගත් දහමට – පූජා කරනා අයුරුත්
දකිනා විට එවැනි වාද – ඇත්තක් විය යුතු සියල්ල
ඒ හැම දෙන තමන් තුළින් – පිරිසිදු බව දකී කියත්

#### 911. න බ්‍රාහ්මණස්ස පරනෙය්‍යමත්ථි
ධම්මේසු නිච්ඡෙය්‍ය සමුග්ගහීතං
තස්මා විවාදානි උපාතිවත්තෝ
න හි සෙට්ඨතෝ පස්සති ධම්මමඤ්ඤං

නමුදු රහත් බමුණිඳු හට – ඇවැසි නොමැත අන් උපදෙස්
ලොවේ කවර හෝ දහමක – දැඩි මතයෙන් වෙලී නොමැති
එනිසා හැම විවාදයන් – ගෙන් බැහැරට පැමිණි හෙයින්
ලොවේ වෙනත් කිසි දහමක් – උසස් ලෙසින් නොදකීමය

#### 912. ජානාමි පස්සාමි තථේව ඒතං
දිට්ඨියා ඒකේ පච්චෙන්ති සුද්ධිං
අද්දක්ඛි චේ කිම්හි තුමස්ස තේන
අතිසිත්වා අඤ්ඤේන වදන්ති සුද්ධිං

දැනගත්තෙමි දැකගත්තෙමි – එ කරුණ නම් ඇත්තක් ම ය
මෙලෙසින් මත කියන කෙනෙක් – අදහ ගනිත් පිරිසිදු බව
එලෙසින් නොම දකින කෙනා – ඒ ගැන අදහන්නෙ කුමට?
හේ එයින් ද එපිටට ගොස් – පිරිසිදු වන්නේය කියයි

#### 913. පස්සං නරෝ දක්ඛිති නාමරූපං
දිස්වාන වා ඤස්සති තානි මේව
කාමං බහුං පස්සතු අප්පකං වා
න හි තේන සුද්ධිං කුසලා වදන්ති

යමක් දකින විට මිනිසා – නාම, රූපමය පෙනෙන්නෙ
ඒවා දැකගත්ත විටයි – දැන ගන්නේ ඔහු ඒ ගැන
බොහෝ දෙයක් ගැන වේවා – කුඩා දෙයක් ගැන වේවා
දකිනා නැණවතුන් ලොවේ – නොකියත් පිරිසිදු වන බව

#### 914. නිවිස්සවාදී න හි සුබ්බිනායෝ
පකප්පිතං දිට්ඨි පුරෙක්ඛරානෝ
යං නිස්සිතෝ තත්ථ සුභං වදානෝ
සුද්ධිං වදෝ තත්ථ තථද්දසා සෝ

මතයක් ගිලගත් කෙනාට – ඇත්ත කියා දිය නොහැකිය
තමා සිතින් ගැලපූ දෙය – යළි යළි ඇද ගනී පෙරට
මතයක් වේ නම් සුපුරුදු – එයම සොඳුරු යයි කියමින්
දකී තමා ගත් මතේම – පිරිසිදු වාදයක් විලස

#### 915. න බ්‍රාහ්මණෝ කප්පමුපේති සංඛං
න දිට්ඨිසාරී නපි ඤාණබන්ධු
ඤත්වා ච සෝ සම්මතියෝ පුථුජ්ජා
උපෙක්ඛති උග්ගණ්හන්ති මඤ්ඤේ

අරහත් බමුණිඳු මෙ ලොවේ – එය නුවණින් විමසා දැන
නොබැඳී කිසි ඤාණයකට – නොකරයි මතවාද ඇසුර
පුහුදුන් ලෝ වැසියන්ගේ – සම්මුතියත් හඳුනාගෙන
මැදහත් ලෙස බලයි එදෙස
එහෙත් අනිත් අය මෙලොවේ – වැළඳ ගනිත් එය දැඩිලෙස

#### 916. විසජ්ජ ගන්ථානි මුනීධ ලෝකේ
විවාදජාතේසු න වග්ගසාරී
සන්තෝ අසන්තේසු උපෙක්ඛකෝ සෝ
අනුග්ගහෝ උග්ගණ්හන්ති මඤ්ඤේ

අකුසල් ගැට ලිහා දැමුව – අරහත් මුනිඳුන් මෙ ලොවේ
වාද කරන ජනයා මැද – නොසිටී පැටලී වාදෙට
සන්සුන් නැති ජනයා මැද – සිටී ශාන්තව සතුටින්
මැදහත් ලෙස බලයි එදෙස – නො ගනිත් ම ය එය දැඩි ලෙස

#### 917. පුබ්බාසවේ හිත්වා නවේ අකුබ්බං
න ඡන්දගූ නෝපි නිවිස්සවාදී
ස විප්පමුත්තෝ දිට්ඨිගතේහි ධීරෝ
න ලිප්පති ලෝකේ අනත්තගරහී

පැරණි කෙලෙස් හැම දුරු කළ – අළුත් කෙලෙස් නොම සකසන
කැමති දෙයක නොම බැඳෙනා – වාද කිසිත් නොම දොඩනා
ඒ නැණවත් ධීර තෙමේ – නිදහස්ය හැම මත වාදෙන්
නොඇලේ ලොව කිසි දෙයකට – නොම ගරහයි තමා හටද

#### 918. ස සබ්බධම්මේසු විසේනිභූතෝ
යං කිඤ්චි දිට්ඨං ව සුතං මුතං වා
ස පන්නභාරෝ මුනි විප්පයුත්තෝ
න කප්පියෝ නූපරතෝ න පත්ථියෝති

ඇසුව දුටුව හෝ කිසිවක – සුවඳෙක රස හෝ පහසක
මේ හැම දෙන තුළින් සැදෙන- මාර සෙනඟ බැහැර කෙරුව
අකුසල් බර බිම අතහැර – වෙන් වී හැම දෙයින් සදා
සකස් නොම කරයි කිසිවක් – නොම පැමිණේ කිසිදෙයකට
කිසිවක් නොපතන හෙතෙමේ – නිවිලා යයි ලෝ සැපතේ

#### මහාවියූහ සුත්තං නිට්ඨිතං.

මතවාද ලිහා දැමීම ගැන වදාළ ලොකු දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_4-13/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M