« »

# ඛුද්දක නිකාය

# සුත්ත නිපාතෝ

## 4. සුද්ධට්ඨක සුත්තං

### 4. පිරිසිදු බව මුල්කොට ගාථා අටකින් වදාළ දෙසුම

#### 792. පස්සාමි සුද්ධං පරමං අරෝගං
දිට්ඨේන සංසුද්ධි නරස්ස හෝති
ඒතාභිජානං පරමන්ති ඤත්වා
සුද්ධානුපස්සීති පච්චේති ඤාණං

සොඳුරු පෙනුම ඇති පිරිසිදු – පින්වත් උතුමෙකුව දකිමි
ඒ උතුමෙකු දැක ගත් විට – සැපත උදාවෙන්නේ
මේ මතයේ ගිලුන කෙනා – උතුම් දැකුම එයයි සිතා
නුවණක් වශයෙන් එය ගෙන – සිටිති එයම අදහාගෙන

#### 793. දිට්ඨේන චේ සුද්ධි නරස්ස හෝති
ඤාණේන වා සෝ පජහාති දුක්ඛං
අඤ්ඤේන සෝ සුජ්ඣති සෝපධීකෝ
දිට්ඨී හි නං පාව තථාවදානං

සැබැවින් ඒ උදවිය දැක – නුවණත් ලැබ ගෙන ඒ ලෙස
සෙත සැළසෙන්නේ නම් – දුක් බැහැරව යන්නේ නම්
කෙලෙස් සහිත අයට පවා – නොමගින් පිරිසිදු විය හැක
මෙවැනි බණක් කියන කෙනා – දතයුතු මිසදිටු ලෙසිනා

#### 794. න බ්‍රාහ්මණෝ අඤ්ඤතෝ සුද්ධිමාහ
දිට්ඨේ සුතේ සීලවතේ මුතේ වා
පුඤ්ඤේ ච පාපේ ච අනූපලිත්තෝ
අත්තඤ්ජහෝ නයිධ පකුබ්බමානෝ

ඇසුව දුටුව දෙයකින් හෝ – සුවඳින් රස පහසින් හෝ
සිල් ව්‍රත රැකි පමණින් හෝ – නොමගින් පිරිසිදු වන බව
රහත් බමුණු තෙම නොකියයි.
නොම ඇලෙමින් පින් පව් වල – බැහැර දමා මමත්වය ද
කිසිම දෙයක් රැස් නො කරයි – ඒ අරහත් මුනිඳු ලොවේ

#### 795. පුරිමං පහාය අපරං සිතාසේ
ඒජානුගා තෙ න තරන්ති සංගං
තේ උග්ගහායන්ති නිරස්සජන්ති
කපීව සාඛං පමුඛං ගහාය

පැරණි වාද අත හරිමින් – අළුත් වාදවල පැටලෙන
තණ්හාවට බැඳෙන කෙනා – තරණය නොම කරයි සසර
අත්තක් හැර තව අත්තක් – අල්ල අල්ල පැන පැන යන
වඳුරන් ගේ ගතිගුණ ම ය – ඒ උදවියට ත් ඇත්තේ
කලකට අත් හරින මතය – කලකට පිළිගන්නේ වේ

#### 796. සයං සමාදාය වතානි ජන්තු
උච්චාවචං ගච්ඡති සඤ්ඤසත්තෝ
විද්වා ච වේදේහි සමෙච්ච ධම්මං
න උච්චාවචං ගච්ඡති භූරිපඤ්ඤෝ

නා නා වත් සිරිත් තනා – සමාදන්ව හිතු මතේට
ඇලෙමින් ඒ සඤ්ඤාවල – යයි එකකින් තව එකකට
සදහම් නුවණින් දැකගත් – මහ නුවණැති මුනිවරයා
කිසිදා ඒ ලෙසට නො යයි – එකකින් තව එකක් කරා

#### 797. ස සබ්බධම්මේසු විසේනිභූතෝ
යං කිඤ්චි දිට්ඨං ව සුතං මුතං වා
තමේව දස්සිං විවටං චරන්තං
කේනිධ ලෝකස්මිං විකප්පයෙය්‍ය

අසනා දකිනා දෙය තුළ – සුවඳ ත් රස පහස ත් තුළ
ඇති මේ හැම දේවල් තුළ – මාර සෙනඟ දමනය කළ
සදහම් නුවණින් දැකගත් – රහසින්වත් පව් නො කරන
ඒ අරහත් මුනිඳු ලොවේ – කවර දෙයක පැටලෙන්ටද?

#### 798. න කප්පයන්ති න පුරෙක්ඛරොන්ති
අච්චන්තසුද්ධීති න තේ වදන්ති
ආදානගන්ථං ගථිතං විසජ්ජ
ආසං න කුබ්බන්ති කුහිඤ්චි ලෝකේ

අතීතයේ නොම පැටළෙත් – අනාගතේ නොම සකසත්
නො කියත් අරහත් මුනිවරු – සියළු වාද පිරිසිදු යයි
අවුල්වලට පැටළී යන – සියළු වාද ගැට ලිහමින්
ලොවේ තිබෙන කිසි දෙයකට – ආශාවෙන් තොරව සිටිති

#### 799. සීමාතිගෝ බ්‍රාහ්මණෝ තස්ස නත්ථි
ඤත්වා ව දිස්වා ව සමුග්ගහීතං
න රාගරාගී න විරාගරත්තෝ
තස්සීධ නත්ථි පරමුග්ගහීතන්ති

කෙලෙස් වැටෙන් එපිටට ගිය – ඒ අරහත් බමුනිඳු හට
යමක් දැක්ක විට ඇලෙනා – ගති කිසිවක් නැත්තේ වේ
රාගයටද නොම ඇලෙමින් – විරාගයෙත් නොම ඇලෙමින්
දැඩි ලෙස ගත් කිසිම දෙයක් – මුනිඳුන් හට නොමැත්තේය

#### සුද්ධට්ඨක සුත්තං නිට්ඨිතං.

පිරිසිදු බව මුල්කොට ගාථා අටකින් වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_4-4/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M