« »

# අංගුත්තර නිකාය

# තික නිපාතෝ

## 3.3.1.9.

#### තීණිමානි භික්ඛවේ, නිදානානි කම්මානං සමුදයාය. කතමානි තීණි? ලෝභෝ නිදානං කම්මානං සමුදයාය, දෝසෝ නිදානං කම්මානං සමුදයාය, මෝහෝ නිදානං කම්මානං සමුදයාය.

පින්වත් මහණෙනි, කර්මයන්ගේ හටගැනීම පිණිස හේතු වෙන කාරණා තුනක් තියෙනවා. ඒ තුන මොනවාද? ලෝභය යනු කර්මයන්ගේ හටගැනීමට හේතුකාරකයක්. ද්වේෂය යනු කර්මයන්ගේ හටගැනීමට හේතුකාරකයක්. මෝහය යනු කර්මයන්ගේ හටගැනීමට හේතුකාරකයක්.

#### යං භික්ඛවේ, ලෝභපකතං කම්මං ලෝභජං ලෝභනිදානං ලෝභසමුදයං, තං කම්මං අකුසලං, තං කම්මං සාවජ්ජං, තං කම්මං දුක්ඛවිපාකං, තං කම්මං කම්මසමුදයාය සංවත්තති. න තං කම්මං කම්මනිරෝධාය සංවත්තති.

පින්වත් මහණෙනි, ලෝභය විසින් කරන ලද, ලෝභයෙන් උපන්, ලෝභය පදනම් කොටගෙන, ලෝභයෙන් හටගත්තා වූ යම් කර්මයක් ඇද්ද, ඒ කර්මය අකුසලයක්. ඒ කර්මය වැරදියි. ඒ කර්මය දුක් විපාක සහිතයි. ඒ කර්මය තවත් එබඳු කර්ම හටගැනීම පිණිසයි හේතු වෙන්නේ. ඒ කර්මය කර්ම නිරුද්ධ වීම පිණිස පවතින්නේ නෑ.

#### යං භික්ඛවේ, දෝසපකතං කම්මං දෝසජං දෝසනිදානං දෝසසමුදයං, තං කම්මං අකුසලං, තං කම්මං සාවජ්ජං, තං කම්මං දුක්ඛවිපාකං, තං කම්මං කම්මසමුදයාය සංවත්තති. න තං කම්මං කම්මනිරෝධාය සංවත්තති.

#### යං භික්ඛවේ, මෝහපකතං කම්මං මෝහජං මෝහනිදානං මෝහසමුදයං, තං කම්මං අකුසලං, තං කම්මං සාවජ්ජං, තං කම්මං දුක්ඛවිපාකං, තං කම්මං කම්මසමුදයාය සංවත්තති. න තං කම්මං කම්මනිරෝධාය සංවත්තති. ඉමානි ඛෝ භික්ඛවේ, තීණි නිදානානි කම්මානං සමුදයාය.

පින්වත් මහණෙනි, ද්වේෂය විසින් කරන ලද යම් කර්මයක් ඇද්ද, …. (පෙ) …. පින්වත් මහණෙනි, මෝහය විසින් කරන ලද, මෝහයෙන් උපන්, මෝහය පදනම් කොටගෙන, මෝහයෙන් හටගත්තා වූ යම් කර්මයක් ඇද්ද, ඒ කර්මය අකුසලයක්. ඒ කර්මය වැරදියි. ඒ කර්මය දුක් විපාක සහිතයි. ඒ කර්මය තවත් එබඳු කර්ම හටගැනීම පිණිසයි හේතු වෙන්නේ. ඒ කර්මය කර්ම නිරුද්ධ වීම පිණිස පවතින්නේ නෑ.

#### තීණිමානි භික්ඛවේ, නිදානානි කම්මානං සමුදයාය. කතමානි තීණි? අලෝභෝ නිදානං කම්මානං සමුදයාය, අදෝසෝ නිදානං කම්මානං සමුදයාය, අමෝහෝ නිදානං කම්මානං සමුදයාය.

පින්වත් මහණෙනි, කර්මයන්ගේ හටගැනීම පිණිස හේතු වෙන කාරණා තුනක් තියෙනවා. ඒ තුන මොනවාද? අලෝභය යනු කර්මයන්ගේ හටගැනීමට හේතුකාරකයක්. අද්වේෂය යනු කර්මයන්ගේ හටගැනීමට හේතුකාරකයක්. අමෝහය යනු කර්මයන්ගේ හටගැනීමට හේතුකාරකයක්.

#### යං භික්ඛවේ, අලෝභපකතං කම්මං අලෝභජං අලෝභනිදානං අලෝභසමුදයං, තං කම්මං කුසලං, තං කම්මං අනවජ්ජං, තං කම්මං සුඛවිපාකං, තං කම්මං කම්මනිරෝධාය සංවත්තති. න තං කම්මං කම්මසමුදයාය සංවත්තති.

පින්වත් මහණෙනි, අලෝභය විසින් කරන ලද, අලෝභයෙන් උපන්, අලෝභය පදනම් කොටගෙන, අලෝභයෙන් හටගත්තා වූ යම් කර්මයක් ඇද්ද, ඒ කර්මය කුසලයක්. ඒ කර්මය නිවැරදියි. ඒ කර්මය සැප විපාක සහිතයි. ඒ කර්මය කර්ම නිරුද්ධ වීම පිණිසයි පවතින්නේ. ඒ කර්මය තවත් එබඳු කර්ම හටගැනීම පිණිස හේතු වෙන්නේ නෑ.

#### යං භික්ඛවේ, අදෝසපකතං කම්මං අදෝසජං අදෝසනිදානං අදෝසසමුදයං, තං කම්මං කුසලං, තං කම්මං අනවජ්ජං, තං කම්මං සුඛවිපාකං, තං කම්මං කම්මනිරෝධාය සංවත්තති. න තං කම්මං කම්මසමුදයාය සංවත්තති.

#### යං භික්ඛවේ, අමෝහපකතං කම්මං අමෝහජං අමෝහනිදානං අමෝහසමුදයං, තං කම්මං කුසලං, තං කම්මං අනවජ්ජං, තං කම්මං සුඛවිපාකං, තං කම්මං කම්මනිරෝධාය සංවත්තති. න තං කම්මං කම්මසමුදයාය සංවත්තති. ඉමානි ඛෝ භික්ඛවේ, තීණි නිදානානි කම්මානං සමුදයායාති.

පින්වත් මහණෙනි, අද්වේෂය විසින් කරන ලද යම් කර්මයක් ඇද්ද, ….(පෙ)…. පින්වත් මහණෙනි, අමෝහය විසින් කරන ලද, අමෝහයෙන් උපන්, අමෝහය පදනම් කොටගෙන, අමෝහයෙන් හටගත්තා වූ යම් කර්මයක් ඇද්ද, ඒ කර්මය කුසලයක්. ඒ කර්මය නිවැරදියි. ඒ කර්මය සැප විපාක සහිතයි. ඒ කර්මය කර්ම නිරුද්ධ වීම පිණිසයි පවතින්නේ. ඒ කර්මය තවත් එබඳු කර්ම හටගැනීම පිණිස හේතු වෙන්නේ නෑ.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/an1_3-3-1-9/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M