« »

# ඛුද්දක නිකාය

# සුත්ත නිපාතෝ

## 10. උට්ඨාන සුත්තං

### 10. නැගී සිටීම ගැන වදාළ දෙසුම

#### 333. උට්ඨහථ නිසීදථ
කෝ අත්ථෝ සුපිතේන වෝ
ආතුරානං හි කා නිද්දා
සල්ලවිද්ධාන රුප්පතං

නැගී සිටිව් අලසකමින් – බවුන් වඩව් හිඳ ගනිමින්
කවර සෙතක් වේ ද තොපට – නින්දේ ගැලෙමින් සිටි විට
හුල් පහරින් වද – විඳිමින් හැම විට
දුක් ඇති ලෙඩෙකුට – නින්දක් කුමට ද?

#### 334. උට්ඨහථ නිසීදථ
දළ්හං සික්ඛථ සන්තියා
මා වෝ පමත්තේ විඤ්ඤාය
මච්චුරාජා අමෝසයිත්ථවසානුගේ

නැගී සිටිව් අලසකමින් – බවුන් වඩව් හිඳ ගනිමින්
නිවන් පිණිස – හික්මෙව් දැඩි ලෙස
තොප ගේ පමා බව – පවිටු මරු හඳුනාගෙන
තොපව අරගෙන වසඟෙට – මුළාවට පත් නො කෙරේවා!

#### 335. යාය දේවා මනුස්සා ච
සිතා තිට්ඨන්ති අත්ථිකා
තරථේතං’විසත්තිකං
ඛණෝ වෝ මා උපච්චගා
ඛණාතීතා හි සෝචන්ති
නිරයම්හි සමප්පිතා

සෙත සැලසෙතැ’යි සිතමින් – දෙවියෝ ද මිනිස්සු ද
නැවතී සිටිත් – අරමුණු වල ම
වහ වහා එතෙර වී යව් – මේ රුදුරු තණ්හාවෙන්
දුලබ ව ලද මොහොත – තොපගෙන් බැහැර නොවේවා!
මේ මොහොත මග හැරී ගිය විට –
නිරයේ ඉපිද බොහො දෙන පත්වෙත් ශෝකයට

#### 336. පමාදෝ රජෝ පමාදෝ
පමාදානුපතිතෝ රජෝ
අප්පමත්තේන විජ්ජාය
අබ්බහේ සල්ලමත්තනෝ ති

කිලුටකි පමා බව – පමාවෙන් හට ගත් පමාව ද කිලුටකි
නොපමා බවේ සිට – නුවණ ද උපදවා ගත්
නැණවතා පමණ ම ය – කෙලෙස් හුල උදුරා දමන්නේ

#### උට්ඨාන සුත්තං නිට්ඨිතං.

නැගී සිටීම ගැන වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_2-10/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M