« »

# සංයුත්ත නිකාය

# ඛන්ධක වග්ගෝ

## 2.1.5. සමණ සුත්තං

### 2.1.5. ශ්‍රමණයා ගැන වදාළ දෙසුම

#### 164. සාවත්ථියං….

164. සැවැත් නුවර දී …………………..

#### ඒකමන්තං නිසින්‌නං ඛෝ ආයස්‌මන්‌තං රාධං භගවා ඒතදවෝච. පඤ්‌චිමේ රාධ, උපාදානක්‌ඛන්‌ධා. කතමේ පඤ්‌ච? සෙය්‍යථීදං. රූපූපාදානක්‌ඛන්ධෝ, ….(පෙ)…. විඤ්‌ඤාණූපාදානක්‌ඛන්ධෝ. යේ හි කේචි රාධ, සමණා වා බ්‍රාහ්‌මණා වා ඉමේසං පඤ්‌චන්‌නං උපාදානක්‌ඛන්‌ධානං අස්‌සාදඤ්‌ච ආදීනවඤ්‌ච නිස්‌සරණඤ්‌ච යථාභූතං නප්‌පජානන්‌ති. න මේ තේ රාධ, සමණා වා බ්‍රාහ්‌මණා වා සමණේසු වා සමණසම්‌මතා බ්‍රාහ්‌මණේසු වා බ්‍රාහ්‌මණසම්‌මතා, න ච පන තේ ආයස්‌මන්‌තෝ සාමඤ්‌ඤත්‌ථං වා බ්‍රහ්‌මඤ්‌ඤත්‌ථං වා දිට්ඨේව ධම්‌මේ සයං අභිඤ්‌ඤා සච්‌ඡිකත්‌වා උපසම්‌පජ්‌ජ විහරන්‌ති.

එකත්පස්ව වාඩි වී සිටි ආයුෂ්මත් රාධ තෙරුන් හට භාග්‍යවතුන් වහන්සේ මෙකරුණ වදාළා. “පින්වත් රාධ, මේ උපාදානස්කන්ධ පහක් තියෙනවා. මොනවාද ඒ පහ? ඒ කියන්නේ රූප උපාදානස්කන්ධයයි …. (පෙ) …. විඤ්ඤාණ උපාදානස්කන්ධයයි. පින්වත් රාධ, යම්කිසි ශ්‍රමණයන් වේවා, බ්‍රාහ්මණයන් වේවා, ඔය පංච උපාදානස්කන්ධයන් පිළිබඳව ආශ්වාදයත්, ආදීනවයත්, නිස්සරණයත් ඒ වූ ආකාරයෙන් ම අවබෝධ කරලා නැත්නම්, පින්වත් රාධ, ඒ ශ්‍රමණ බ්‍රාහ්මණයින් ශ්‍රමණයින් අතර සැබෑ ශ්‍රමණයින් බවට පත්වන්නේ නෑ. බ්‍රාහ්මණයින් අතර සැබෑ බ්‍රාහ්මණයින් බවට පත්වන්නේ නෑ. ඒ ආයුෂ්මත්වරු මේ ජීවිතය තුළදී පැවිදි ජීවිතයේ උතුම් ඵලයක් හෝ බ්‍රාහ්මණ ජීවිතයේ උතුම් ඵලයක් හෝ නුවණින් දැන අවබෝධ කරගෙන එයට පැමිණ වාසය කරන්නේ නෑ.

#### යේ ච ඛෝ කේචි රාධ, සමණා වා බ්‍රාහ්‌මණා වා ඉමේසං පඤ්‌චන්‌නං උපාදානක්‌ඛන්‌ධානං අස්‌සාදඤ්‌ච ආදීනවඤ්‌ච නිස්‌සරණඤ්‌ච යථාභූතං පජානන්‌ති. තේ ඛෝ මේ රාධ, සමණා වා බ්‍රාහ්‌මණා වා සමණේසු චේව සමණසම්‌මතා බ්‍රාහ්‌මණේසු ච බ්‍රාහ්‌මණසම්‌මතා , තේ ච පනායස්‌මන්‌තෝ සාමඤ්‌ඤත්‌ථඤ්‌ච බ්‍රහ්‌මඤ්‌ඤත්‌ථඤ්‌ච දිට්ඨේව ධම්‌මේ සයං අභිඤ්‌ඤා සච්‌ඡිකත්‌වා උපසම්‌පජ්‌ජ විහරන්‌තීති.

නමුත් පින්වත් රාධ, යම් කිසි ශ්‍රමණයන් වේවා, බ්‍රාහ්මණයන් වේවා, ඔය පංච උපාදානස්කන්ධයන් පිළිබඳව ආශ්වාදයත්, ආදීනවයත්, නිස්සරණයත් ඒ වූ ආකාරයෙන් ම අවබෝධ කරනවා නම්, පින්වත් රාධ, ඒ ශ්‍රමණ බ්‍රාහ්මණයින් ශ්‍රමණයින් අතර සැබෑ ශ්‍රමණයින් බවට පත්වෙනවා. බ්‍රාහ්මණයින් අතර සැබෑ බ්‍රාහ්මණයින් බවට පත්වෙනවා. ඒ ආයුෂ්මත්වරු මේ ජීවිතය තුළදී පැවිදි ජීවිතයේ උතුම් ඵලයක් හෝ බ්‍රාහ්මණ ජීවිතයේ උතුම් ඵලයක් හෝ නුවණින් දැන අවබෝධ කරගෙන එයට පැමිණ වාසය කරනවා.”

සාදු! සාදු!! සාදු!!!

සමණ සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn3_2-1-5/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M