« »

# සංයුත්ත නිකාය

# නිදාන වග්ගෝ

## 8.1.5. සත්ති සූත්‍රය

#### 387. සාවත්‌ථියං….

387. සැවැත් නුවරදී ……………

#### සෙය්‍යථාපි භික්ඛවේ සත්‌ති තිණ්‌හඵලා. අථ පුරිසෝ ආගච්‌ඡෙය්‍ය. අහං ඉමං සත්‌තිං තිණ්‌හඵලං පාණිනා වා මුට්‌ඨිනා වා පතිලේණිස්‌සාමි පතිකොට්‌ටෙස්‌සාමි පතිවට්‌ටෙස්‌සාමීති. තං කිම්මඤ්‌ඤසි භික්ඛවේ, භබ්බෝ නු ඛෝ සෝ පුරිසෝ අමුං සත්‌තිං තිණ්‌හඵලං පාණිනා වා මුට්‌ඨිනා වා පතිලේණේතුං පතිකොට්‌ටේතුං පතිවට්‌ටේතු න්‌ති? නෝ හේතං භන්තේ. තං කිස්‌ස හේතු? අසු හි භන්තේ සත්‌ති තිණ්‌හඵලා. න සුකරා පාණිනා වා මුට්‌ඨිනා වා පතිලේණේතුං පතිකොට්‌ටේතුං පතිවට්‌ටේතුං. යාවදේව ච පන සෝ පුරිසෝ කිලමථස්‌ස විඝාතස්‌ස භාගී අස්‌සා’ති.

පින්වත් මහණෙනි, ඒක මේ වගේ දෙයක්. තියුණු ලෙස මුවහත් වු තල තියෙන ආයුධයක් තියෙනවා. එතැනට පැමිණි පුරුෂයෙක් ඒ තියුණු ලෙස මුවහත් වූ තල ඇති ආයුධය අතින් හරි, මිට මොලොවා ගෙන හරි නවනවා කියල හෝ එකට එකතු කරනවා කියල හෝ දිගහැර නැවත හකුළුවනවා කියල හෝ ආවොත් පින්වත් මහණෙනි, ඒ ගැන ඔබ මොකක් ද හිතන්නේ? ඒ පුරුෂයාට තියුණු ලෙස මුවහත් වූ තල ඇති අර ආයුධය අතින් හරි මිට මොලොවා ගෙන හරි නවන එක හෝ එකට එකතු කරන එක හෝ දිගහැර නැවත හකුළුවන එක පුළුවන් දෙයක් ද?, “ස්වාමීනි, ඒක කරන්ට පුළුවන් දෙයක් නො වෙයි.” ඒකට හේතුව මොකක් ද? “ස්වාමීනි, ඒ ආයුධය තියුණු ලෙස මුවහත් වූ තල තියෙන එකක්. ඒක අතින් හරි මිට මොලොවා ගෙන හරි නවන එක හෝ එකට එකතු කරන එක හෝ දිගහැර නැවත හකුළුවන එක ලෙහෙසියෙන් කරන්නට පුළුවන් දෙයක් නො වෙයි.”

#### ඒවමේව ඛෝ භික්ඛවේ යස්‌ස කස්‌සචි භික්‌ඛුනෝ මෙත්‌තාචේතෝවිමුත්‌ති භාවිතා බහුලීකතා යානීකතා වත්‌ථුකතා අනුට්‌ඨිතා පරිචිතා සුසමාරද්‌ධා, තස්‌ස චේ අමනුස්‌සෝ චිත්‌තං ඛිපිතබ්‌බං මඤ්‌ඤෙය්‍ය. අථ ඛෝ ස්‌වේව අමනුස්‌සෝ කිලමථස්‌ස විඝාතස්‌ස භාගී අස්‌ස.

අන්න ඒ විදිහ ම යි පින්වත් මහණෙනි, යම් භික්ෂුවක් මෛත්‍රී සමාධිය ප්‍රගුණ කර ගන්නවා නම්, බහුල වශයෙන් ප්‍රගුණ කර ගන්නවා නම්, ගමන් බිමන් යන වාහනයක් වගේ ප්‍රගුණ කර ගන්නවා නම්, පිහිටා තිබෙන ගසක් වගේ ප්‍රගුණ කර ගන්නවා නම්, මනා කොට සිහියේ රඳවා ගන්නවා නම්, ඉතා මැනැවින් ප්‍රගුණ කර ගන්නවා නම්, ඉතා හොඳින් සම්පූර්ණ කර ගන්නවා නම්, පින්වත් මහණෙනි, ඉදින් අමනුෂ්‍යයෙක් ඔහු ගේ සිත කළඹන්නට ඕන කියල හිතනවා නම්, ඒ අමනුස්සයා ම යි වෙහෙසට පත් වෙන්නේ. ඒ අමනුස්සයා ම යි පීඩාවට පත් වෙන්නේ.

#### තස්‌මාතිහ භික්ඛවේ ඒවං සික්‌ඛිතබ්‌බං. මෙත්‌තා නෝ චේතෝවිමුත්‌ති භාවිතා භවිස්‌සති බහුලීකතා යානීකතා වත්‌ථුකතා අනුට්‌ඨිතා පරිචිතා සුසමාරද්‌ධාති. ඒවං හි වෝ භික්ඛවේ සික්‌ඛිතබ්‌බන්‌ති.

එම නිසා පින්වත් මහණෙනි, මෙන්න මේ විදිහට යි හික්මෙන්නට ඕන. අපි කවුරුත් මෛත්‍රී සමාධිය ප්‍රගුණ කර ගන්නවා. බහුල වශයෙන් ප්‍රගුණ කර ගන්නවා. ගමන් බිමන් යන වාහනයක් වගේ ප්‍රගුණ කර ගන්නවා. පිහිටා තිබෙන ගසක් වගේ ප්‍රගුණ කර ගන්නවා. මනා කොට සිහියේ රඳවා ගන්නවා. ඉතා මැනැවින් ප්‍රගුණ කර ගන්නවා. ඉතා හොඳින් සම්පූර්ණ කර ගන්නවා කියල. පින්වත් මහණෙනි, ඔන්න ඔය විදිහට යි ඔබ හික්මෙන්නට ඕන.

සාදු! සාදු!! සාදු!!!

සත්ති සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn2_8-1-5/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M