« »

# සංයුත්ත නිකාය

# නිදාන වග්ගෝ

## 2.3.5. දස කම්මපථ සුත්තං

### 2.3.5. කර්ම රැස්වෙන මාර්ග දහය ගැන වදාළ දෙසුම

#### සාවත්‌ථියං….

සැවැත් නුවරදී……

#### ධාතුසෝව භික්ඛවේ සත්‌තා සංසන්‌දන්‌ති සමෙන්‌ති. පාණාතිපාතිනෝ පාණාතිපාතීහි සද්‌ධිං සංසන්‌දන්‌ති සමෙන්‌ති. අදින්‌නාදායිනෝ ….(පෙ)…. කාමේසුමිච්‌ඡාචාරිනෝ ….(පෙ)…. මුසාවාදිනෝ ….(පෙ)…. පිසුණවාචා ….(පෙ)…. ඵරුසවාචා ….(පෙ)…. සම්‌ඵප්‌පලාපිනෝ ….(පෙ)…. අභිජ්‌ඣාලු‍නෝ අභිජ්‌ඣාලූහි සද්‌ධිං සංසන්‌දන්‌ති සමෙන්‌ති. බ්‍යාපන්‌නචිත්‌තා බ්‍යාපන්‌නචිත්‌තේහි සද්‌ධිං සංසන්‌දන්‌ති සමෙන්‌ති. මිච්‌ඡාදිට්‌ඨිකා මිච්‌ඡාදිට්ඨිකේහි සද්‌ධිං සංසන්‌දන්‌ති සමෙන්‌ති.

පින්වත් මහණෙනි, මේ සත්වයන් සැසඳිලා ගියේ, එකතු වෙලා ගියේ, ධාතු ස්වභාවයකින්. සතුන් මරණ උදවිය අගේට පෑහිලා යන්නේ, එකතු වෙලා යන්නේ සතුන් මරණය උදවිය එක්කමයි. සොරකම් කරන උදවිය අගේට පෑහිලා යන්නේ, එකතු වෙලා යන්නේ සොරකම් කරන උදවිය එක්කමයි. වැරදි කාම සේවනයේ යෙදෙන උදවිය ….(පෙ)…. බොරු කියන උදවිය ….(පෙ)…. කේළාම් කියන උදවිය ….(පෙ)…. පරුෂ වචන කියන උදවිය ….(පෙ)…. අනුන්ගේ දෙයට ආශා කරන උදවිය ….(පෙ)…. ද්වේෂ සිත් ඇති කරගන්නා උදවිය ….(පෙ)…. මිත්‍යා දෘෂ්ටික උදවිය අගේට පෑහිලා යන්නේ, එකතු වෙලා යන්නේ මිත්‍යා දෘෂ්ටික උදවිය එක්කමයි.

#### පාණාතිපාතා පටිවිරතා පාණාතිපාතා පටිවිරතේහි සද්‌ධිං සංසන්‌දන්‌ති සමෙන්‌ති. අදින්‌නාදානා පටිවිරතා ….(පෙ)…. කාමේසුමිච්‌ඡාචාරා පටිවිරතා ….(පෙ)…. මුසාවාදා පටිවිරතා ….(පෙ)…. පිසුණාය වාචාය පටිවිරතා ….(පෙ)…. ඵරුසාය වාචාය පටිවිරතා….(පෙ)…. සම්‌ඵප්‌පලාපා පටිවිරතා ….(පෙ)…. අනභිජ්‌ඣාලු‍නෝ අනභිජ්‌ඣාලූහි සද්‌ධිං සංසන්‌දන්‌ති සමෙන්‌ති. අබ්‍යාපන්‌නචිත්‌තා අබ්‍යාපන්‌නචිත්‌තේහි සද්‌ධිං සංසන්‌දන්‌ති සමෙන්‌ති. සම්‌මාදිට්‌ඨිකා සම්‌මාදිට්ඨිකේහි සද්‌ධිං සංසන්‌දන්‌ති සමෙන්‌තී’ති.

සතුන් මැරීමෙන් වැළකී සිටින උදවිය අගේට පෑහිලා යන්නේ, එකතු වෙලා යන්නේ සතුන් මැරීමෙන් වැළකී සිටින උදවිය එක්කමයි. සොරකම් කිරීමෙන් වැළකී සිටින උදවිය අගේට පෑහිලා යන්නේ, එකතු වෙලා යන්නේ සොරකම් කිරීමෙන් වැළකී සිටින උදවිය එක්කමයි. වැරදි කාම සේවනයේ යෙදීමෙන් වැළකී සිටින උදවිය ….(පෙ)…. බොරු කීමෙන් වැළකී සිටින උදවිය ….(පෙ)…. කේළාම් කීමෙන් වැළකී සිටින උදවිය ….(පෙ)…. පරුෂ වචනයෙන් වැළකී සිටින උදවිය ….(පෙ)…. අනුන්ගේ දෙයට ආශා කිරීමෙන් වැළකී සිටින උදවිය ….(පෙ)…. ද්වේෂ රහිත සිතින් සිටින උදවිය ….(පෙ)…. සම්මා දිට්ඨියෙන් යුතු උදවිය අගේට පෑහිලා යන්නේ, එකතු වෙලා යන්නේ සම්‍යක් දෘෂ්ටික උදවිය එක්කමයි.

සාදු! සාදු!! සාදු!!!

දස කම්මපථ සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn2_2-3-5/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M