« »

# ඛුද්දක නිකාය

# සුත්ත නිපාතෝ

## 11. ජතුකණ්ණි සුත්තං

### 11. ජතුකණ්ණි නිසා වදාළ දෙසුම

#### 1101. සුත්වාන’හං වීරං අකාමකාමිං (ඉච්චායස්මා ජතුකණ්ණී)
ඕඝාතිගං පුට්ඨු මකාමමාගමං
සන්තිපදං බ්‍රෑහි සහාජනෙත්ත
යථා තච්ඡං භගවා බ්‍රෑහි මේතං

(ජතුකණ්ණි)

මහාවීර මුනිඳාණනි – කාම රහිත බවට කැමති
සැඩ දිය සිඳ එතෙරට වැඩි – උතුමෙකු ලෙස මම ඔබ ගැන
අසා පැමිණියෙමි මෙහි අද – කාමරහිත මුනිඳුන් වෙත
උපතින් ලද නුවණැස් ඇති – පින්වත් භගවත් මුනිඳුනි
පහදා දෙනු මැනවි මටද – ඒ ශාන්තපදය නිවන
සැබෑ ලෙසම එකරුණ ගැන – පහදා දෙනු මැන මා හට

#### 1102. භගවා හි කාමේ අභිභුය්‍ය ඉරීයති
ආදිච්චෝ ව පඨවිං තේජි තේජසා
පරිත්තපඤ්ඤස්ස මේ භූරිපඤ්ඤ
ආචික්ඛ ධම්මං යමහං විජඤ්ඤං
ජාතිජරාය ඉධ විප්පහානං

භගවත් සමිඳාණෝ නම් – සිටිති සියළු කාමය මැඩ
තෙද බලයෙන් පොළොව මඩින – බබලන හිරු මඩල විලස
මහ පැණවත් මුනිඳාණනි – එතරම් නුවණක් නැති මට
මෙහිදිම නැති කර දමන්ට – ඉපදෙන මැරෙනා මේ දුක
දැන ගත හැකි පරිද්දෙන්ම – දෙසන සේක්වා සදහම්!

#### 1103. කාමේසුවිනය ගේධං (ජතුකණ්ණීති භගවා)
නෙක්ඛම්මං දට්ඨු ඛේමතෝ
උග්ගහීතං නිරත්තං වා – මා තේ විජ්ජීත්ථ කිඤ්චනං

(භාග්‍යවතුන් වහන්සේ)

පින්වත් ජතුකණ්ණි ඔබත් – කාම ඇල්ම දුරු කරන්න
කාමෙන් නික්මුණ සැපයම – කෙම් බිම විලසින් දකින්න
අරගැනීම, අත හැරීම – යන මේ කිසි දෙයක් ඔබට
කිසිවිට ඇති නොම වේවා!

#### 1104. යං පුබ්බේ තං විසෝසේහි – පච්ඡා තේ මාහු කිඤ්චනං
මජ්ඣේ චේ නෝ ගහෙස්සසි -උපසන්තෝ චරිස්සසි

අතීතෙ යම් දෙයක් වීද – ඒ හැම වියළා දමන්න
අනාගතේ තුළ ඇතිවන – කෙලෙසුන් හට නොගනීවා
වර්තමානයේ කිසිවක් – අල්ලා ගන්නේ නැතිනම්
සැබැවින් උපශාන්ත ලෙස – සැරිසරන්ට හැකිය ඔබට

#### 1105. සබ්බසෝ නාම රූපස්මිං – වීතගේධස්ස බ්‍රාහ්මණ
ආසවාස්ස න විජ්ජන්ති – යේහි මච්චු වසං වජේති

ජතුකණ්ණි බමුණානනි,
නාම රූපයෙහි පවතින – හැම තණ්හාවම දුරු කළ
ඒ අරහත් බමුණිඳු හට – මාර වසඟයට ගෙන යන
සියළු කෙලෙස් නොමැත්තේය

#### ජතුකණ්ණි සුත්තං ඒකාදසමං.

ජතුකණ්ණි නිසා වදාළ දෙසුම මෙහි එකොළොස් වැන්න වේ.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_5-11/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M