« »

# ඛුද්දක නිකාය

# සුත්ත නිපාතෝ

## 3. දුට්ඨට්ඨක සුත්තං

### 3. දුෂ්ඨකම මුල්කොට ගාථා අටකින් වදාළ දෙසුම

#### 784. වදන්ති වේ දුට්ඨමනාපි ඒකේ
අථෝපි වේ සච්චමනා වදන්ති
වාදඤ්ච ජාතං මුනිනෝ උපේති
තස්මා මුනි නත්ථි ඛීලෝ කුහිඤ්චි

දුෂ්ඨ සිතින් ඉන්න කෙනා – අනුන්ට දොස් දෙයි නොමනා
එය ඇත්තක් ලෙස සිතනා – අයත් නගති දොස් නොමනා
ඔය අභූත වාද තුළට – මුනිවරු නැත පැටලෙන්නේ
රාගාදී කෙලෙස් යවුල් – මුනිවරු හා නොමැත හවුල්

#### 785. සකං හි දිට්ඨිං කථමච්චයෙය්‍ය
ඡන්දානුනීතෝ රුචියා නිවිට්ඨෝ
සයංසමත්තානි පකුබ්බමානෝ
යථා හි ජානෙය්‍ය තථා වදෙය්‍ය

තමා ගිලපු මතයෙ ඉඳන් – කොහොමද ඉක්මී යන්නේ
තමන් කැමති ලෙස රුචි කොට – බැසගත් විට ඒ මතයට
තම තමන්ගෙ දැනුම අනුව – ඒ ඒ මත පටලවගෙන
යාන්තමින් දන්න දෙයකි – බොහො විට දොඩමින් ඉන්නේ

#### 786. යෝ අත්තනෝ සීලවතානි ජන්තු
අනානුපුට්ඨෝ ච පරේස පාවා,
අනරියධම්මං කුසලා තමාහු
යෝ ආතුමානං සයමේව පාවා

කවුරුත් නොම විමසද්දී – තමා රකින සිල් ගුණ දම්
කියා පායි නම් අනුන්ට – තමා සිල්වතෙක් විලසින්
තමන්ගෙ සිල් ලොවට කීම – හීන දෙයක් බව මෙලොවේ
උත්තම සදහම් දැනගත් – මුනිවරු පවසත් ම ය නිති

#### 787. සන්තෝ ච භික්ඛු අභිනිබ්බුතත්තෝ
ඉති’හන්ති සීලේසු අකත්ථමානෝ
තමරියධම්මං කුසලා වදන්ති
යස්සුස්සදා නත්ථි කුහිඤ්චි ලෝකේ

කෙලෙස් නිවුන සිතින් යුතුව – ශාන්ත වූ සමණ තෙමේ
තමන් රකින සිල් ගුණ දම් – කිසිවිට හඬ ගා නො කියයි
යම්කිසි කෙනෙකුට මෙ ලොවේ – කෙලෙස් ඇවිස්සුම් නැතිනම්
උතුම් දෙයක් බව ඒ දෙය – මුනිවරු පවසත් ම ය නිති

#### 788. පකප්පිතා සංඛතා යස්ස ධම්මා
පුරක්ඛතා සන්ති අවීවදාතා
යදත්තනි පස්සති ආනිසංසං
තං නිස්සිතෝ කුප්පපටිච්චසන්තිං

යම් කිසි දහමක් වේ නම් – සිතින් මවා සකස් කෙරුව
පිරිසිදු නැති නොයෙක් වාද – ඒ දේටම එකතු කෙරුව
පෙනෙනා විට ලොකු අනුසස් – තමන් හටත් ලැබෙයි සිතා
වෙනස් වෙලා යන සතුටක් – තුළම ඇලී වසන්නේ ය

#### 789. දිට්ඨිනිවේසා න හි ස්වාතිවත්තා
ධම්මේසු නිච්ඡෙය්‍ය සමුග්ගහීතං
තස්මා නරෝ තේසු නිවේසනේසු
නිරස්සතී ආදිසතිච්ච ධම්මං

සුළුවෙන් අත් හළ නොහැකිය – මතයක් තුළ බැසගත් දෙය
එය යහපත් යයි සිතමින් – දැඩිලෙස පැටලී යනු ඇත
එයින් මුලාවන මිනිසා – බැසගත් මතයෙ ම රැඳෙමින්
කලින් කලට අත් හරිමින් – කලින් කලට පිළිගනිමින්
පුරුදු කරයි නොයෙකුත් දේ

#### 790. ධෝනස්ස හි නත්ථි කුහිඤ්චි ලෝකේ
පකප්පිතා දිට්ඨි භවාභවේසු
මායඤ්ච මානඤ්ච පහාය ධෝනෝ
සකේන ගච්ඡෙය්‍ය අනූපයෝ සෝ

අරහත් මුනිඳුට මෙලොවේ – කිසි ලෙසකින් නොමැත්තේය
නොයෙක් කල්පනාවන් තුළ – බැසගත් නිස්සාර වාද
මායා හැම මාන නැසූ – තණ්හා හැම බැහැර කෙරුව
ඒ අරහත් මුනිඳුන් හට – අදාළ නැති මතවාදෙට
පැටලී යන්නේ කෙලෙසද?

#### 791. උපයෝ හි ධම්මේසු උපේති වාදං
අනූපයං කේන කථං වදෙය්‍ය
අත්තං නිරත්තං න හි තස්ස අත්ථි
අධෝසි සෝ දිට්ඨිමිධේව සබ්බන්ති

වාද තුළම ගැලෙනා විට – නැගී සිටිත් ම ය වාදෙට
එහි නොම පැටලෙන කෙනෙකුන් – කොහොමද වාදෙට යන්නේ
ආත්මයක් ඇත කියනා – ඒ ආත්මෙ නැත කියනා
සියළු වාද මත හැදෙනා – බැහැර කරයි ඒ සමණා

#### දුට්ඨට්ඨක සුත්තං නිට්ඨිතං.

දුෂ්ඨකම නිසා වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_4-3/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M