« »

# අංගුත්තර නිකාය

# දුක නිපාතෝ

## 9. (4) ධම්මවග්ගෝ

### 9. (4) ධම්ම වර්ගය

2.2.9.1.

#### (සාවත්ථි නිදානං:)

සැවැත් නුවරදී …………

#### 37. ද්වේමේ භික්ඛවේ ධම්මා. කතමේ ද්වේ: චේතෝවිමුත්ති ච පඤ්ඤාවිමුත්ති ච. ඉමේ ඛෝ භික්ඛවේ ද්වේ ධම්මාති.

පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? චිත්ත විමුක්තියත්, ප්‍රඥා විමුක්තියත් ය. පින්වත් මහණෙනි, මේ තමයි ධර්ම දෙක.

2.2.9.2.

#### 38. ද්වේමේ භික්ඛවේ ධම්මා. කතමේ ද්වේ: පග්ගහෝ ච අවික්ඛේපෝ ච. ඉමේ ඛෝ භික්ඛවේ ද්වේ ධම්මාති.

38. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? සමථ විදර්ශනා ආදිය දියුණු කරගැනීමට ගන්නා වීර්යයත්, සිතේ නොවිසිරීම නම් වූ ඒකාග්‍රතාවයත් ය. පින්වත් මහණෙනි, මේ තමයි ධර්ම දෙක.

2.2.9.3.

#### 39. ද්වේමේ භික්ඛවේ ධම්මා. කතමේ ද්වේ: නාමඤ්ච රූපඤ්ච. ඉමේ ඛෝ භික්ඛවේ ද්වේ ධම්මාති.

39. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක්ද යත්? වේදනා සඤ්ඤා චේතනා ඵස්ස මනසිකාර යන නාමත්, සතර මහා භූතත් එයින් නිපන් රූපත් ය. පින්වත් මහණෙනි, මේ තමයි ධර්ම දෙක.

2.2.9.4.

#### 40. ද්වේමේ භික්ඛවේ ධම්මා. කතමේ ද්වේ: විජ්ජා ච විමුත්ති ච. ඉමේ ඛෝ භික්ඛවේ ද්වේ ධම්මාති.

40. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? සත්‍ය ඤාණ, කෘත්‍ය ඤාණ, කෘත ඤාණ වශයෙන් ලබන චතුරාර්ය සත්‍යාවබෝධය නම් වූ විද්‍යාවත්, තණ්හාවෙන් නිදහස් වීම නම් වූ විමුක්තියත් ය. පින්වත් මහණෙනි, මේ තමයි ධර්ම දෙක.

2.2.9.5.

#### 41. ද්වේමේ භික්ඛවේ ධම්මා. කතමේ ද්වේ: භවදිට්ඨි ච විභවදිට්ඨි ච. ඉමේ ඛෝ භික්ඛවේ ද්වේ ධම්මාති.

41. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? භව පැවැත්ම පිළිබඳව ඇති කරගන්නා දෘෂ්ටිත්, විභවයේ පැවැත්ම පිළිබඳ ඇති කරගන්නා දෘෂ්ටිත් ය. පින්වත් මහණෙනි, මේ තමයි ධර්ම දෙක.

2.2.9.6.

#### 42. ද්වේමේ භික්ඛවේ ධම්මා කතමේ ද්වේ: අහිරිකඤ්ච අනොත්තප්පඤ්ච. ඉමේ ඛෝ භික්ඛවේ ද්වේ ධම්මාති.

42. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? පවට ලැජ්ජා නැති බවත්, පවට භය නැති බවත් ය. පින්වත් මහණෙනි, මේ තමයි ධර්ම දෙක.

2.2.9.7.

#### 43. ද්වේමේ භික්ඛවේ ධම්මා. කතමේ ද්වේ: හිරි ච ඔත්තප්පඤ්ච. ඉමේ ඛෝ භික්ඛවේ ද්වේ ධම්මාති.

43. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? පවට ලැජ්ජා ඇති බවත්, පවට භය ඇති බවත් ය. පින්වත් මහණෙනි, මේ තමයි ධර්ම දෙක.

2.2.9.8.

#### 44. ද්වේමේ භික්ඛවේ ධම්මා. කතමේ ද්වේ: දෝවචස්සතා ච පාපමිත්තතා ච. ඉමේ ඛෝ භික්ඛවේ ද්වේ ධම්මාති.

44. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? යහපත් ධර්මාවවාද නො පිළිගන්නා බව වූ දුර්වච බවත්, පාපමිත්‍ර ඇසුරත් ය. පින්වත් මහණෙනි, මේ තමයි ධර්ම දෙක.

2.2.9.9.

#### 45. ද්වේමේ භික්ඛවේ ධම්මා. කතමේ ද්වේ: සෝවචස්සතා ච කල්‍යාණමිත්තතා ච. ඉමේ ඛෝ භික්ඛවේ ද්වේ ධම්මාති.

45. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? යහපත් ධර්මාවවාද පිළිගන්නා බව වූ සුවච බවත්, කල්‍යාණ මිත්‍ර ඇසුරත් ය. පින්වත් මහණෙනි, මේ තමයි ධර්ම දෙක.

2.2.9.10.

#### 46. ද්වේමේ භික්ඛවේ ධම්මා. කතමේ ද්වේ: ධාතුකුසලතා ච මනසිකාරකුසලතා ච. ඉමේ ඛෝ භික්ඛවේ ද්වේ ධම්මාති.

46. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? ධාතු ස්වභාවයන් තේරුම් ගැනීමේ කුසලතාවත්, ඒවා අනිත්‍ය ආදී වශයෙන් නුවණින් මෙනෙහි කිරීමේ කුසලතාවයත් ය. පින්වත් මහණෙනි, මේ තමයි ධර්ම දෙක.

2.2.9.11.

#### 47. ද්වේමේ භික්ඛවේ ධම්මා. කතමේ ද්වේ: ආපත්තිකුසලතා ච ආපත්තිඋට්ඨානකුසලතා ච. ඉමේ ඛෝ භික්ඛවේ ද්වේ ධම්මාති.

47. පින්වත් මහණෙනි, මේ ධර්ම දෙකක් තියෙනවා. ඒ කවර ධර්ම දෙකක් ද යත්? පාරාජිකා, සංඝාදිසේස, අනියත, නිසඟි, පචිති, පාටිදේසනීය, සේඛියා යන හත් වැදෑරුම් ආපත්ති තේරුම් ගැනීමේ කුසලතාවත්, එම ආපත්තිවලින් නැගී සිටීමේ කුසලතාවත් ය. පින්වත් මහණෙනි, මේ තමයි ධර්ම දෙක.

#### වග්ගෝ නවමෝ.

නවවෙනි වර්ගයයි.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/an1_2-2-9-1/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M