« »

# ඛුද්දක නිකාය

# සුත්ත නිපාතෝ

## 5. ධෝතක සුත්තං

### 5. ධෝතක නිසා වදාළ දෙසුම

#### 1065. පුච්ඡාමි තං භගවා බ්‍රෑහි මේතං (ඉච්චායස්මා ධෝතකෝ)
වාචාභිකංඛාමි මහේසි තුයිහං
තව සුත්වාන නිග්ඝෝසං
සික්ඛේ නිබ්බානමත්තනෝ

(ධෝතක)

භගවත් බුදු සමිඳාණනි – විමසා සිටිනෙමි කරුණක්
පහදා දෙනු මැන මා හට
මහ ඉසිවර මුනිඳාණනි – ඔබගේ ඔය මිහිරි වචන
මා හට නම් ඉතා රුචිය
ඔබේ දහම් හඬ අසමින් – මේ හැම දුක් නිවාගන්ට
දහම තුළම හික්මෙන්නෙමි

#### 1066. තේන හාතප්පං කරෝහි (ධෝතකාති භගවා)
ඉධේව නිපකෝ සතෝ
ඉතෝ සුත්වාන නිග්ඝෝසං
සික්ඛේ නිබ්බානමත්තනෝ

(භාග්‍යවතුන් වහන්සේ)

එහෙනම් ධෝතකය ඔබද – වීරිය කළ යුතුමය දැන්
මෙහිදිම නුවණින් සලකා – සිහිනුවණද යොමු කරමින්
මෙහිදිම මැනවින් අසමින් – පැතිරී යන සදහම් හඬ
සියළුම දුක් නිවා ගන්ට – දහම තුළම හික්මිය යුතු

#### 1067. පස්සාමහං දේවමනුස්ස ලෝකේ (ඉච්චායස්මා ධෝතකෝ)
අකිඤ්චනං බ්‍රාහ්මණං ඉරීයමානං
තං තං නමස්සාමි සමන්තචක්ඛු
පමුඤ්ච මං සක්ක කථංකථාහි

(ධෝතක)

දෙව් මිනිසුන්ගේ ලොව තුළ – කෙලෙසුන් නොමැතිව හැසිරෙන
අරහත් උත්තම බමුණිඳු – දකිමි මගේ දෑසින් දැන්
හැම දේ දකිනා මුනිඳුනි – සතුටින් නමඳිමි මම ඔබ
ශාක්‍ය මුනිවරයාණෙනි,
සියළුම සැක සංකාවෙන් – මුදවා ගත මැනවි මාව

#### 1068. නාහං සහිස්සාමි පමෝචනාය (ධෝතකාති භගවා)
කථංකථිං ධෝතක කඤ්චි ලෝකේ
ධම්මං ච සෙට්ඨං ආජානමානෝ
ඒවං තුවං ඕඝමිමං තරේසි

(භාග්‍යවතුන් වහන්සේ)

ධෝතකයෙනි, මේ ලෝකේ – සැකයෙන් යුතු වූ කිසිවෙකු
ඔය අයුරින් මුදවා ගන්නට – මම නම් නොම යන්නෙමි
මේ උත්තම සිරි සදහම් – නුවණින් තේරුම් ගනිමින්
දහමේ කියනා අයුරින් – තරණය කළ මැනව ඔබද
මේ සැඩ තණ්හා දිය කඳ

#### 1069. අනුසාස බ්‍රහ්මේ කරණායමානෝ (ඉච්චායස්මා ධෝතකෝ)
විවේකධම්මං යමහං විජඤ්ඤං
යථාහං ආකාසෝව අව්‍යාපජ්ජමානෝ
ඉධේව සන්තෝ අසිතෝ චරෙය්‍යං

(ධෝතක)

උත්තම මුනිඳාණනි, ඒ – විවේක සුව ඇති කරවන
ලොවේ උතුම් සිරි සදහම් – මමත් එසේ දන්නේ නම්
ඒ අයුරින් දැන ගන්නට – පහදා දෙනු මැනවි මටද
කිසිවක නොම හැප්පීගෙන – අහසෙ පියාසලන විලස
මෙහිදිම සැනසීමට පත්- නිවුන කෙනෙක් වන්නෙමි මම්
තණ්හාවක් සිතේ නැතිව – හැසිරෙන කෙනෙකුන් වන්නෙමි

#### 1070. කිත්තයිස්සාමි තේ සන්තිං (ධෝතකාති භගවා)
දිට්ඨේ ධම්මේ අනීතිහං
යං විදිත්වා සතෝ චරං – තරේ ලෝකේ විසත්තිකං

(භාග්‍යවතුන් වහන්සේ)

ලොවේ යම් දුකක් වේ නම් – හඳුනාගෙන එය මැනවින්
සිහි නුවණින් කල් ගෙවමින් – මේ ලොව හැසිරෙන සමණා
තරණය කර දමන්නේය – මේ සැඩ තණ්හා දිය කඳ
තම තමන්ම අත් දකිනා – ඒ සදහම් ගැනමය දැන්
ඔබ හට මේ කියාදෙන්නේ

#### 1071. තං චාහං අභිනන්දාමි (ඉච්චායස්මා ධෝතකෝ)
මහේසි සන්තිමුත්තමං
යං විදිත්වා සතෝ චරං තරේ ලෝකේ විසත්තිකං

(ධෝතක)

මහ ඉසිවර මුනිඳාණනි,
ලොවේ යම් දුකක් වේ නම් – හඳුනාගෙන එය මැනවින්
සිහි නුවණින් කල් ගෙවමින් – මේ ලෙස හැසිරෙන සමණා
තරණය කරලන්නේ නම් – මේ සැඩ තණ්හා දිය කඳ
තම තමන්ම අත් දකිනා – ඒ උත්තම සිරි සදහම්
මමත් පිළිගනිමි අදරින්

#### 1072. යං කිඤ්චි සම්පජානාසි (ධෝතකාති භගවා)
උද්ධං අධෝ තිරියං චාපි මජ්ඣේ
ඒතං විදිත්වා සංගෝති ලෝකේ
භවාභවාය මා කාසි තණ්හන්ති

අනාගතේ අතීතයේ – වර්තමාන කාලේ හෝ
සැකසුන යම් දෙයක් වේද – එය හඳුනයි නම් නුවණින්
ඒවා ලෝකේ තිබෙනා – කෙලෙසුන් බව හඳුනාගෙන
කිසිම දෙයක් කෙරෙහි කිසිම – තණ්හාවක් නැතිව ඉන්න

#### ධෝතක සුත්තං පඤ්චමං.

ධෝතක නිසා වදාළ දෙසුම මෙහි පස් වැන්න වේ.

සාදු ! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_5-5/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M