« »

# සංයුත්ත නිකාය

# සළායතන වග්ගෝ

## 1.6.2. සඤ්ඤෝජනපහාන සුත්තං

### 1.6.2. කෙලෙස්වලට බැඳී යෑම ප්‍රහාණය ගැන වදාළ දෙසුම

සැවැත් නුවර දී ….

“ස්වාමීනී, කොයි විදිහට දන්නා විට ද, කොයි විදිහට දකිනා විට ද කෙලෙස් වලට බැඳී යෑම ප්‍රහාණය වන්නේ?”

පින්වත් භික්ෂුව, ඇස අනිත්‍ය වශයෙන් දන්නා විට, දකිනා විට තමයි කෙලෙස්වලට බැඳී යෑම ප්‍රහාණය වන්නේ. රූප අනිත්‍ය වශයෙන් දන්නා විට, දකිනා විට තමයි කෙලෙස්වලට බැඳී යෑම ප්‍රහාණය වන්නේ. ඇසේ විඤ්ඤාණය අනිත්‍ය වශයෙන් දන්නා විට, දකිනා විට තමයි කෙලෙස්වලට බැඳී යෑම ප්‍රහාණය වන්නේ. ඇසේ ස්පර්ශය අනිත්‍ය වශයෙන් දන්නා විට, දකිනා විට තමයි කෙලෙස්වලට බැඳී යෑම ප්‍රහාණය වන්නේ. ඇසේ ස්පර්ශයෙන් උපදින්නා වූ සැප වේවා, දුක් වේවා, දුක් සැප රහිත වේවා යම් විඳීමක් ඇද්ද එයත් අනිත්‍ය වශයෙන් දන්නා විට, දකිනා විට තමයි කෙලෙස්වලට බැඳී යෑම ප්‍රහාණය වන්නේ ….(පෙ)…. මනසේ ස්පර්ශයෙන් උපදින්නා වූ සැප වේවා, දුක් වේවා, දුක් සැප රහිත වේවා යම් විඳීමක් ඇද්ද එයත් අනිත්‍ය වශයෙන් දන්නා විට, දකිනා විට තමයි කෙලෙස්වලට බැඳී යෑම ප්‍රහාණය වන්නේ.

පින්වත් භික්ෂුව, ඔය විදිහට දන්නා විට, ඔය විදිහට දකිනා විට තමයි කෙලෙස්වලට බැඳී යෑම ප්‍රහාණය වන්නේ.

සාදු! සාදු!! සාදු!!!

සඤ්ඤෝජනපහාන සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn4_1-6-2/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M