« »

# ඛුද්දක නිකාය

# සුත්ත නිපාතෝ

## 3. ඛග්ගවිසාණ සුත්තං

### 3. තනි අඟකින් යුතු කඟවේණෙකු උපමා කොට වදාළ දෙසුම

#### 35. සබ්බේසු භූතේසු නිධාය දණ්ඩං‍
අවිහේඨයං අඤ්ඤතරම්පි තේසං
න පුත්තමිච්ඡෙය්‍ය කුතෝ සහායං
ඒකෝ චරේ ඛග්ගවිසාණකප්පෝ

සියලු සතුන් වෙත – නපුරක් නොකරන
කිසිවෙකු හට කිසි – වෙහෙසක් නොකරන
දරුවන් නොකැමැති හේ – කොයින් ලබන්ට ද මිතුරන්!
හුදෙකලාවෙ ම දිවිගෙයි හේ
තනි අඟකින් යුතු කඟවේණෙකු සේ

#### 36. සංසග්ගජාතස්ස භවන්ති ස්නේහා
ස්නේහන්වයං දුක්ඛමිදං පහෝති
ආදීනවං ස්නේහජං පෙක්ඛමානෝ
ඒකෝ චරේ ඛග්ගවිසාණකප්පෝ

එක් වී වසන විට – හට ගනී සිත සෙනෙහස
ඒ සෙනෙහසින් ම ය – මේ දුක ඇති කරන්නේ
සෙනෙහසින් උපදින – මේ විපත හඳුනාගෙන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 37. මිත්තේ සුහජ්ජේ අනුකම්පමානෝ
හාපේති අත්ථං පටිබද්ධචිත්තෝ
ඒතං භයං සන්ථවේ පෙක්ඛමානෝ
ඒකෝ චරේ ඛග්ගවිසාණකප්පෝ

මිතුරන් සමඟ සුහදව අනුකම්පාවෙන්
සිටිනා විට බැඳී – යහපත යයි දුරු වී
එක ගොඬේ සිටින විට – තිබෙන භය හඳුනාගෙන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 38. වංසෝ විසාලෝ ව යථා විසත්තෝ
පුත්තේසු දාරේසු ච යා අපේඛා
වංසකළීරෝව අසජ්ජමානෝ
ඒකෝ චරේ ඛග්ගවිසාණකප්පෝ

එක පඳුරේ පැටලී ගිය – විශාල උණ ගසක් විලස
අඹුදරුවන් ගැන ම තිබේ – සියලු පැතුම් හිතේ හැදෙන
එනිසා පඳුරෙන් වෙන් වී – තනි වූ උණ ගොබයක් ලෙස
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 39. මිගෝ අරඤ්ඤම්හි යථා අබද්ධෝ
යේනිච්ඡකං ගච්ඡති ගෝචරාය
විඤ්ඤූ නරෝ සේරිතං පෙක්ඛමානෝ
ඒකෝ චරේ ඛග්ගවිසාණකප්පෝ

නොබැඳී කිසිවකට – වනයේ සිටින මුවා
රිසි ලෙස සැරිසරයි – ගොදුරු ද සොයන නියා
නුවණැති කෙනා මෙලෙසින් – නිදහසේ අගය දකිමින්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 40. ආමන්තනා හෝති සහායමජ්ඣේ
වාසේ ඨානේ ගමනේ චාරිකාය
අනභිජ්ඣිතං සේරිතං පෙක්ඛමානෝ
ඒකෝ චරේ ඛග්ගවිසාණකප්පෝ

ඇරයුම් ලැබෙයි සිටි විට මිතුරන් අතර
නවතින, හිඳින, යන එන හැම නැන නිතර
ඒ කෙරෙහි නොම ඇලෙමින් – නිදහසේ අගය දකිමින්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 41. ඛිඩ්ඩා රතී හෝති සහායමජ්ඣේ
පුත්තේසු ච විපුලං හෝති පේමං
පියවිප්පයෝගඤ්ච ජිගුච්ඡමානෝ
ඒකෝ චරේ ඛග්ගවිසාණකප්පෝ

මිතුරන් අතර සිටි විට – සෙල්ලමට ඇලේ
දරුවන් අතර සිටි විට – පෙම බලවත් වේ
ප්‍රියයන් කෙරෙන් වෙන්වන – දුකට පිළිකුල් කරමින
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 42. චාතුද්දිසෝ අප්පටිඝෝ ච හෝති
සන්තුස්සමානෝ ඉතරීතරේන
පරිස්සයානං සහිතා අඡම්භී
ඒකෝ චරේ ඛග්ගවිසාණකප්පෝ

පතුරන සිව් දිසාවට මෙත් ගුණය නිතී
ලද යම් කිසිවකින් තුටුවන සිත පැවතී
සියලු කරදර මැද – තැති ගැනීමක් නැතිව ම
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 43. දුස්සංගහා පබ්බජිතාපි ඒකේ
අථෝ ගහට්ඨා ඝරමාවසන්තා
අප්පෝස්සුක්කෝ පරපුත්තේසු හුත්වා
ඒකෝ චරේ ඛග්ගවිසාණකප්පෝ

දුෂ්කරය සලකන්නට – සමහර පැවිද්දන් හට
එලෙස ය ඇතැම් ගිහියොත් – ගෙවල්වල ගත කරනා
අනුන්ගේ දරුවන් ගැන – තම හිතට බර නොමගෙන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 44. ඕරෝපයිත්වා ගිහී ව්‍යඤ්ජනානි
සංසීනපත්තෝ යථා කෝවිළාරෝ
ඡෙත්වාන වීරෝ ගිහීබන්ධනානි
ඒකෝ චරේ ඛග්ගවිසාණකප්පෝ

හැර දමා ගිහි වෙස – සැරසිලි බැහැර කරමින
ගිලිහුන පතින් යුතු – කොබෝලීල රුක ලෙස
වීරියෙන් යුතු කෙනා – සිඳ දමා ගිහි බන්ධන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 45. සචේ ලභේථ නිපකං සහායං
සද්ධිං චරං සාධුවිහාරි ධීරං
අභිභුය්‍ය සබ්බානි පරිස්සයානි
චරෙය්‍ය තෙනත්තමනෝ සතීමා

ගුණ නැණ පිරුණ මිතුරෙකු ලද විට සතුටින්
දිවි මග ගෙවිය හැක සැනසුම ලැබෙන ලෙසින්
පැමිණෙන කරදර ද මැඩගෙන වෙර වඩමින්
ගත කළ මැනව මේ දිවි මග සිහිනුවණින්

#### 46. නෝ චේ ලභේථ නිපකං සහායං
සද්ධිං චරං සාධුවිහාරි ධීරං
රාජා’ව රට්ඨං විජිතං පහාය
ඒකෝ චරේ ඛග්ගවිසාණකප්පෝ

දිවිමග ගෙවන්නට සැනසුම ලැබෙන ලෙසින්
ගුණ නැණ පිරුණ මිතුරකු නොලැබේ ද ඉතින්
දිනූ රට හැර යන – රජ කෙනෙකුගේ විලසින
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 47. අද්ධා පසංසාම සහායසම්පදං
සෙට්ඨා සමාසේවිතබ්බා සහායා
ඒතේ අලද්ධා අනවජ්ජභෝජී
ඒකෝ චරේ ඛග්ගවිසාණකප්පෝ

පසසමු මිතුරු සම්පත අපි සැබැවින්ම
උසස් හෝ සම අය – සොයා ගත යුතු සුමිතුරන් ලෙස
නොලැබෙන විටදි ඒ අය – දැහැමින් බොජුන් ලැබගෙන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 48. දිස්වා සුවණ්ණස්ස පභස්සරානි
කම්මාරපුත්තේන සුනිට්ඨිතානි
සංඝට්ටමානානි දුවේ භුජස්මිං
ඒකෝ චරේ ඛග්ගවිසාණකප්පෝ

රන්කරු තැනූ මැනැවින් – දිලෙන රන් වළලු යුගලක්
අතෙහිලා ගත් විට – එකිනෙක ගැටෙනු දකිමින
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 49. ඒවං දුතියේන සහා මමස්ස
වාචාභිලාපෝ අභිසජ්ජනා වා
ඒතං භයං ආයතිං පෙක්ඛමානෝ
ඒකෝ චරේ ඛග්ගවිසාණකප්පෝ

මෙලෙසින් දෙවැන්නෙකු හා – වසන්නට සිදුවූවොත්
දොඩමින් නිසරු දේවල් – ඇලෙන්නට සිදුවන්නේ
මේ අනාගත භය – මනා නුවණින් දකිමින්
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 50. කාමා හි චිත්‍රා මධුරා මනෝරමා
විරූපරූපේන මථෙන්ති චිත්තං
ආදීනවං කාමගුණේසු දිස්වා
ඒකෝ චරේ ඛග්ගවිසාණකප්පෝ

විසිතුරු මියුරු කාමය සිත ඇදගන්නේ
එක එක ස්වරූපෙන් එය සිත කළඹන්නේ
කාම ගුණවල ඇති – ආදීනවය දැනගෙන
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 51. රතී ච ගණ්ඩෝ ච උපද්දවෝ ච
රෝගෝ ච සල්ලඤ්ච භයඤ්ච මේතං
ඒතං භයං කාමගුණේසු දිස්වා
ඒකෝ චරේ ඛග්ගවිසාණකප්පෝ

ලෙඩ දුක – තුවාලය – උවදුර යන නම ද
රෝගය – යහුල – භය යයි පවසති මෙයට
කාම ගුණවල ඇති – මේ භය හොඳින් දැනගෙන
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 52. සීතඤ්ච උණ්හඤ්ච ඛුදං පිපාසං
වාතාතපේ ඩංසසිරිංසපේ ච
සබ්බානි පේතානි අභිසම්භවිත්වා
ඒකෝ චරේ ඛග්ගවිසාණකප්පෝ

සීතල – උණුසුම ද – බඩගිනි හා පවස
අව් වැසි මැසි මදුරු පීඩන එක විලස
හැඳින මේ සියලු දෙය – මැඩගෙන සිතට දිරි ගෙන
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 53. නාගෝ ව යූථානි විවජ්ජයිත්වා
සඤ්ජාතඛන්ධෝ පදුමී උළාරෝ
යථාභිරන්තං විහරේ අරඤ්ඤේ
ඒකෝ චරේ ඛග්ගවිසාණකප්පෝ

නෙළුම් කුලයේ ඉපදුන – මනා උස මහතින් යුතු
ඇත් රජෙකුගේ විලසින් – රැළෙන් වෙන් වී තනිවුන
සිත්සේ දිවි ගෙවන – වන අරණේ ම නිවසන
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 54. අට්ඨානතං සංගණිකාරතස්ස
යං ඵස්සයේ සාමයිකං විමුත්තිං
ආදිච්චබන්ධුස්ස වචෝ නිසම්ම
ඒකෝ චරේ ඛග්ගවිසාණකප්පෝ

පිරිසත් සමඟින් ඇලෙමින් නිති කල් ගෙවන
කෙනෙකුට නොමැත සැනසුම දහමක රැඳුන
මුනිවරුන් පැවසූ මෙය – අසාගෙන සිත සතුටින
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 55. දිට්ඨීවිසූකානි උපාතිවත්තෝ
පත්තෝ නියාමං පටිලද්ධමග්ගෝ
උප්පන්නඤාණෝ’ ම්හි අනඤ්ඤනෙය්‍යෝ
ඒකෝ චරේ ඛග්ගවිසාණකප්පෝ

මිසදිටු මත වාද මනසින් ඉවත් කළ
මගතොට හැඳින ලැබ දෙන අම නිවන්පල
ලදිමි විදසුන් නුවණ ද – ඇවැසි නැත වෙන උපදෙස්
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 56. නිල්ලෝලුපෝ නික්කුහෝ නිප්පිපාසෝ
නිම්මක්ඛෝ නිද්ධන්තකසාවමෝහෝ
නිරාසයෝ සබ්බලෝකේ භවිත්වා
ඒකෝ චරේ ඛග්ගවිසාණකප්පෝ

ගිජු නොවෙමි රසයකට – කුහකගති ආශාද නැති වෙමි
නොමැති ගුණමකු ගති – දුසිල් බව හා මෝහය ද නැත
මුළු ලොවේ කිසි තැනක – නොමැත කිසි තණ්හාවක්
හුදෙකලාවෙ ම දිවි ගෙවාලමි
තනි අඟකින් යුතු කඟවේණෙකු සේ

#### 57. පාපසහායං පරිවජ්ජයේථ
අනත්ථදස්සිං විසමේ නිවිට්ඨං
සයං න සේවේ පසුතං පමත්තං
ඒකෝ චරේ ඛග්ගවිසාණකප්පෝ

යහපත නසන දිවි මග කරවන පාළු
දුරු කළ යුතුය නොමගක ගෙන යන යාළු
කාම සැපයෙහි පමා වී ගිය – කිසිවෙකු ඇසුරු නොකරන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 58. බහුස්සුතං ධම්මධරං භජේථ
මිත්තං උළාරං පටිභානවන්තං
අඤ්ඤාය අත්ථානි විනෙය්‍ය කංඛං
ඒකෝ චරේ ඛග්ගවිසාණකප්පෝ

දැන බොහෝ සදහම් – දත් දහම් දරා සිටිනා
නුවණින් කරුණු වැටහෙන – උතුම් මිතුරෙකු ඇසුරු කළ යුතු
අරුත් දැන ඒ දහමේ – දුරු කොට සියලු සැකයන්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 59. ඛිඩ්ඩං රතිං කාමසුඛඤ්ච ලෝකේ
අනලංකරිත්වා අනපෙක්ඛමානෝ
විභූසනට්ඨානා විරතෝ සච්චවාදී
ඒකෝ චරේ ඛග්ගවිසාණකප්පෝ

කෙළි, ලොල් බවේ හා – ලොව කම් සුවේ නොඇලුන
දුරුකොට අලංකාරය – ඒවා යළිත් නොපතන
සැරසිල්ලේ ද නොඇලෙන – සැබෑ බස් නිති පවසන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 60. පුත්තඤ්ච දාරං පිතරඤ්ච මාතරං
ධනානි ධඤ්ඤානි ච බන්ධවානි
හිත්වාන කාමානි යථෝධිකානි
ඒකෝ චරේ ඛග්ගවිසාණකප්පෝ

අඹු දරු මාපියන් ගැන සිහි නොකරන්නේ
දේපල ධනය නෑයන් අත් හැරලන්නේ
බැහැර කොට කාමයන් – පතාගෙන අම සුව නිවන්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 61. සංගෝ ඒසෝ පරිත්තමෙත්ථ සෝඛ්‍යං
අප්පස්සාදෝ දුක්ඛමෙත්ථභිය්‍යෝ
ගළෝ ඒසෝ ඉති ඤත්වා මුතීමා
ඒකෝ චරේ ඛග්ගවිසාණකප්පෝ

බොහො දුක් පිරුණ – සුළු සැපතක මුළාවන
මඳ සොම්නසකි – දුක් කඳුළැලි ගලා එන
මෙය උගුලකැ’යි දැනගෙන – කාමයෙහි නොමුළාවන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 62. සන්දාළයිත්වාන සංයෝජනානි
ජාලම්භෙත්වා සලිලම්බුචාරී
අග්ගීව දඩ්ඪං අනිවත්තමානෝ
ඒකෝ චරේ ඛග්ගවිසාණකප්පෝ

සිඳ දමා හැම භවයේ බන්ධන
දැල සිඳ දුවන – පීනා මාළුවෙකු ලෙසේ
ගිනි ගෙන දැවුන තැන – යළි ගිනි නොඑන ලෙසේ
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 63. ඔක්ඛිත්ත චක්ඛු න ච පාදලෝලෝ
ගුත්තින්ද්‍රියෝ රක්ඛිතමානසානෝ
අනවස්සුතෝ අපරිඩය්හමානෝ
ඒකෝ චරේ ඛග්ගවිසාණකප්පෝ

දෑසින් සංවරව බලන – ඇවිදීමෙන් කල් නොයවන
හැම දොරටුම රැක ගනිමින් – දහමේ සිත හසුරුවමින්
කෙලෙසුන්ගෙන් තෙත් නොවෙමින් – කෙලෙසුන්ගෙන් නොම දැවෙමින්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 64. ඕහාරයිත්වා ගිහීව්‍යඤ්ජනානි
සඤ්ඡන්නපත්තෝ යථාපාරිඡත්තෝ
කාසායවත්ථෝ අභිනික්ඛමිත්වා
ඒකෝ චරේ ඛග්ගවිසාණකප්පෝ

අත්හැර දමා – ගිහියෙකුගේ ඇති ලකුණු
පත්‍රයෙන් ගැවසී ගත් – පරසතු රුකක් විලසින්
දරාගෙන කසාවත – මෙසේ අබිනික්මන් කොට
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 65. රසේසු ගේධං අකරං අලෝලෝ
අනඤ්ඤපෝසී සපදානචාරී
කුලේ කුලේ අප්පටිබද්ධචිත්තෝ
ඒකෝ චරේ ඛග්ගවිසාණකප්පෝ

රසයෙහි ගිජු බව නොකරන – කිසිවිට රස ලොල් නොම වන
වෙන අය පෝෂණ නොකරන – ගෙපිළිවෙලින් සිඟා වඩින
යන යන කිසි නිවසක් ගැන – නොබැඳුන සිතකින් වසමින
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 66. පහාය පඤ්චාවරණානි චේතසෝ
උපක්කිලේසේ ව්‍යපනුජ්ජ සබ්බේ
අනිස්සිතෝ ඡෙත්වා ස්නේහදෝසං
ඒකෝ චරේ ඛග්ගවිසාණකප්පෝ

දුරුකොට සිතින් – පවතින පස් නීවරණ
සියලුම උප කෙලෙස් – බැහැරට දා සොඳින
කෙලෙසුන් ඇසුරු නොකරන – සෙනෙහසේ දොස දුරලන
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 67. විපිට්ඨිකත්වාන සුඛං දුඛඤ්ච
පුබ්බේව ච සෝමනස්සදෝමනස්සං
ලද්ධානුපෙක්ඛං සමථං විසුද්ධං
ඒකෝ චරේ ඛග්ගවිසාණකප්පෝ

කායික සැප දුක ද මනසින් බැහැර කොට
මනසේ හැදෙන සැප දුක හැර පළමු කොට
පිරිසිදු සමාහිත – මැදහත් සමාධිය ලැබ
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 68. ආරද්ධවිරියෝ පරමත්ථපත්තියා
අලීනචිත්තෝ අකුසීතවුත්ති
දළ්හනික්කමෝ ථාම ඛලූපපන්නෝ
ඒකෝ චරේ ඛග්ගවිසාණකප්පෝ

දැඩි ලෙස වෙර වඩන – අම සුව ලැබ ගන්ට
දුරු කොට අලස සිත – පෙරට ම යයි යන්ට
නුවණ බලවත් කොට – දැඩි අදිටනින් තර කොට
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 69. පටිසල්ලානං ඣානමරිඤ්චමානෝ
ධම්මේසු නිච්චං අනුධම්මචාරී
ආදීනවං සම්මසිතා භවේසු
ඒකෝ චරේ ඛග්ගවිසාණකප්පෝ

භාවනාවත් දැහැනත් – කිසිවිටෙක අත් නොහරින
දහමට නතුව හැමවිට – දහම අනුව ම හැසිරෙන
නුවණින් මෙනෙහි කරමින් – භවයේ දුක ම දකිමින්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 70. තණ්හක්ඛයං පත්ථයං අප්පමත්තෝ
අනේලමූගෝ සුතවා සතීමා
සංඛාතධම්මෝ නියතෝ පධානවා
ඒකෝ චරේ ඛග්ගවිසාණකප්පෝ

තණ්හා නැසුන නිවන ම – පතමින් පමා නොවෙමින්
නුවණින් යුතුව සදහම් – අසන සිහිය ද පිහිටා
වෙර වඩා නියතව – සපැමිණ නිවන් මග වෙත
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 71. සීහෝ ව සද්දේසු අසන්තසන්තෝ
වාතෝ ව ජාලම්හි අසජ්ජමානෝ
පදුමං ව තෝයේන අලිප්පමානෝ
ඒකෝ චරේ ඛග්ගවිසාණකප්පෝ

ඇසෙන කිසි ශබ්දයකට – නොම සැලෙන සිහ රජු ලෙස
වැදෙනා දැලෙහි නොරැඳෙන – සුළං රැල්ලක් විලසට
දිය හා මුසු නොවන – පිපුන පියුමක් විලසින
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 72. සීහෝ යථා දාඨබලී පසය්හ
රාජා මිගානං අභිභුය්‍යචාරී
සේවේථ පන්තානි සේනාසනානි
ඒකෝ චරේ ඛග්ගවිසාණකප්පෝ

සවිබල දතින් යුතු සිහරද වන පියසේ
මැඩලයි හැම සතුන් ජය ගෙන රජ විලසේ
වාසය කරයි හැම කල – ඈත දුර වන සෙනසුන්වල
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 73. මෙත්තං උපෙක්ඛං කරුණං විමුත්තිං
ආසේවමානෝ මුදිතඤ්ච කාලේ
සබ්බේන ලෝකේන අවිරුජ්ඣමානෝ
ඒකෝ චරේ ඛග්ගවිසාණකප්පෝ

මෙත් මැදහත් කරුණා මුදිතා ගුණ
ඇති කර ගනිමින් විමුක්ති ලද කළ
මුළු ලොව කිසිවෙකු හා – නොම ගැටෙමින්
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 74. රාගඤ්ච දෝසඤ්ච පහාය මෝහං
සන්දාළයිත්වා සංයෝජනානි
අසන්තසං ජීවිතසංඛයම්හි
ඒකේ චරේ ඛග්ගවිසාණකප්පෝ

මොහඳුර නසා රාගය දෝසය වනසා
හැම භව බැඳුම් දුරු කොට නුවණින් විමසා
ගෙවී යන දිවිය ගැන – කම්පා නොවන කිසිවිට
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### 75. භජන්ති සේවන්ති ච කාරණත්ථා
නික්කාරණා දුල්ලභා අජ්ජමිත්තා
අත්තට්ඨපඤ්ඤා අසුචි මනුස්සා
ඒකෝ චරේ ඛග්ගවිසාණකප්පෝ

ලාභය අරුත කොට – බොහො දෙන වැටෙති ඇසුරට
ලාභයක් නොපතන – උතුම් මිතුරන් දුලබ වෙත් ම ය
වාසියට ම නුවණ යොදා – ඇත මිනිසුන් කිළුටු වෙලා
හුදෙකලාවෙ ම දිවි ගෙවයි හේ
තනි අඟකින් යුතු කඟවේණෙකු සේ

#### ඛග්ගවිසාණ සුත්තං නිට්ඨිතං.

තනි අඟකින් යුතු කඟවේණෙකු මුල්කොට වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_1-3/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M