« »

# සංයුත්ත නිකාය

# මහා වග්ගෝ

## 1.16.129.-144. ඕරම්භාගිය සංයෝජන සූත්‍රයෝ

### 1.16.129.-144. ඕරම්භාගිය සංයෝජන ගැන වදාළ දෙසුම්

මහණෙනි, මේ ඕරම්භාගිය සංයෝජන පසකි. ඒ කවර පසක් ද යත්; සක්කාය දිට්ඨිය ය, විචිකිච්ඡාව ය, සීලබ්බත පරාමාසය ය, කාමච්ඡන්දය ය, ව්‍යාපාදය ය. මහණෙනි, මේ වනාහී පංච ඕරම්භාගිය සංයෝජනයෝ ය. මහණෙනි, මේ පංච ඕරම්භාගිය සංයෝජනයන් විශිෂ්ට ඥානයෙන් අවබෝධ කරනු පිණිස ….(පෙ)…. පිරිසිඳ දැනීම පිණිස ….(පෙ)…. ක්ෂය කිරීම පිණිස ….(පෙ)…. ප්‍රහාණය පිණිස ආර්ය අෂ්ටාංගික මාර්ගය වැඩිය යුත්තේ ය. කවර ආර්ය අෂ්ටාංගික මාර්ගයක් ද යත්, මහණෙනි, මෙහිලා භික්ෂුව නිවැරදි දෘෂ්ටිය දියුණු කරයි. ….(පෙ)…. කාය චිත්ත විවේකයෙන් යුතු ව, විරාගී සිතින් යුතු ව, අකුසල් නිරුද්ධ කරන සිතින් යුතු ව, නිවනට නැඹුරු වූ සිතින් යුතු ව, නිවැරදි චිත්තේකාග්‍රතාවය දියුණු කරයි. මහණෙනි, මේ පංච ඕරම්භාගිය සංයෝජනයන් විශිෂ්ට ඥානයෙන් අවබෝධ කරනු පිණිස ….(පෙ)…. පිරිසිඳ දැනීම පිණිස ….(පෙ)…. ක්ෂය කිරීම පිණිස ….(පෙ)…. ප්‍රහාණය පිණිස මේ ආර්ය අෂ්ටාංගික මාර්ගය වැඩිය යුත්තේ ය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn5_1-16-129/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M