« »

# ඛුද්දක නිකාය

# සුත්ත නිපාතෝ

## 6. කපිල සුත්තං

### 6. කපිල නිසා වදාළ දෙසුම

#### 276. ධම්මචරියං බ්‍රහ්මචරියං – එතදාහු වසුත්තමං
පබ්බජිතෝපි චේ හෝති – අගාරස්මා අනගාරියං

දහම තුළ හැසිරීම ද – බඹසර විසීම ද
උතුම් ගුණ දහම් බව – මුනිවරු පැවසුවාහු ය
ඉදින් ගෙදරින් නික්ම – අනගාරික බුදු සසුනෙහි
ලැබුවේ නම් යමෙක් – මේ උතුම් පැවිදි බව

#### 277. සෝ චේ මුඛරජාතිකෝ – විහේසාභිරතෝ මගෝ
ජීවිතං තස්ස පාපියෝ – රජං වඩ්ඪේති අත්තනෝ

ඉදින් ඒ භික්ෂුව කට වාචාල කෙනෙකු නම්
අනුන් වෙහෙසන සතෙක් වැනි නම්
ඔහු ගෙ දිවි මග පවිටු වේ මයි
ඔහු තුළ වැඩෙන්නේ කෙලෙස්මයි

#### 278. කලහාභිරතෝ භික්ඛු – මෝහධම්මේන ආවටෝ
අක්ඛාතම්පි න ජානාති – ධම්මා බුද්ධේන දේසිතං

කලකෝලාහලයටම ඇලෙයි නම් යම් භික්ෂුවක්
මුළාවෙන් පත් වෙයි මුළාවට
අනුන් හට ඔහු පැවසුවත් බණ
බුදු රජුන් වදහළ දහම් නොදන්නේ මයි ඔහු

#### 279. විහේසං භාවිතත්තානං – අවිජ්ජාය පුරක්ඛතෝ
සංකිලේසං න ජානාති – මග්ගං නිරයගාමිනං

අවිද්‍යාවම පෙරටු කොටගෙන
සිත වැඩූ උතුමන් වෙහෙසන විට
එයින් තමා කෙලෙසෙමින්
නිරය දක්වා රැගෙන යන මග වැටී සිටිතැයි
හේ නොදන්නේ ම ය

#### 280. විනිපාතං සමාපන්නෝ – ගබ්භා ගබ්භං තමා තමං
ස වේ තාදිසකෝ භික්ඛු – පෙච්ච දුක්ඛං නිගච්ඡති

ඔහු නිරයටද වැටෙමින්
මව් කුසෙන් මව් කුසට
අඳුරෙන් අඳුරට යමින්
ගත කරන විට එවැනි භික්ෂුව
පරලොව දී වැටෙන්නේ දුක් ඇති ලොවටමයි

#### 281. ගූථකූපෝ යථා අස්ස – සම්පුණ්ණෝ ගණවස්සිකෝ
යෝ ච ඒවරූපෝ අස්ස – දුබ්බිසෝධෝ හි සාංගණෝ

වසර ගණනක් පිරී පවතින
මහා වැසිකිළි වලක් විලසින්
භික්ෂුවක් වෙයි නම් පිරුණු කසලින්
පහසුවෙන් පිරිසිදු කළ නොහැක්කේමයි

#### 282. යං ඒවරූපං ජානාථ – භික්ඛවෝ ගේහනිස්සිතං
පාපිච්ඡං පාපසංකප්පං – පාපආචාරගෝචරං

දැන ගන්න නිසි ලෙස
මහණෙනි, එබඳු භික්ෂුව
කාමයෙහි පැටලී ඇති
පවිටු ආශා ඇති පවිටු සිතිවිලි ඇති
ඒ භික්ෂුවගෙ ජීවිතේ මුළුමනින් පවිටු වී යයි

#### 283. සබ්බේ සමග්ගා හුත්වාන අභිනිබ්බිජ්ජයාථ නං
කාරණ්ඩවං නිද්ධමථ කසම්බුං චාපකස්සථ

මහණෙනි, ඔබ සියළු දෙන
හොඳින් සමගි ව කටයුතු කොට
එවැනි භික්ෂුව දුරු කළ යුතුමය
බැහැරට ම දැමිය යුතුමයි ඒ ශ්‍රමණ කසලයා
නෙරපා ම දැමිය යුතුමයි ඒ කෙලෙස් කසටයා

#### 284. තතෝ පලාපේ වාහේථ – අස්සමණෙ සමණමානීනේ
නිද්ධමිත්වාන පාපිච්ඡේ – පාපආචාරගෝචරේ

භික්ෂුවකගේ වෙසින් සිටිනා – භික්ෂුවක් නොවන ඒ බොල් මිනිසුන්
පවිටු ආශා ඇති – පවිටු ගති ගුණ ඇති ඒ හිස් මිනිසුන්
පිඹ හැර දමව් බැහැරට

#### 285. සුද්ධා සුද්ධේහි සංවාසං – කප්පයව්හෝ පතිස්සතා
තතෝ සමග්ගා නිපකා – දුක්ඛස්සන්තං කරිස්සථාති

එනිසා මහණෙනි ඔබ
සීලයෙන් පිරිසිදු වී – පිරිසිදු පිරිස සමගින්
කල් ගෙවව් නිරතුරුවම – සිහිනුවණින් ද යුතුව ම
නුවණැති ව හැම දෙනා සමගිව
මේ ජීවිතය තුළ සියළු දුක් නිමා කොට
අමා නිවනට පැමිණෙව්

#### කපිල සුත්තං නිට්ඨිතං.

කපිල නිසා වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_2-6/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M