« »

# ඛුද්දක නිකාය

# ථේරී ගාථා

## 5.5. නන්දුත්තරා ථේරීගාථා

### 5.5. නන්දුත්තරා තෙරණියගේ ගාථා

#### 87. අග්ගිං චන්දඤ්ච සුරියඤ්ච දේවතා ච නමස්සිහං,
නදීතිත්ථානි ගන්ත්වාන උදකං ඕරුහාමිහං.

87. ඉස්සර මං වන්දනා කළේ ගිනි දෙවියන්ට, සඳ දෙවියන්ට, හිරු දෙවියන්ට. ගංඟාවල තියෙන පුණ්‍ය තීර්ථවලට ගිහින් වතුරට බැහැල පව් සේදුවා.

#### 88. බහූවතසමාදානා අඞ්ඪං සීසස්ස ඕලිඛිං,
ඡමාය සෙය්‍යං කප්පේමි රත්තිං භත්තං න භුඤ්ජිහං.

88. නොයෙකුත් ව්‍රත සමාදන් වුණා. හිසේ භාගයක් මුඩු කරගත්තා. බිම නිදාගත්තා. කිසි ම දෙයක් රෑට කෑවෙ නෑ.

#### 89. විභූසාමණ්ඩනරතා නහාපනුච්ඡාදනේහි ච,
උපකාසිං ඉමං කායං කාමරාගේන අට්ටිතා.

89. ඒ කාලෙ ඒ විදියට ගත කරල ආයෙමත් ගෙදර එනවා. හොඳට වතුර නා ගන්නවා. ඇඟපත උලා පිරිසිදු කරනවා. ඊට පස්සෙ ලස්සනට හැඳ පැළඳ ගෙන හැඩ වෙනවා. කාමරාගයෙන් මුසපත් වෙලා මේ සිරුර සනසවනවා.

#### 90. තතෝ සද්ධං ලභිත්වාන පබ්බජිං අනගාරියං,
දිස්වා කායං යථාභූතං කාමරාගෝ සමූහතෝ.

90. එහෙත් දැන් මං, බුදු සසුන ගැන ගොඩක් පැහැදුණා. මං මහණ වුණා. මේ ශරීරයේ සත්‍ය තත්වය පේනකොට කාමාශාව නැත්තට ම නැති වෙලා ගියා.

#### 91. සබ්බේ භවා සමුච්ඡින්නා ඉච්ඡා ච පත්ථනාපි ච,
සබ්බයෝගවිසංයුත්තා සන්තිං පාපුණි චේතසෝති.

91. සියළු භවයන් මුළුමණින් ම නැති කරල දැම්මා. කැමැති දේවල්, පතන දේවල් දැන් මං තුළ නෑ. හැම කෙලෙස්වලින් ම වෙන් වෙලා චිත්ත ශාන්තියට පත්වුණා.

#### ඉත්ථං සුදං නන්දුත්තරා ථේරී ගාථායෝ අභාසිත්ථා’ති.

මේ වනාහී නන්දුත්තරා නම් රහත් තෙරණිය වදාළ ගාථාවන් ය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn6_5-5/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M