« »

# ඛුද්දක නිකාය

# සුත්ත නිපාතෝ

## 2. ආමගන්ධ සුත්තං

### 2. පිළීගඳ ගැන වදාළ දෙසුම

#### 241. සාමාකචිංගුළකචීනකානි ච
පත්තප්ඵලං මූලප්ඵලං ගවිප්ඵලං
ධම්මේන ලද්ධං සතමස්නමානා
න කාමකාමා අලිකං භණන්ති

(තිස්ස බ්‍රාහ්මණයා)

මෙනේරි, මුං ඇට, තලගුලි – කොළ, දළු, අල, මුල්, රුක්පල
දැහැමින් ලද මෙය වළඳන – දහමින් සැනසුන උදවිය
කාම සුවය කැමති නොවන – ඒ අය නො කියති බොරු බස

#### 242. යදස්නමානෝ සුකතං සුනිට්ඨිතං
පරේහි දින්නං පයතං පණීතං
සාලීනමන්නං පරිභුඤ්ජමානෝ
සෝ භුඤ්ජති කස්සප ආමගන්ධං

සොඳුරු ලෙස පිසින ලද – මියුරු රසයෙන් පිරුණු
සුවඳ හැල් බත අනුන් – දනට දුන් විට ඉතින්
යම් කෙනෙක් වළඳයි ද ඒ බත
පිළීගඳ ය එයා වළඳන්නෙ – කස්සප බුදුනි,

#### 243. න ආමගන්ධෝ මම කප්පතී’ති
ඉච්චේව ත්වං භාසසි බ්‍රහ්මබන්ධු,
සාලීනමන්නං පරිභුඤ්ජමානෝ
සකුන්තමංසේහි සුසංඛතේහි
පුච්ඡාමි තං කස්සප ඒතමත්ථං
කථංපකාරෝ තව ආමගන්ධෝ

‘පිළීගඳ මා හට කැප නැත’ යි
පැවසුවා නේද ඔබ – බ්‍රහ්මබන්ධුනි,
එහෙත් දැන් ඔබ – මනා ලෙස පිසින ලද
ලිහිණි මස් හා – සුවඳ හැල් බත වළඳයි!
කාශ්‍යප සමිඳුනි – විමසා සිටිමි මෙ කරුණ
ඔබේ පිළීිගඳ කුමක් ගැන වෙ ද?

#### 244. පාණාතිපාතෝ වධඡේදබන්ධනං
ථෙය්‍යං මුසාවාදෝ නිකතී වඤ්චනානි
අජ්ඣේනකුජ්ඣං පරදාරසේවනා
ඒසාමගන්ධෝ න හි මංසභෝජනං

(කාශ්‍යප බුදුරජාණෝ)

ප්‍රාණඝාතය, වධය, – සිඳුම, සිරකරලීම
සොරකම ද, බොරුකීම – රැවටීම, වංචාව
ක්‍රෝධයෙන් කල්ගෙවන – පර අඹුවන් වෙත දුවන
මේවා ය පිළීගඳ! මස් බොජුන නම් නොවේ

#### 245. යේ ඉධ කාමේසු අසඤ්ඤතා ජනා
රසේසු ගිද්ධා අසුචීකමිස්සිතා
නත්ථිකදිට්ඨි විසමා දුරන්නයා
ඒසාමගන්ධෝ න හි මංසභෝජනං

කම් සැපයෙහි විකල් වුණ – සිහිසන් නැතුව
අකුසල් සමඟ එක්වන – රසයෙහි ගිජුව
දහමක් නො වැටහෙන – පින පව නො ම සිතුව
මේවා ය පිළීගඳ! – මස් බොජුන නම් නොවේ

#### 246. යේ ලූඛසා දාරුණා පිට්ඨිමංසිකා
මිත්තද්දුනෝ නික්කරුණාතිමානිනෝ
අදානසීලා න ච දෙන්ති කස්සචි
ඒසාමගන්ධෝ න හි මංසභෝජනං

දරදඬු නපුරු සිත් ඇති – ගතිගුණ කුරිරූ
කපටිව සිටින නිති – මිතුරන් හට සතුරූ
කරුණාවක් නොමැති – අතිමානය පැතිරූ
මේවා ය පිළීගඳ! – මස් බොජුන නම් නොවේ

#### 247. කෝධෝ මදෝ ථම්භෝ පච්චුට්ඨාපනා ච
මායා උසූයා භස්සසමුස්සයෝ ච
මානාතිමානෝ ච අසබ්භි සන්ථවෝ
ඒසාමගන්ධෝ න හි මංසභෝජනං

ක්‍රෝධය, මදය, දැඩිබව, එකටෙක කිරීම
මායාව ද, ඉරිසියාව – පුරසාරම් දෙඩවීම ද
මාන්නයෙන් ඉදිමීම ද – දුදනන් සමගින් ඇසුර ද
මේවා ය පිළීගඳ! – මස් බොජුන නම් නොවේ

#### 248. යේ පාපසීලා ඉණඝාතසූචකා
වෝහාරකූටා ඉධ පාටිරූපිකා
නරාධමා යේ’ධ කරොන්ති කිබ්බිසං
ඒසාමගන්ධෝ න හි මංසභෝජනං

ගතිගුණ නරක – ගත් ණය ආපසු නොදෙන
කරනා කූට ගනුදෙනු – දැහැමි වෙස් ගෙන
මෙහි වෙති අධම නරයන් බොහො පව් කරන
මේවා ය පිළීගඳ! – මස් බොජුන නම් නොවේ

#### 249. යේ ඉධ පාණේසු අසඤ්ඤතා ජනා
පරේසමා’දාය විහේසමුය්‍යුතා
දුස්සීලලුද්දා ඵරුසා අනාදරා
ඒසාමගන්ධෝ න හි මංසභෝජනං

සතුන් කෙරෙහි කරුණාවක් නොමැති දන
අනුන් ගේ දෙය රැගෙන – ඔවුන් හට වධ කරන
දුස්සීල, කුරිරු වන – නපුරු බස් ඇති, දයා නැති
මේවා ය පිළීගඳ! – මස් බොජුන නම් නොවේ

#### 250. ඒතේසු ගිද්ධා විරුද්ධාතිපාතිනෝ
නිච්චුය්‍යුතා පෙච්ච තමං වජන්ති යේ
පතන්ති සත්තා නිරයං අවංසිරා
ඒසාමගන්ධෝ න හි මංසභෝජනං

ගිජුව මේ අය ගැන, විටෙක නපුරු ව සතුන් වනසන
පව් ම නිති කරන මේ අය – වැටෙති අඳුරට
ඔලුව යටිකුරු කොට – ඇදවැටෙති නිරයට
මේවා ය පිළීගඳ! – මස් බොජුන නම් නොවේ

#### 251. න මච්ඡමංසං නානාසකත්තං
න නග්ගියං න මුණ්ඩියං ජටාජල්ලං
ඛරාජිනානි නාග්ගිහුත්තස්සුපසේවනා වා
යේ චාපි ලෝකේ අමරා බහූ තපා
මන්තා’හුතී යඤ්ඤමුතූ පවේසනා
සෝධෙන්ති මච්චං අවිතිණ්ණකංඛං

මාළු මස් කිසිදෙයක් නො ම කන
නග්න සිරුරින්, මුඩු හිසින්, ජටා මඩුළුත් දරන
දරමින් ගෝණ සම් අළුත් තවරාගෙන, ගිනි දෙවිත් පුදන
ලොවේ තිබෙන නොයෙක් අමර තපස් කරන
යාග හෝම මන්තර සෘතු ගුණ ද සොයන නමුත්
මේ කිසිම දෙයකින් – කිසිදා පිරිසිදු නො කරත්
සැකෙන් එතෙර නොවුන කෙනා

#### 252. සෝතේසු ගුත්තෝ විදිතින්ද්‍රියෝ චරේ
ධම්මේ ඨිතෝ අජ්ජවමද්දවේ රතෝ
සංගාතිගෝ සබ්බදුක්ඛප්පහීනෝ
න ලිප්පති දිට්ඨසුතේසු ධීරෝ

ඉඳුරන් ද රැකගෙන – ලොවේ ඇති තතු දැනම හැසිරෙන
සදහම් තුළම රැඳෙමින – මෘදු ව ඇද නැතිව සිටිමින
කෙලෙස් ගරු කරමින – දුක් සියල්ලම නසා දමමින
අසන දකිනා කිසිම දෙයකට – නොම ඇලේ මුනිතුමා නුවණැති

#### 253. ඉච්චේතමත්ථං භගවා පුනප්පුනං
අක්ඛාසි නං වේදයි මන්තපාරගූ
චිත්‍රාහි ගාථාහි මුනීපකාසයී
නිරාමගන්ධෝ අසිතෝ දුරන්නයෝ

පැවසූ සේක මෙ කරුණ – භගවතාණන් යළි යළි
වේද මන්තර ඉහළට ම දත් – ඒ බමුණු තෙම මෙය ද දැනගත්
පිළීගඳින් තොර – හැම පවින් තොර
ඉගෙන ගත යුතු – කිසිවකුත් නැති
මුනි රජාණෝ මෙය වදාළෝ – මියුරු ගාථාවෙන්

#### 254. සුත්වාන බුද්ධස්ස සුභාසිතං පදං
නිරාමගන්ධං සබ්බදුක්ඛප්පනූදනං
නීචමනෝ වන්දි තථාගතස්ස
තත්ථේව පබ්බජ්ජමරෝචයිත්ථා’ති

අසාගෙන බුදුසමිඳුගේ මේ සුභාෂිත පද
පිළීගඳින් තොර – සියලු දුක් නිති නසාලන,
නමාගෙන සිත – තථාගත මුනිඳුන් ට වැඳගෙන
එතැනදි ම ඉල්ලීය අවසර – ලබන්නට උත්තම පැවිදි බව!

#### ආමගන්ධ සුත්තං නිට්ඨිතං.

පිළීගඳ ගැන වදාළ දෙසුම නිමා විය.

සාදු! සාදු!! සාදු!!!

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/kn2_2-2/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M