« »

# සංයුත්ත නිකාය

# නිදාන වග්ගෝ

## 1.3.6. උපවාන සුත්තං

### 1.3.6. උපවාන තෙරුන් අරභයා වදාළ දෙසුම

#### සාවත්‌ථියං….

සැවැත් නුවරදී …………….

#### අථ ඛෝ ආයස්‌මා උපවාණෝ යේන භගවා තේනුපසංකමි. උපසංකමිත්වා භගවන්‌තං අභිවාදෙත්‌වා ඒකමන්තං නිසීදි. ඒකමන්තං නිසින්නෝ ඛෝ ආයස්‌මා උපවානෝ භගවන්‌තං ඒතදවෝච.

එදා ආයුෂ්මත් උපවාන තෙරුන් භාග්‍යවතුන් වහන්සේ ළඟට පැමිණුනා. පැමිණිලා භාග්‍යවතුන් වහන්සේට වන්දනා කරලා එකත්පස්ව වාඩිවුණා. එකත්පස්ව වාඩිවුණ ආයුෂ්මත් උපවාන තෙරුන් භාග්‍යවතුන් වහන්සේගෙන් මෙකරුණ විමසුවා.

#### සන්‌ති හි භන්තේ, ඒකේ සමණබ්‍රාහ්‌මණා සයංකතං දුක්‌ඛං පඤ්‌ඤාපෙන්‌ති. සන්‌ති හි පන භන්තේ ඒකේ සමණබ්‍රාහ්‌මණා පරංකතං දුක්‌ඛං පඤ්‌ඤාපෙන්‌ති. සන්‌ති හි භන්තේ ඒකේ සමණබ්‍රාහ්‌මණා සයංකතඤ්‌ච පරංකතඤ්‌ච දුක්‌ඛං පඤ්‌ඤාපෙන්‌ති. සන්‌ති හි පන භන්තේ ඒකේ සමණබ්‍රාහ්‌මණා අසයංකාරං අපරංකාරං අධිච්‌චසමුප්‌පන්‌නං දුක්‌ඛං පඤ්‌ඤාපෙන්‌ති.

“භාග්‍යවතුන් වහන්ස, සමහර ශ්‍රමණ බ්‍රාහ්මණයින් කර්මය පිළිගන්නවා. ඔවුන් කියා සිටින්නේ දුක තමා විසින් කරපු දෙයක් බවයි. ඒ වගේම භාග්‍යවතුන් වහන්ස, කර්මය පිළිගන්නා සමහර ශ්‍රමණ බ්‍රාහ්මණයින් කියා සිටින්නේ දුක අනුන් විසින් කරපු දෙයක් බවයි. ඒ වගේම භාග්‍යවතුන් වහන්ස, කර්මය පිළිගන්නා සමහර ශ්‍රමණ බ්‍රාහ්මණයින් කියා සිටින්නේ දුක තමා විසිනුත්, අනුන් විසිනුත් කරපු දෙයක් බවයි. ඒ වගේම භාග්‍යවතුන් වහන්ස, කර්මය පිළිගන්නා සමහර ශ්‍රමණ බ්‍රාහ්ණයින් කියා සිටින්නේ දුක තමා විසිනුත් නොකරපු, අනුන් විසිනුත් නොකරපු, ඉබේ හට ගත් දෙයක් බවයි.

#### ඉධ නෝ භන්තේ භගවා කිංවාදී? කිමක්‌ඛායී? කථං බ්‍යාකරමානා ච මයං වුත්‌තවාදිනෝ චේව භගවතෝ අස්‌සාම? න ච භගවන්‌තං අභූතේන අබ්‌භාචික්‌ඛෙය්‍යාම? ධම්‌මස්‌ස චානුධම්‌මං බ්‍යාකරෙය්‍යාම? න ච කෝචි සහධම්‌මිකෝ වාදානුපාතෝ ගාරය්‌හං ඨානං ආගච්‌ඡෙය්‍යාති?

ඉතින් භාග්‍යවතුන් වහන්ස, දුක පිළිබඳව භාග්‍යවතුන් වහන්සේ දරන්නේ මොන වගේ අදහසක්ද? පවසන්නේ මොන වගේ දෙයක්ද? ඔය කාරණය ගැන අපි මොන වගේ පිළිතුරක් දුන්නොත්ද භාග්‍යවතුන් වහන්සේ වදාළ දෙයක් වන්නේ? අනික අපි භාග්‍යවතුන් වහන්සේට අභූත චෝදනා නොකළා වන්නේ? භාග්‍යවතුන් වහන්සේගේ ධර්මයට ගැලපෙන දෙයක් පැවසුවා වන්නේ? කරුණු සහිතව දහම් කරුණු ප්‍රකාශ වෙද්දී ගර්හාවට ලක් නොවන්නේ?”

#### පටිච්‌චසමුප්‌පන්‌නං ඛෝ උපවාණ දුක්‌ඛං වුත්‌තං මයා. කිං පටිච්‌ච? ඵස්‌සං පටිච්‌ච. ඉති වදං වුත්‌තවාදී චේව මේ අස්‌ස, න ච මං අභූතේන අබ්‌භාචික්‌ඛෙය්‍ය, ධම්‌මස්‌ස චානුධම්‌මං බ්‍යාකරෙය්‍ය, න ච කෝචි සහධම්‌මිකෝ වාදානුපාතෝ ගාරය්‌හං ඨානං ආගච්‌ඡෙය්‍ය.

“පින්වත් උපවාන, මේ දුක වනාහී හේතුඵල දහමින් හටගත් දෙයක් බවයි මං පවසන්නේ. දුකේ හේතුව මොකක්ද? ස්පර්ශය හේතු කරගෙනයි දුක ඇතිවෙන්නේ. ඔය විදිහට පැවසුවොත් නම් මං පැවසූ දෙයක්ම පවසන කෙනෙක් වෙනවා. මට අභූත චෝදනාවක් කෙරෙන්නේ නෑ. මාගේ ධර්මයට එකඟ වූ දෙයක් පැවසුවා වෙනවා. කරුණු සහිතව දහම් කරුණු ප්‍රකාශ වෙද්දී ගර්හාවට ලක් වෙන්නේ නෑ.

#### තත්‍ර උපවාණ යේ තේ සමණබ්‍රාහ්‌මණා සයංකතං දුක්‌ඛං පඤ්‌ඤාපෙන්‌ති, තදපි ඵස්‌සපච්‌චයා. ….(පෙ)…. යේපි තේ සමණබ්‍රාහ්‌මණා අසයංකාරං අපරංකාරං අධිච්‌චසමුප්‌පන්‌නං දුක්‌ඛං පඤ්‌ඤාපෙන්‌ති තදපි ඵස්‌සපච්‌චයා.

පින්වත් උපවාන, මේ කාරණයේදී කර්මය පිළිගන්නා ඔය ශ්‍රමණ බ්‍රාහ්මණවරුන්ගෙන් යමෙක්, දුක තමා විසින් කරපු දෙයක් කියා පැවසුවත්, ස්පර්ශය ප්‍රත්‍යයෙන්මයි ඒ දුකත් හටගන්නේ …. (පෙ) …. කර්මය පිළිගන්නා ඔය ශ්‍රමණ බ්‍රාහ්මණවරුන්ගෙන් යමෙක්, දුක තමා විසිනුත් නොකරපු, අනුන් විසිනුත් නොකරපු, ඉබේ හටගත් දෙයක් කියා පැවසුවත්, ස්පර්ශය ප්‍රත්‍යයෙන්මයි ඒ දුකත් හටගන්නේ.

#### තත්‍ර උපවාණ යේ තේ සමණබ්‍රාහ්‌මණා සයංකතං දුක්‌ඛං පඤ්‌ඤාපෙන්‌ති, තේ වත අඤ්‌ඤත්‍ර ඵස්‌සා පටිසංවේදිස්‌සන්‌තීති නේතං ඨානං විජ්‌ජති. ….(පෙ)…. යේපි තේ සමණබ්‍රාහ්‌මණා අසයංකාරං අපරංකාරං අධිච්‌චසමුප්‌පන්‌නං දුක්‌ඛං පඤ්‌ඤාපෙන්‌ති, තේ වත අඤ්‌ඤත්‍ර ඵස්‌සා පටිසංවේදිස්‌සන්‌තීති නේතං ඨානං විජ්‌ජතී’ති.

පින්වත් උපවාන, මේ කාරණයේදී කර්මය පිළිගන්නා ඔය ශ්‍රමණ බ්‍රාහ්මණවරුන්ගෙන් යමෙක් දුක තමා විසින් කරපු දෙයක් කියා පැවසුවත්, ඒ කාටවත් ඒකාන්තයෙන්ම ස්පර්ශයෙන් තොරව විඳීමක් ඇතිවෙනවා කියන කරුණ කවදාවත් සිදු නොවන දෙයක් …. (පෙ) …. කර්මය පිළිගන්නා ඔය ශ්‍රමණ බ්‍රාහ්මණවරුන්ගෙන් යමෙක්, දුක තමා විසිනුත් නොකරපු, අනුන් විසිනුත් නොකරපු, ඉබේ හටගත් දෙයක් කියා පැවසුවත්, ඒ කාටවත් ඒකාන්තයෙන්ම ස්පර්ශයෙන් තොරව විඳීමක් ඇතිවෙනවා කියන කරුණ කවදාවත් සිදු නොවන දෙයක්.

සාදු! සාදු!! සාදු!!!

උපවාන සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn2_1-3-6/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M