« »

# සංයුත්ත නිකාය

# ඛන්ධක වග්ගෝ

## 2.1.7. සෝතාපන්න සුත්තං

### 2.1.7. සෝවාන් ශ්‍රාවකයා ගැන වදාළ දෙසුම

#### 166. සාවත්ථියං….

166. සැවැත් නුවර දී …………………

#### ඒකමන්තං නිසින්‌නං ඛෝ ආයස්‌මන්‌තං රාධං භගවා ඒතදවෝච. පඤ්‌චිමේ රාධ, උපාදානක්‌ඛන්‌ධා. කතමේ පඤ්‌ච? සෙය්‍යථීදං. රූපූපාදානක්‌ඛන්ධෝ ….(පෙ)…. විඤ්‌ඤාණූපාදානක්‌ඛන්ධෝ.

එකත්පස්ව වාඩි වී සිටි ආයුෂ්මත් රාධ තෙරුන් හට භාග්‍යවතුන් වහන්සේ මෙකරුණ වදාළා. “පින්වත් රාධ, මේ උපාදානස්කන්ධ පහක් තියෙනවා. මොනවාද ඒ පහ? ඒ කියන්නේ රූප උපාදානස්කන්ධයයි …. (පෙ) …. විඤ්ඤාණ උපාදානස්කන්ධයයි.”

#### යතෝ ඛෝ රාධ, අරියසාවකෝ ඉමේසං පඤ්‌චන්‌නං උපාදානක්‌ඛන්‌ධානං සමුදයං ‌ච අත්ථංගමං ච අස්‌සාදං ච ආදීනවං ච නිස්‌සරණං ච යථාභූතං පජානාති. අයං වුච්‌චති රාධ, අරියසාවකෝ සෝතාපන්නෝ අවිනිපාතධම්මෝ නියතෝ සම්‌බෝධිපරායනෝති.

“පින්වත් රාධ, යම් කලෙක ආර්ය ශ්‍රාවකයා ඔය පංච උපාදානස්කන්ධයන් පිළිබඳව හටගැනීමත්, නැති වී යෑමත්, ආශ්වාදයත්, ආදීනවයත්, නිස්සරණයත් ඒ වූ ආකාරයෙන් ම අවබෝධ කරනවා නම්, පින්වත් රාධ, මොහුට කියන්නේ සෝවාන් වූ ආර්ය ශ්‍රාවකයා කියලයි. අපායට නොවැටෙන ස්වභාවයෙන් යුතුව, නියත වශයෙන් ම නිවන පිහිට කොට සිටින කෙනා කියලයි.”

සාදු! සාදු!! සාදු!!!

සෝතාපන්න සූත්‍රය නිමා විය.

« » ⇡

ධර්මදානය උදෙසා පාලි සහ සිංහල අන්තර්ගතය උපුටා ගැනීම https://mahamevnawa.lk/sutta/sn3_2-1-7/ වෙබ් පිටුවෙනි.
Ver.1.40 - Last Updated On 26-SEP-2020 At 03:14 P.M